|  |
| --- |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO**  **Gradonačelnik** |
| **KLASA: 024-01/24-01/374** | |  |
| **URBROJ: 2163-06-09/01-24-2** | |  |
| **Poreč-Parenzo, 20. studenog 2024.** | |  |

Na temelju članka 53. Statuta Grada Poreča-Parenzo (,,Službeni glasnik Grada Poreča-Parenzo“ br. 2/13, 10/18, 2/21 i 12/24), na prijedlog Upravnog odjela za društvene djelatnosti KLASA: 402-08/24-01/94URBROJ: 2163-6-21/09-24-1 od 20. studenog 2024. godine, Gradonačelnik Grada Poreča-Parenzo donio je sljedeći

**Z A K L J U Č A K**

1. Utvrđuju se:

- Prijedlog Programa javnih potreba u predškolskom odgoju i obrazovanju Grada Poreča-

Parenzo za 2025. godinu,

- Prijedlog Programa javnih potreba u obrazovanju Grada Poreča-Parenzo za 2025. godinu,

- Prijedlog Programa javnih potreba u kulturi Grada Poreča-Parenzo za 2025. godinu,

- Prijedlog Programa javnih potreba u sportu i rekreaciji Grada Poreča-Parenzo za 2025.

godinu,

- Prijedlog Programa javnih potreba u zaštiti, očuvanju i unapređenju zdravlja Grada Poreča-

Parenzo za 2025. godinu,

- Prijedlog Programa javnih potreba u socijalnoj skrbi Grada Poreča-Parenzo za 2025. godinu,

kao I. čitanje te se dostavljaju Gradskom vijeću Grada Poreča-Parenzo na razmatranje i donošenje u priloženom tekstu.

2. Na sjednici Gradskog vijeća sva potrebna tumačenja uz predložene prijedloge Programa iz točke 1. ovog Zaključka dat će Tihana Mikulčić - pročelnica Upravnog odjela za društvene djelatnosti.

**GRADONAČELNIK**

**Loris Peršurić**

**DOSTAVITI:**

1. Gradsko vijeće, ovdje,
2. Upravni odjel za društvene djelatnosti, ovdje,
3. Pismohrana, ovdje

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTA DI POREČ-PARENZO** |
| **Gradsko vijeće**  **KLASA:**  **UR.BROJ:**  **Poreč-Parenzo, ……….2024.** |

Na temelju članka 19. stavak 1. i članka 35. stavak 1. točka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 5. Zakona o kulturnim vijećima i financiranju javnih potreba u kulturi ("Narodne novine" br. 83/22), članka 32. stavak 1. Zakona o udrugama („Narodne novine“ br. 74/14, 70/17, 98/19 i 151/22) i članka 41. Statuta Grada Poreča-Parenzo ("Službeni glasnik Grada Poreča-Parenzo“ br. 2/13, 10/18, 2/21 i 12/24), Gradsko vijeće Grada Poreča-Parenzo na sjednici od …..2024. godine donijelo je

**Program javnih potreba u kulturi**

**Grada Poreča-Parenzo za 2025. godinu**

**Članak 1.**

Programom javnih potreba u kulturi utvrđuju se djelatnosti i poslovi, programi, projekti, akcije i manifestacije u kulturi koji su od interesa za Grad Poreč-Parenzo, a osobito: djelatnost i poslovi ustanova u kulturi i drugih organizacija u kulturi; pomaganje i poticanje umjetničkog i kulturnog stvaralaštva; akcije i manifestacije koje doprinose razvitku i promicanju kulturnog života; investicijsko održavanje, adaptacije i zahvati na objektima kulture.

**Članak 2.**

U 2025. godini Grad Poreč-Parenzo sufinancirat će sljedeće javne potrebe u kulturi:

1. redovnu djelatnost i programe ustanova u kulturi kojih je osnivač i kapitalnih ulaganja u objekte u kojima se odvija njihova djelatnost,
2. programe i projekte udruga s područja Grada Poreča-Parenzo i Istarske županije koje djeluju na području Grada Poreča-Parenzo i imaju korisnike s područja Grada Poreča-Parenzo,
3. troškove ostalih programa i projekata koji su od interesa za Grad Poreč-Parenzo.

**Članak 3.**

Financijska sredstva za ostvarivanje javnih potreba iz članka 2. ovog Programa osiguravaju se u Proračunu Grada Poreča-Parenzo za 2025. godinu.

Raspodjelu financijskih sredstava iz stavka 1. ovog članka obavlja Upravni odjel za društvene djelatnosti (u daljnjem tekstu: Upravni odjel), sukladno Planu raspodjele sredstava koji je sastavni dio ovog Programa i Odluci o izvršavanju proračuna Grada Poreča-Parenzo za 2025. godinu.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u Proračunu Grada Poreča-Parenzo za 2025. godinu, prema priljevu sredstava u Proračun.

**Članak 5.**

Sredstva za realizaciju javnih potreba iz ovog Programa isplaćivat će se ustanovama u kulturi kojima je osnivač Grad Poreč-Parenzo na temelju zahtjeva i priloženih računa, a ostalim korisnicima sredstava na temelju ugovora kojima se utvrđuju programi/projekti/aktivnosti/manifestacije koje se su/financiraju, te međusobna prava i obveze davatelja i primatelja financijskih sredstava.

**Članak 6.**

Korisnici sredstava Proračuna s kojima se zaključuju ugovori o izvođenju projekata obvezni su Upravnom odjelu dostaviti izvješće o ostvarenju projekta najkasnije do 30. ožujka 2026. godine.

Ukoliko korisnici sredstava Proračuna ne postupe kako je određeno prethodnim stavkom, može im se obustaviti isplata sredstava.

Po prispjelim izvješćima, Upravni odjel podnosi izvješće o ostvarivanju njihovih projekata gradonačelniku Grada Poreča-Parenzo.

**Članak 7.**

Ustanove u kulturi kojima je osnivač Grad Poreč-Parenzo (Pučko otvoreno učilište, Gradska knjižnica Poreč i Zavičajni muzej Poreštine-Museo dell teritorio parentino) podnose izvješća o ostvarenju programa i utrošku sredstava za prethodnu godinu na temelju i u skladu s odredbama Odluke o izvršavanju proračuna Grada Poreča-Parenzo za 2025. godinu.

**Članak 8.**

Upravni odjel prati namjensko korištenje sredstava iz članka 3. ovog Programa.

Ukoliko Upravni odjel ocijeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 9.**

Izvješće o ostvarenju ovog Programa podnosi se Gradskom vijeću do 30. lipnja 2026. godine.

**Članak 10.**

Ovaj Program objavit će se u „Službenom glasniku Grada Poreča-Parenzo“, a stupa na snagu 1. siječnja 2025. godine.

**PREDSJEDNIK**

**GRADSKOG VIJEĆA**

**Zoran Rabar**

**PLAN RASPODJELE SREDSTAVA**

|  |  |  |
| --- | --- | --- |
| **Red.broj** | **KORISNIK**  **PROGRAM/PROJEKT/AKTIVNOST** | **IZNOS EUR** |
| **1.** | **USTANOVE – OSNIVAČ GRAD POREČ-PARENZO** | |
| 1.1. | ***Pučko otvoreno učilište*** |  |
|  | Administrativno, tehničko i stručno osoblje - uprava | 503.301,00 |
|  | Administrativno, tehničko i stručno osoblje - kulturna djelatnost | 285.700,00 |
|  | Manifestacije, predstave, izložbe i obrazovanje u kulturi | 514.009,00 |
|  | Nabava opreme za upravu | 9.000,00 |
|  | Nopreme za Kiparsku školu „Montraker“ | 1.500,00 |
|  | Nabava opreme za obrazovanje | 2.000,00 |
|  | Nabava opreme za kino djelatnost | 1.500,00 |
|  | Ukupno 1.1. | **1.317.010,00** |
| 1.2. | ***Gradska knjižnica Poreč*** |  |
|  | Administrativno, tehničko i stručno osoblje - knjižnica | 253.538,00 |
|  | Književni susreti, nagrade i sajmovi | 36.183,00 |
|  | Nabavka knjižne i neknjižne građe | 38.725,00 |
|  | Nabava opreme za knjižnice | 5.500,00 |
|  | Adaptacija i sanacija knjižnice | 2.300,00 |
|  | Ukupno 1.2. | **336.246,00** |
| 1.3. | ***Zavičajni muzej Poreštine-Museo dell teritorio parentino*** |  |
|  | Administrativno, tehničko i stručno osoblje - muzej | 471.400,00 |
|  | Restauracije, izložbe i istraživanja muzejske građe | 200.076,00 |
|  | Nabava opreme, knjiga i muzejskih predmeta | 24.700,00 |
|  | Dodatna ulaganja na građevinskim objektima muzeja | 850.000,00 |
|  | Centar za posjetitelje LA MULA | 36.480,00 |
|  | Energetska obnova kompleksa zgrada Zavičajnog muzeja Poreštine | 865.610,00 |
|  | Arheološko istraživanje Comitium | 5.000,00 |
|  | Ukupno 1.3. | **2.453.266,00** |
|  | **Ukupno 1.** | **4.106,522,00** |
| **2.** | **UDRUGE** |  |
|  | Sufinanciranje programa i projekata udruga u kulturi | 27.450,00 |
|  | **Ukupno 2.** | **27.450,00** |
| **3.** | **OSTALI PROGRAMI** |  |
|  | Centar za mlade | 1.600,00 |
|  | Ostale potrebe u kulturi | 70.100,00 |
|  | **Ukupno 3.** | **71.700,00** |
| **4.** | **KAPITALNI PROJEKT** |  |
|  | „La mula de Parenzo“ | 79.700,00 |
|  | **Ukupno 4.** | **79.700,00** |
|  | **UKUPNO od 1. do 4.** | **4.285.372,00** |

**OPIS PROGRAMA**

**PUČKO OTVORENO UČILIŠTE POREČ**

Pučko otvoreno učilište Poreč javna je ustanova u obrazovanju odraslih i kulturi osnovana 1960. godine, čiji je jedini osnivač Grad Poreč -Parenzo. Ustanova ima 20 stalno zaposlenih djelatnika, a svoju djelatnost ostvaruje i uz značajnu pomoć vanjskih suradnika. Učilište realizira i promovira raznolike edukativne i kulturne programe kojima se razvija kulturni život i potiče stvaralaštvo, kreativno korištenje slobodnog vremena i cjeloživotno učenje s ciljem unaprjeđenja kvalitete življenja te sudjeluje u pripremi i realizaciji raznih kulturnih događanja u gradu Poreču. Glavne su aktivnosti edukacija i kulturna animacija, planiranje i realiziranje obrazovnih i kulturnih programa: formalni, neformalni i informalni programi obrazovanja odraslih, koncerti, izložbe, predstave, festivali, projekcije filmova i rad s amaterima. Učilište intenzivno radi na promicanju svih oblika cjeloživotnog učenja i kulturnih programa, njegujući temeljne obrazovne i kulturne potrebe kod svih dobnih skupina građana. U svojim svakodnevnim programima ostvaruje suradnju i djelovanje profesionalaca i amatera, s ciljem razvijanja kreativnog i zdravog života, smislenog korištenja slobodnog vremena, te u svrhu baštinskog i kulturnog osvještavanja. Obrazovna djelatnost organizira raznolike verificirane i neverificirane programe, tečajeve, radionice, akcije i manifestacije koje su svakodnevno na raspolaganju korisnicima s ciljem podizanja svijesti o važnosti stjecanja novih znanja i vještina. Kontinuirano se radi na osmišljavanju i certificiranju novih obrazovnih programa u skladu s potrebama građana. Likovna djelatnost građanima i gostima Poreča predstavlja izložbe istaknutih hrvatskih i međunarodnih autora. Publici se predstavljaju istaknuta imena suvremene likovne scene, koja predvode postmodernistička avangardna kretanja i diktiraju suvremene tendencije, kao i klasike modernističke umjetnosti. Glazbeno-scenska djelatnost u pripremi i organizaciji programa nastoji njegovati vrijednosti od klasične do suvremene umjetnosti, zadovoljiti raznoliku lepezu porečke i inozemne publike te na taj način, neposredno, razvijati publiku. Posebno potiče i promiče kulturne izričaje kroz nove tehnologije i nove oblike komunikacija. Veći broj programa koje Učilište provodi postali su već tradicionalni i prepoznatljivi na nivou grada i regije. U djelovanju je naglašena potreba za suradnjom s ostalim gradskim ustanovama i udrugama što podiže svijest o ulozi, značenju i važnosti Ustanove u lokalnoj zajednici. Suvremeni pristup kulturi življenja nameće neminovnu potrebu stalnog jačanja i osvježavanja postojećih programa, čemu pridonose i suradnja s medijima u svrhu promicanja rada i aktivnosti Učilišta. Sustavno se planira financijsko i programsko osnaživanje postojećih programa, stvarajući tako platformu za njihov daljnji razvoj. Financijsko planiranje za 2025. godinu prepuno je očekivanih realnih izazova. Fokus je i dalje na edukaciji i razvoju publike, kroz pojačanu organizaciju raznolikih likovnih radionica za sve dobne skupine kako bi se stvorila publika koja prati likovnu umjetnost, a kroz predavanja i susrete s glazbenicima istaknula važnost koncerata klasične glazbe. Međutim, Ustanova će odgovorno i dalje voditi sve ostale dugogodišnje programe. Kao ustanovi koja vodi kulturni život grada izuzetno je važno njegovati stečeno povjerenje sugrađana, razvijati publiku te kroz postojeće programe održati dugogodišnju vrijednu tradiciju kulturnog života našega grada - razvijati nove kanale kojima kulturna ponuda i cjeloživotno učenje bivaju dostupni svima.

**Odgojno i administrativno tehničko osoblje-Uprava**

Planirana sredstva namijenjena su isplati plaća i materijalnih prava za zaposlenike za 10 osoba koje su zaposlene u Odjelu za kadrovske i opće poslove i Odjelu za financije i računovodstvo, kao i podmirivanje svih materijalnih rashoda kojima se omogućava redovno funkcioniranje ustanove, poštujući načelo ekonomičnosti, namjenskog i svrhovitog korištenja sredstava. Redovna djelatnost Učilišta obuhvaća sljedeće materijalne rashode: službena putovanja, naknade za prijevoz, za rad na terenu i odvojeni život, stručno usavršavanje zaposlenika, za uredski materijal i ostale materijalne rashode, energiju, usluge telefona, pošte i prijevoza, usluge tekućeg i investicijskog održavanja zgrade i opreme, usluge promidžbe i informiranja, komunalne usluge, računalne usluge, ostale usluge, premije osiguranja za osobe i imovinu, zdravstvene usluge, reprezentaciju, članarine, ostale nespomenute rashode poslovanja, bankarske usluge i usluge platnog prometa. Planirana je i naknada za rad članova Upravnog vijeća. Ova aktivnost podrazumijeva realiziranje osnovne aktivnosti Učilišta obavljanjem organizacijskih, pravnih, računovodstvenih, stručno-administrativnih, općih i tehničkih poslova za potrebe svih odjela, što podrazumijeva logističku i operativnu pomoć u pripremi i izvedbi programa.

**Administrativno, tehničko i stručno osoblje – Kulturna djelatnost**

Planirana sredstva namijenjena su isplati plaća i materijalnih prava za zaposlenike za deset (10) osoba koje su zaposlene u likovnom, glazbeno-scenskom, obrazovnom odjelu i odjelu posebnih i EU fondova.Unutar ove aktivnosti obavljaju se administrativni, opći i tehnički poslovi te osigurava logistička i operativna pomoć u pripremi i izvedbi manifestacija, predstava, izložbi i obrazovanja, obogaćuje se i razvija kulturna ponuda grada, uz njegovanje i čuvanje bogatog kulturnog nasljeđa. Potiče se umjetničko i kulturno stvaralaštvo, unaprjeđuju se standardi kulturne djelatnosti i podiže kvaliteta, razvija se amaterizam, organiziraju se programi, razna predavanja i radionice za sve životne dobi, potiče se i motivira pojedinac na učenje i promovira cjeloživotno obrazovanje. Kulturne i obrazovne aktivnosti provode se kroz cijelu godinu.

**Manifestacije, predstave, izložbe i obrazovanje u kulturi**

Planirana je provedba i dostupnost programa te mobilnost umjetnika i profesionalaca u području kulture sukladna specifičnosti svakoga programskog područja. Također se, kroz sve aktivnosti, nastavlja praksa angažiranja lokanih, gradskih i regionalnih, umjetnika i kulturnih radnika, čime se osnažuje razvojnu liniju stalnog povećanja kvalitete kulturne ponude.

**Glazbeno-scenska djelatnost**

***64. Koncerti u Eufrazijani***

Utemeljen 1961., festival klasične glazbe Koncerti u Eufrazijani održava se u Eufrazijevoj bazilici svake godine tijekom srpnja, kolovoza i rujna. Od 2019. godine u svibnju se izvodi i najavni koncert sezone, a uveden je i koncept otvorenih proba u kazalištu u predsezoni i postsezoni. Jedan od najstarijih festivala klasične glazbe u Hrvatskoj ističe se zbog kvalitete i vrsnosti glazbenika te zbog vrijednog i akustično iznimnog koncertnog prostora Eufrazijeve bazilike – UNESCO-om zaštićenog porečkog spomenika kulture. Na Koncertima se izvode praizvedbe hrvatskih i stranih skladatelja, festival je značajan za čuvanje i razvoj hrvatske kulturne baštine i omogućava vrijedan kontakt s drugim ostvarenjima u sferi klasične glazbe. Opći cilj je promocija Eufrazijeve bazilike kao glavne porečke atrakcije kroz sadržaj kvalitetne klasične glazbe i stvaranje kulturno-turističke ponude. Zatim promocija renomiranih glazbenika, hrvatske glazbe i praizvedbi, nastojanje na vrhunskoj izvedbi. Promocija samog festivala i klasične glazbe, edukacija o klasičnoj glazbi i afirmacija regionalnih budućih profesionalaca. Obrazovanje publike kroz sve bolju vidljivost festivala i povećavanje

publike.

***30. Jazz u lapidariju, džez-festival***

Jazz u lapidariju je jedan od najstarijih hrvatskih džez-festivala, utemeljen 1996. godine. Održava se u lapidariju Zavičajnog muzeja Poreštine svake srijede tijekom srpnja i kolovoza, uz najavni koncert sezone koji se izvodi od svibnja 2019. godine. Jazz u lapidariju nudi bogatu paletu izričaja iz cijeloga svijeta, od komornog džeza do džeza u spoju s drugim glazbenim žanrovima. Program komornim izvedbama u intimnom okruženju lapidarija, potiče autohtone glazbene izričaje istraživane kroz džez i improvizacije vrhunskih instrumentalista iz Hrvatske i ostatka svijeta. Opći cilj je predstavljanje i promocija hrvatske i međunarodne džez-scene, kao i obogaćivanje kulturno-umjetničke ponude uz doprinos turističkoj ponudi grada Poreča. Cilj je povećati izvore financiranja kako bi festival ostao na postavljenom standardu. Kako bi obilježili 30 godina festivala planiran je veći koncert otvorenja na Trgu slobode. Cilj je naći nove izvore financiranja.

***Redovan kazališni program, 18. Zlatni zub, koncerti u kazalištu***

Redovan kazališni program podrazumijeva kazališnu sezonu od listopada do svibnja. U redovnom se programu organiziraju gostovanja (dramske, plesne i dječje predstave), vlastita produkcija, suorganizacija i koprodukcija. Kazališni program privlači sve širu publiku, od 2021. broj posjetitelja i odigranih kazališnih predstava ponovno i konstantno raste. Zlatni zub, festival komedije i smijeha, žanrovski je jedinstven festival komedije u Istri, pokrenut 2008. godine. U okviru festivala tijekom ožujka prikazuju se komedije te se, prema izboru publike, proglašavaju pobjednici s nagrađenom prvoplasiranom i drugoplasiranom najboljom predstavom kojima se uručuju nagrade Zlatni i Srebrni zub. U porečkom kazalištu organiziraju se i različiti koncerti, poput tradicionalnog i najposjećenijeg božićnog koncerta, koncerata klasične glazbe i sl. Opći cilj je obogatiti kazališnu scenu Poreštine i Istre. Kroz razvoj kazališta, kazališne sezone i festivala Zlatni zub građanima pružiti uvid u kazališnu i izvedbenu umjetnost, potaknuti na promišljanje, zabaviti i educirati. Kvalitetnim programom želi se potaknuti dolazak gledatelja iz ostalih dijelova Istre.

***Dramski studio „Čin, čin“***

U okviru Pučkog otvorenog učilišta Poreč amaterska dramska aktivnost ima tradiciju od gotovo 20 godina. U 2018. godini osnovan je dramski studio „Čin, čin“ u suradnji s Centrom za mlade Poreč, u kojemu glumce-amatere voditelji podučavaju vještinama scenskog pokreta i umijeću scenskog govora kroz improvizacije i igre u scenskom prostoru. Polaznici imaju priliku učiti o svim fazama nastajanja kazališne predstave. Rezultat rada studija upriličen je kroz produkciju ukupno četiriju predstava (2019., 2021., 2023. i 2024.) s ukupno 17 izvedbi, uključujući tri gostovanja. Opći je cilj razvijanje kazališnog amaterizma i educiranje o dramskoj i izvedbenoj umjetnosti, te stvaranje minimalnih uvjeta za produkciju nove kazališne predstave.

***25. Street art Poreč***

Street art Poreč prvi je put održan 2001. godine kao festival ulične umjetnosti koji svakog kolovoza okuplja umjetnike i izvođače. Festival je otvorene forme i uključuje sve oblike umjetničkog izraza, od glazbeno-scenskih nastupa i likovnih projekata do uličnih akrobacija i performansa. Street art promišlja grad te održava svoj program na različitim lokacijama, zadržavajući one poznate poput Trga slobode za velike spektakle, ali i uvijek otkrivajući nove kutke grada za intimnije performanse. Posljednjih se godina posebice potiče i razvija model suradnje s domaćim autorima. Street art Poreč najrazigraniji je i najotvoreniji festival u organizaciji glazbeno-scenske djelatnosti te zadovoljava potrebe najšire publike. Opći cilj je promišljanje i tematiziranje grada kroz umjetnost i kvalitetnu zabavu za građane i turiste.

***7. Ekolo***

Ekolo (Tjedan kulture življenja) prvi je put održan 2019. godine u okviru projekta EU-a I-Archeo.S. Festival kroz širok spektar događaja, aktivnosti i ponude slavi kulturu ovoga područja, otkriva i vrednuje uvjetovanost identiteta Poreštine kroz povijest, umjetnost, turizam, urbanu kulturu, prirodne ljepote te kulturu sporta i rekreacije. Nastoji se motivirati i promovirati nove kreativne kulturno-turističke proizvode te razvijati sustav usluga u kulturi. To je stvaralački kulturno-obrazovni festival s velikim turističkim potencijalom, koji pridonosi produkciji i prezentaciji porečke i istarske kulture te otkriva što naš grad čini točno i upravo onakvim kakav jest. Opći cilj je istraživanje i prepoznavanje materijalne i nematerijalne baštine područja. Ponuda svih programa Učilišta građanima Poreča i Istre u njima povoljnijem razdoblju posjećivanja, te ponuda sadržaja za građane turistima kako bi na neposredniji način doživjeli grad i regiju, odnosno bili dio nje.

***53. Susret pjevačkih zborova Naš kanat je lip***

Naš kanat je lip susret je zborova koji je osnovan 1972. godine. Održava se početkom mjeseca lipnja i okuplja zborove i skladatelje kojima su UNESCO-om zaštićena istarska glazbena ljestvica i čakavska riječ temelj stvaralaštva. Tijekom tri večeri produciraju se nastupi zborova uz skladbe, od kojih i praizvedbe. Mjesta održavanja su Istarska sabornica, Eufrazijeva bazilika i porečka kazališna dvorana. Planiranje ove manifestacije u 2025. zahtijeva i alternativni model organizacije kojim bi se ispoštovale sve vrijednosti što ih je Kanat njegovao od samih početaka. Važno je, prije svega, sačuvati i razvijati ovu manifestaciju, jedinstvenu u našoj zemlji. U okviru Susreta svake druge godine, bijenalno, raspisuje se natječaj za izbor novih skladbi i tiska se Zbirka, koja se predstavlja na početku programa Susreta.

Opći cilj je čuvanje nematerijalne i materijalne istarske kulturne baštine, upoznavanje lokalnog i regionalnog identiteta, sustvaralaštvo i približavanje kulturne baštine istarske glazbe javnosti. Cilj je zadržavanje tradicije zborskog pjevanja na istarskoj ljestvici te povećanje broja pratitelja jer zborsko pjevanje jedna od kuturno-umjetničkih aktivnosti koje su najviše pogođene posljedicama pandemije.

***Redovite kinoprojekcije, 15. Porečdox, Kinoklub***

Redovan rad kina svakoga tjedna prikazuje projekcije aktualnih filmova u porečkoj kinodvorani. Prikazuju se svjetski i europski filmovi te posebni programi posvećeni hrvatskoj produkciji, djeci i mladima te izdvojenim filmskim formama i žanrovima u skladu s programskim obvezama prema HAVC-u u sklopu financiranog programa digitalizacije i opremanja kinoprikazivača. Organiziraju se matineje za djecu vrtića i učenike škola Poreča i šire okolice. U veljači se organizira Revija oskarovaca koja prikazuje filmove koji su u tekućoj godini dobili više nominacija za filmsku nagradu Oscar. Kultni ponedjeljak prikazuje stare kultne filmove. Porečdox svake godine prikazuje najnovije dokumentarne filmove iz regije i svijeta. U okviru festivala održavaju se edukativne školske matineje, izložbe dokumentarističkih fotografija, radionice videomontaže i produkcije filma, okrugli stolovi, gostovanja autora, projekcije iznenađenja, afterpartiji i koncerti renomiranih bendova. Kako bi zadržali postignuti standard festivala Porečdox, cilj je povećati izvore financiranja. Cilj je i pronaći nove izvore financiranja. Kinoklub Poreč pokrenut je u travnju 2023. godine, okuplja krug ljubitelja filma i zainteresiranih za bavljenje filmom i fotografijom, a temelji se na radioničnom radu. Opći je cilj poticanje građana na ponovni dolazak u kino, koji se drastično smanjio nakon pandemije na razini cijele regije. Cilj je upoznavanje što većeg broja građanstva s filmskom kulturom, filmskim klasicima i počecima filma te s aktualnim filmskim ostvarenjima i premijerama, inače nedostupnim putem televizije, videoteka i klasičnog filmskog programa. Promoviranje dokumentarnog filma s naglaskom na domaće i regionalne nagrađivane autore i filmove. Poticanje i edukacija mladih filmskih stvaratelja iz regije.

***Tornaj se doma – Torna casa***

Kroz ovaj projekt Učilište već nekoliko godina u Poreču okuplja umjetnike koji su vezani za Poreč, no svoje karijere stvaraju izvan Poreča, da se s radošću i posebnim osjećajem prema sredini, koja je jedna od stanica njihovog umjetničkog putovanja, vrate i pokažu što su novo napravili. U vremenima kada je mobilnost umjetnika na najvišoj razini, živjeti na jednom mjestu, stvarati na drugom, a predstavljati se na nekom trećem postaje dijelom novog ritma življenja. U novim okolnostima, ritmu življenja, potrebno je stvoriti uvjete da se povremeno ta umjetnost i umjetnici „tornaju doma“. Ovim projektom Učilište kreće prema drugim porečkim institucijama, nevladinim organizacijama i pojedincima dajući priliku da grad i građani grade i progovaraju kulturu sami i na način na koji im najviše odgovara, stvarajući platformu za razvoj urbane kulture grada (GRADiTI Poreč), pokrećući sadržaje koji neće biti komercijalni, promovirajući svoje vrijednosti. U sklopu aktivnosti 2020. izdana je knjiga razgovora s petoricom umjetnika, a 2023. objavljuje se druga knjiga razgovora. U 2024. objavljen je engleski prijevod druge knjige. Opći je cilj aktivnosti nastaviti s prezentacijom i afirmacijom porečkih umjetnika i autora, organizacija događaja povezanih s promocijom umjetnika i upoznavanjem sugrađana s njihovim stvaralaštvom, te publikacija knjiga o umjetnicima.

***Razvoj publike***

Projekt razvoja publike podrazumijeva oblikovanje i očvršćivanje porečke publike koja prati i konzumira kulturne sadržaje u neprestanom informiranju i edukaciji. Samim time održava se društveni i kulturni život grada tijekom cijele godine, neovisno o posjetiteljima i tijekovima turističke sezone. Projekt se provodi kroz raznovrsne aktivnosti podijeljene u tri potprograma: Predavanje u gostima/Gosti na predavanju, Radionice i Otvorene probe, s kojima se sudionike i posjetitelje uključuje u program kroz predavanja i predstavljanja, neposrednim uključivanjem u učenje, promatranje i stvaranje te blizak susret s umjetnicima, izvođačima i drugim istaknutim osobama u svom području i njihovim radom. Opći cilj je stvaranje angažirane publike, uključujući ulaganje u buduću publiku kroz angažman djece i mladih. Neposredno i interaktivno sudjelovanje građana u umjetničkim i kulturnim događanjima u formalnome i neformalnome okruženju.

***Likovna djelatnost***

***Izložbe u galeriji Zuccato***

Djelatnost galerije Zuccato prezentacija je najpriznatijih i najrelevantnijih domaćih i stranih likovnih umjetnika. Namjera je da se kroz galerijski program svake godine ponudi panorama ne samo suvremenih već i povijesno relevantnih autora i autorica vezanih za sve grane likovne umjetnosti. Izložbe slijede tiskani promotivni promidžbeni materijali u skladu s kriterijima struke te se kroz iste valorizira sadržaj. Cilj je organizirati kvalitetan program kroz prezentaciju domaće i međunarodne umjetničke scene, te umrežavanje s likovnim akademijama, fakultetima, muzejima, fundacijama, ustanovama u kulturi. Privlačenjem međunarodnih produkcija, suradnji potiče se kulturna raznolikosti i raznovrsnost te osiguravaju uvjeti za razvitak umjetničkog stvaralaštva i kulturnog turizma. Kroz aktivnu suradnju sa školskim ustanovama, organizaciju likovnih radionica i stručno vođenje kroz izložbe, osnovni je cilj približavanje umjetnosti djeci školskog i predškolskog uzrasta i povećanje posjeta galerijama.

U 2025. godini planira se organizirati skupna izložba 40. slikarska kolonija Riviera, također se nastavlja suradnja sa Institutom za istraživanje Avangarde predstavljanjem talijanskih autora Baldo Diodato i Enzo Cacciola. Slijede samostalna izložba kosovskog umjetnika Dritona Hajredinija i samostalna izložba Zdenka Krtića-profesor emeritus pri Auburn University. Nastavlja se suradnja sa Austrijskim kulturnim forumom Zagreb organizacijom skupne izložbe umjetnika iz Graza. Održat će se i fotografsko bijenale 12. Photodistorzija.

***Izložbe u Maloj galeriji i Istarskoj sabornici***

U Maloj galeriji tendencija je da se predstavljaju i promoviraju likovni projekti suvremene produkcije mlađih i neafirmiranih autora, najčešće novih medija i fotografa te izložbe priznatih autora manjeg opsega. Uz aktivnu promociju domaće likovne scene i niz međunarodnih suradnji, ističu se i projekti s ciljem popularizacije likovne umjetnosti za šire društvene skupine. Izlagat će Tea Bičić, Davor Sanvincenti i Ida Loher te ćemo organizirat izložbu radova u suradnji s Igor Fabris art studijom. Organizirat ćemo i 17. Profuturu.

***Izložba 65. Annale***

Naša najstarija manifestacija je [porečki Annale](http://www.poup.hr/anale/), izložba suvremene umjetnosti čije prvo izdanje datira iz davne 1961. godine i koja već godinama gradi reputaciju ekskluzivnog likovnog događaja čiji je status već institucionalan. Annale se organizira tijekom srpnja, kolovoza i rujna u samom „vrhu“ljetne sezone, kada u Hrvatskoj ima najveći broj turista. Za 65. Annale planirana je suradnja s Leilom Topić, kustosicom Muzeja suvremenih umjetnosti u Zagrebu. Uz izložbu organizirat će se radionica za djecu i mlade koja će tematski biti vezana za Annale. Ovom izložbom želi se prikazati presjek suvremene likovne scene te obogatiti kulturno – turističku ponudu Poreča, Istre i Hrvatske.

***35. Međunarodna studentska kiparska škola Montraker***

Međunarodna studentska kiparska škola Montraker ljetna je škola za polaznike likovnih akademija koja se održava već dvadeset i tri godine tijekom rujna.

2025. g. u Montrakeru i dalje će učestvovati akademije iz Zagreba, Rijeke, Splita, Ljubljane i Venecije. Skulpture nastale za vrijeme škole postavit će se u javni prostor. Planirano je da akademski kipara Petar Barišić osmisli i realizira svoju skulpturu u kamenu.

Za vrijeme trajanja škole organizirat ćemo fotonatječaj s temom Kiparske škole te prateću izložbu najboljih fotografija.

***Ostale priredbe***

Obuhvaća aktivnosti vezane uz obilježavanje državnih blagdana i značajnih tradicionalnih godišnjih manifestacija i datuma iz povijesti grada poput Dana grada Poreča-Parenza, dodjele Nagrade sv. Maura, obilježavanje Rušnjaka, Dječjeg tjedna, Adventa Poreč i druge manifestacije. U sadržaj ovih aktivnosti ulazi logistička i operativna pomoć u pripremi i izvedbi različitih programa te grafička priprema i izrada pratećeg tiskovnog materijala, prvenstveno za programe i aktivnosti Grada, a pored toga i različitih programa i aktivnosti gradskih ustanova, udruga i društava.Opći cilj aktivnosti je predstavljanje i promocija osoba koje svojim djelovanjem obogaćuju i doprinose vrijednostima svoje životne zajednice, grada i okolice, suradnja i afirmacija programa i aktivnosti gradskih ustanova, udruga i društava, te povezivanje zajednice.

**Obrazovna djelatnost**

***Obrazovni program***

Obrazovna djelatnost Učilišta u 2025. godini nastavlja s misijom stvaranja poticajnog okruženja za kontinuirano obrazovanje odraslih, omogućujući im razvoj vještina i ostvarenje osobnog potencijala.

U 2025. godini planira se održavanje širokog spektra obrazovnih programa koji odgovaraju potrebama i interesima odraslih polaznika. Naglasak će biti na mikrokvalifikacijama i djelomičnim kvalifikacijama (Asistent za upravljanje projektima, Knjigovođa, Internetski marketing i brendiranje, Društveno odgovorno poslovanje, Njegovatelj, Pomoćnik u nastavi). Održavat će se kreativne radionice, dječje glazbene i plesne radionice, kao i tečajevi stranih jezika (engleski, njemački i talijanski) prema CEF-u. Također se planira nastaviti s kreativnim ljetnim radionicama za djecu i mlade te radionicama školskog starta.

Posebna pažnja bit će posvećena inkluzivnosti i raznolikosti. Obrazovni programi provodit će se u dva termina: od siječnja do lipnja i od rujna do prosinca.

Financiranje djelatnosti osigurava se kroz uplate polaznika, njihove poslodavce te putem natječaja iz Hrvatskog zavoda za zapošljavanje, Ministarstva znanosti i obrazovanja, lokalnih institucija i Europskih fondova.

Opći cilj: edukacija što većeg broja građana svih dobnih skupina, čime se doprinosi njihovom osobnom razvoju i društvenom napretku.

***Mješoviti pjevački zbor Joakim Rakovac***

Mješoviti pjevački zbor Joakim Rakovac, koji od 1979. godine doprinosi glazbenoj kulturi našeg grada, nastavlja njegovati tradiciju zborskog pjevanja i u 2025. godini. Cilj Zbora ostaje promicanje glazbenog stvaralaštva i istarskog izričaja, s posebnim naglaskom na uključivanje mlađih generacija te jačanje zajedništva među članovima različitih dobnih skupina. Planirani nastupi uključuju sudjelovanje na Susretu pjevačkih zborova Naš kanat je lip, Adventu Poreč, te na događajima vezanim uz značajne datume za Grad Poreč – Parenzo, kao i na međunarodnim manifestacijama u Sloveniji i regiji.

***Dječji puhački orkestar Porečki delfini***

Dječji puhački orkestar Porečki delfini u 2025. godini nastavit će okupljati djecu od 5. do 8. razreda, pružajući im priliku za učenje i sviranje puhačkih instrumenata u orkestru. Orkestar će i dalje biti posvećen stvaranju poticajnog glazbenog okruženja za razvoj mladih talenata, uz poseban naglasak na upisu novih članova. Kroz redovite skupne i individualne probe cilj je unaprijediti tehničke vještine te osnažiti timski rad i kreativnost. Planiraju se nastupi na važnim lokalnim manifestacijama i obilježavanju značajnih datuma, kao što su Dan grada Poreča, Porečki delfin i božićni program Adventa.

**Nabava opreme za upravu**

Sredstva su planirana za nabavu opreme za poboljšanje uvjeta rada Ustanove i to: informatičke opreme (2 monitora) i vanjskih hard-diskova za pohranu podataka.

**Nabava opreme u kulturi**

Nabavkom navedene opreme održat ćemo razinu kvalitete izvođenja programa, aktivnosti i kulturno-edukativnih sadržaja.

Sredstva su planirana za nabavu opreme neophodne za rad obrazovne djelatnosti: 1 prijenosno računalo za izvođenje nastave i podršku obrazovnim procesima u učionici i 1 scener.

Za potrebe likovnog odjela planira se nabaviti 2 LED televizora za potrebe galerijske djelatnosti te 1 printer u boji za printanje promotivnih materijala.

Za potrebe Međunarodne studentske kiparske škole Montraker planira se obnoviti alat za obradu kamena radi zamjene postojećeg koji je dotrajao ili oštećen (električna brusilica, bušilice, konpresor, pneumatski pištolj).

U odjelu glazbeno-scenske djelatnosti planira se nabaviti informatička oprema za kino blagajnu i izvođenje aktivnosti u kazalištu (2 prijenosna računala i monitor).

**GRADSKA KNJIŽNICA POREČ**

U skladu sa Statutom i Pravilnicima Gradske knjižnice razvijat će se obrazovna, kulturna i informacijska uloga narodne knjižnice koja je definirana nizom nacionalnih i međunarodnih dokumenata i smjernica.U svom poslovanju, osim poštivanja zakonskih odredbi, nastojat će se dosegnuti minimum propisanih uvjeta glede broja djelatnika, veličine prostora, opreme, knjižničnih zbirki i korištenja građe.

*Misija:*Gradska knjižnica Poreč je kulturno-informacijski centar grada Poreča, opće prepoznatljivo mjesto doživotnog učenja i susretište članova lokalne zajednice koji omogućava svim građanima dostup do relevantne informacije neovisno o njihovoj dobi, spolu, društvenom statusu, naciji, vjeri i rasi te u skladu s potrebama građana utemeljuje nove službe i usluge bogateći kulturni život svakog pojedinca i zajednice u cjelini.

*Vizija:* Gradska knjižnica Poreč, kao vodeći gradski kulturno-informacijski centar, treba biti:

* ustanova koja će sustavno promicati pisanu riječ i doživotno učenje;
* ustanova kojoj je u središtu pozornosti korisnik i njegove kulturne potrebe;
* institucija otvorena za suradnju s drugim institucijama i za građane svih dobnih skupina;
* inovativna institucija koja posluje u skladu s nacionalnim standardima za narodne knjižnice;
* ustanova u kojoj su osnovne usluge besplatne za sve građane.

Knjižnicu zastupa i predstavlja ravnatelj, koji je ujedno i poslovni i stručni voditelj Knjižnice. Stručno vijeće čini stručno osoblje Knjižnice od 6 djelatnika. U dugoročnom planiranju potrebno je predvidjeti zapošljavanje domara na nepuno radno vrijeme te stručnog djelatnika s obzirom na broj korisnika koje opslužuje ova Ustanova. Usluge računovodstveno-knjigovodstvenih poslova obavljat će se i dalje, dogovorno, u suradnji s Pučkim otvorenim učilištem Poreč temeljem Sporazuma (klasa:401-05/24-01/3, urbroj:2167-14-05/01-24-1). Planirana je božićnica za 7 djelatnika te sredstva za dar 2 djece.

**Administrativno, tehničko i stručno osoblje**

Aktivnosti kojima se osiguravaju plaće za redovan rad, ostali rashodi za zaposlene, doprinosi za zdravstveno osiguranje, doprinosi za zapošljavanje. U 2025. godini planirana je zaposlenost od 7 osoba i to za 6 stručnih djelatnika (od čega 1 stručni djelatnik na nepuno radno vrijeme) te 1 spremačice na nepuno radno vrijeme.

Usluge domara, tehničara i računovodstveno-knjigovodstveni poslovi obavljat će se i dalje, dogovorno sa Zavičajnim muzejom Poreštine i Pučkim otvorenim učilištem Poreč dok se ne riješi zapošljavanje pri samoj ustanovi. Planirana je isplata božićnica za 7 zaposlenika i sredstva za dar za 2 djece. U ovoj aktivnosti planirane su naknade za prijevoz, energiju, usluge telefona, pošte i prijevoza, usluge tekućeg i investicijskog održavanja, komunalne usluge, premije osiguranja, časopise i dnevni tisak za čitaonicu, računalne usluge za računovostvenu aplikaciju LibussoftCicoma i za knjižničnu aplikaciju VIVA info.

**Književni susreti, nagrade i sajmovi**

Sredstva su namijenjena kulturno-animacijskim i edukacijskim programima za odrasle (gostovanja književnika i umjetnika, predstavljanja i promocije knjiga, stručna predavanja, Mjesec hrvatske knjige, projekt „Sretne priče“, kampanja „Čita(j)mo da ne oguglamo!“) i programima za djecu i mlade (ciklus radionica i igraonica za djecu „Petkom u pet“ i „Prije mora do Marafora“ koji su otvoreni i besplatni za sve zainteresirane građane. Povećanje izdataka se odnosi na održavanje redovitog poslovanja bibliobusne službe.

Obrazloženje cilja: popularizacija knjige i čitanja, poticanje međunarodne suradnje, širenja knjižnične mreže izvan matičnog odjela Knjižnice,održavanje i poboljšanje odnosa s drugim zemljama na temelju umjetnosti i kulture, doprinos razvoju kulturnog turizma na našem području.

Očekivani rezultati: Osnovna misao vodilja planiranih aktivnosti je popularizacija knjige i čitanja, pružanje novih mogućnosti edukacije u sadržajima koji su vezani uz djelovanje Gradske knjižnice.

Prikaz procjene ukupno potrebnih sredstava za programe: 40.308 EUR.

Planirani izvor financiranja: Proračun Grada Poreča, Istarska županija, Ministarstvo kulture i medija RH, općinski proračun i prihodi za posebne namjene.

Od tradicionalnih manifestacija posebno se ističu:

1. XXIX. Laurus nobilis, dodjela literarne nagrade za dvojezično pisano (hrvatski i talijanski jezik) stvaralaštvo učenika viših razreda osnovnih škola i srednjoškolaca s područja Poreča i okolice, za izvorno prozno djelo.

2. XXXII. Verši na šterni, godišnji susret čakavskih pjesnika na Batistelinoj šterni u Vižinadi. Nakon objavljenog natječaja, svake godine novi izbornik odabire najuspješnija ostvarenja koja njihovi autori kazuju na susretu. Gradska knjižnica Poreč izdavač je istoimene zbirke pjesama Verši na šterni.

3. XVIII. BOOKtiga, međunarodni festival pročitanih knjiga koji obuhvaća ponudu međunarodnih i domaćih antikvarijata, knjižni sajam BOOKtižin te dodjelu Nagrade BOOKtiga. Planira se raznovrstan program za sve dobne skupine od predstavljanja knjiga do radionica za djecu i odrasle.

4. Kampanja „Čita(j)mo da ne oguglamo“ - Grad Poreč i općine Vrsar, Sveti Lovreč, Vižinada, Višnjan, Kaštelir-Labinci, Tar-Vabriga i Funtana, koji su se s velikom podrškom odazvali pozivu Gradske knjižnice Poreč i prepoznali važnost čitanja, zajedno provode kampanju „Čita(j)mo da ne oguglamo!“, s ciljem da se omogući besplatna godišnja članarina za svu djecu do 15-e godine života na području cijele Poreštine.

5. Bibliokombi – „Na istoj stranici“ - Postprojektne aktivnosti europskog projekta „Na istoj strani(ci)“ ostvarit će se kroz aktivnost Bibliokombi koja je odobrena te u potpunosti financirana od Europskog socijalnog fonda – operativni program Učinkoviti ljudski potencijali 2014. – 2020.

Predviđena sredstva namijenjena su troškovima: održavanja redovitog poslovanja bibliobusne službe i to: gorivo, godišnji tehnički pregled, osiguranje, godišnji servis vozila i čišćenje.

6. Digitalna zbirka Gradske knjižnice Poreč nastala je 2009. godine, kojom smo postali prva narodna knjižnica u Istri čija su digitalizirana izdanja dostupna svima na mreži, od stvarnih i potencijalnih korisnika do znatiželjnih turista. S obzirom na to da je tehnologija Silverlight za prikaz skenirane građe u visokoj rezoluciji, zastarila, kako bi pristup digitaliziranim djelima opet bio moguć, potrebna je instalacija i parametrizacija virtualnog servera i INDIGO platforme. Implementacijom nove platforme omogućava se, osim migracije postojećih podataka i skenirane građe u repozitorij, i daljnja digitalizacija djela zavičajne tematike.

**Nabavka knjižne i neknjižne građe**

Knjižnične zbirke će se i dalje izgrađivati primjerno potrebama lokalne zajednice, a trenutno nedostupna, a potrebna građa dobavljat će se putem međuknjižnične posudbe. Pri nabavci knjižnične građe vodit će se računa o preporukama Standarda za narodne knjižnice, ali s posebnom pažnjom prema razvoju stručnih i znanstvenih knjižničnih baza iz područja turizma, ekonomije i poljoprivrede koji su vodeći interesi i društveno-gospodarske specifičnosti našeg područja. Predviđena sredstva odnose se na redovnu godišnju nabavu knjižnične građe iz izvora Grada Poreča-Parenzo i Ministarstva kulture i medija RH, a planirani broj novih jedinica je 2800 svezaka knjižne i neknjižne građe. Uz to, program nabave knjižnične građe izvršit će se i putem otkupa knjiga za narodne knjižnice financiranog od Ministarstva kulture i medija RH u planiranom broju od 520 svezaka.

Osnovna ideja i cilj programa jest obogaćivanje knjižničnog fonda te posredovanje u dostupnosti informacija i publikacija. Nabavkom knjižne i neknjižne građe osigurava se odgovarajuća razina u pristupu informacijama zainteresiranim korisnicima.

**Nabava opreme za knjižnicu**

Predviđena sredstva za nabavu opreme namijenjena su nabavi metalnih polica za arhivu, tj. stacionarne prostorije koja će se koristiti za spremište knjižnične građe bibliobusne službe.

Nabavkom navedene opreme biti će obnovljeno spremište za knjižničnu građu te stvoriti potrebni spremišni prostor za porečku bibliobusnu službu.

Prostor arhive trenutno raspolaže dotrajalim drvenim policama koje su nabavljene 1986. godine za prijašnju knjižničnu lokaciju. Kako bismo novim knjigama pružili adekvatnu zaštitu i odgovarajuću mikroklimu, od iznimne je važnosti da se spremište opremi novim policama za knjige, kako bi se građa, prema zahtjevima struke i na kvalitetan način skladištila i očuvala.

**Dodatna ulaganja na građevinskim objektima**

Predviđena sredstva namijenjena su sanaciji zidova arhive, tj. stacionarne prostorije koja će se koristiti za spremište knjižnične građe bibliobusne službe.Sanacijom prostorije arhive osigurat će se adekvatna hidroizolacijska zaštita, vodeći pritom računa o samoj konstrukciji objekta u kojem se spremište nalazi te omogućiti skladištenje knjiga iz bibliobusne službe.

**ZAVIČAJNI MUZEJ POREŠTINE - MUSEO DEL TERRITORIO PARENTINO**

Sukladno Statutu djelatnost Muzeja je sakupljanje, čuvanje i istraživanje civilizacijskih i kulturnih dobara, te njihova stručna i znanstvena obrada i sistematizacija u zbirke predmeta iz povijesti grada Poreča i njegove okolice, kulturne povijesti, političke i gospodarske povijesti, te znanosti i tehnologije, trajna zaštita muzejske građe, muzejske dokumentacije, muzejskih lokaliteta i nalazišta, te njihovo neposredno i posredno predstavljanje javnosti putem stalnih i povremenih izložba, objavljivanje podataka i spoznaja o muzejskoj građi i muzejskoj dokumentaciji putem stručnih, znanstvenih i drugih obavijesnih sustava, pripremanje i organiziranje izložba iz drugih dijelova nacionalne i opće kulturne baštine, organiziranje predavanja, tribina, seminara, znanstvenih skupova, tečajeva, izdavanje monografija, kataloga i ostalih stručnih publikacija

*Misija:*Poslanje Zavičajnog muzeja Poreštine je poticati ljubav i interes za naš grad i njegovu okolicu, te motivirati na učenje, istraživanje i dublje razumijevanje baštine i kulture koju su baštinili njegovi stanovnici, kako oni koji ovdje danas žive, tako i oni raseljeni. Svoje poslanje ostvaruje kroz rad na projektu novog stalnog postava u proces izrade kojega je uključen veliki broj Porečana iz zemlje i izvan, kroz kontinuirano jačanje njihove ekspertize i stručnosti te kroz strukovno umrežavanje na lokalnoj, regionalnoj, nacionalnoj i internacionalnoj razini.

*Vizija:* Vizija Zavičajnog muzeja Poreštine je stvoriti inovativno i suvremeno muzejsko, baštinsko i edukacijsko sjedište grada i svih njegovih građana i posjetitelja, koje je duboko privrženo zajednici u kojoj djeluje. Muzej svojim kreativnim interpretacijskim i prezentacijskim umijećima aktivno djeluje na zaštiti i očuvanju baštine grada i okolice za generacije koje dolaze. Djeluje na principima održivosti, jednakosti i kreativnosti. Muzej želi biti prepoznat kroz svoje suvremene muzeološke, kulturne, socijalne i gospodarske doprinose razvoju našega grada i županije te biti aktivni čimbenik uspostavljanja kontinuiteta kulturnih i civilizacijskih vrijednosti grada i svih njegovih stanovnika u zemlji i izvan nje.

Muzej zastupa i predstavlja ravnateljica. Upravno vijeće muzeja čini 5 članova, od kojih su trojica predstavnici osnivača, dok dvojica dolaze iz redova zaposlenika. Stručno vijeće čini stručno osoblje Muzeja i sastoji se od 7 članova. Računovodstveno-knjigovodstveni poslovi obavljaju se u suradnji s Pučkim otvorenim učilištem Poreč.

**Administrativno, tehničko i stručno osoblje**

U ovoj aktivnosti planiraju se sredstva kojima se podmiruju rashodi za zaposlene prema važećem Pravilniku o radu, te rashodi za materijalne troškove vezane za službena putovanja i druge rashode koji proizlaze iz prava zaposlenika. U 2025. godini planirana je zaposlenost od 12 osoba (ravnateljica, 5 kustosa, dokumentarist-kustos, kustos u Centru za posjetitelje „La mula“, spremačica i 3 domara od kojih 1 domar u Muzeju i 2 u Parku skulptura Dušana Džamonje u Vrsaru). Računovodstveno-knjigovodstveni poslovi obavljat će se sukladno Sporazumu s Pučkim otvorenim učilištem Poreč. Planirana je isplata božićnica, sredstva za dar djeci te isplata jubilarnih nagrada i otpremnina. Planiranim sredstvima podmiruju se svi materijalni rashodi kojima se omogućava redovno funkcioniranje ustanove, poštujući načelo ekonomičnosti, namjenskog i svrhovitog korištenja sredstava, tako da su u ovoj aktivnosti planirane naknade za prijevoz, energiju, usluge telefona, pošte i prijevoza, usluge tekućeg i investicijskog održavanja, komunalne usluge, premije osiguranja, računalne usluge za računovostvenu aplikaciju LibussoftCicoma i za muzejsku aplikaciju M++.

**Restauracije, izložbe i istraživanja muzejske građe**

Aktivnost Restauracije, izložbe i istraživanja muzejske građe obuhvaća 10 podaktivnosti kojima se ostvaruje temeljna funkcija Muzeja kroz sakupljanje, istraživanje i prezentiranje muzejske građe i to: *Digitalizacija građe „Dostupna prošlost“, Restauracija muzejske građe na papiru, Restauracija knjiga Spomeničke knjižnice (16. st.), Restauracija predmeta arheološkog odjela, Preventivna zaštita muzejske građe, Muzejske manifestacije, Održavanje Parka skulptura Dušana Džamonja, Međunarodno arheološko istraživanje lokaliteta Lorun, Arheološko istraživanje Stancija Blek*, *Pedagoško edukativni program „La mula“, Tisak zbornika XI. IPB, Međunarodni znanstveni skup XII. IPB*

***Digitalizacija građe „Dostupna prošlost“***

Portal digitalizirane baštine je mrežna usluga kojom Muzej predstavlja izbor digitalizirane građe u okviru projekta digitalizacije. Zahvaljujući sredstvima Ministarstva kulture RH 2011. i 2012. započeta je digitalizacija izabrane građe iz Zbirke razglednica i Zbirke fotografija Povijesnog odjela, koja je nastavljena u trogodišnjem razdoblju od 2014. do 2016, a od 2017. do 2022. izvršeno je programiranje i implementacija digitalne zbirke (prva i druga faza). Program digitalizacije se planira nastaviti i tijekom 2025. Izabrana građa predstavlja značajne kulturne vrijednosti zavičajne baštine našega kraja čijim će se prijenosom u elektronički oblik omogućiti najširoj javnosti trajni dostup nastalih sadržaja u digitalnom obliku.

***Restauracija muzejske građe na papiru***

Papirna građa čuva se u više muzejskih zbirki, a predstavlja osjetljiv dio fundusa Muzeja. Zaštita papirne građe jedan je od najvažnijih aspekata očuvanja kulturne baštine za buduće naraštaje. Osim prirodnog procesa starenja, postoje brojni uzročnici i vrste oštećenja papira, a mogu se podijeliti na fizikalne, kemijske te biološke. Tijekom 2024. ostvarena je restauracija dijela posebno oštećene i ugrožene papirne građe s ciljem zaštite od propadanja te buduće prezentacije građe. Restauratorsko-konzervatorski postupci koji će ukljičivati pregled stanja predmeta, provođenje preventivne konzervacije te konzervatorsko-restauratorske zahvate nastavit će se u 2025. godini.

***Restauracija knjiga Spomeničke knjižnice (16. st.)***

Spomenička knjižnica Muzeja broji 5878 svezaka od kojih se svojom starošću i vrijednošću ističu inkunabula tiskana 1489. te 56 naslova u 62 sveska tiskanih u 16. stoljeću (tzv. cinquecentine) te kao takva spada u najdragocjeniju knjižničnu baštinu Istre i Republike Hrvatske. Knjige su tijekom stoljeća bile pohranjene u lošim mikroklimatskim uvjetima zbog čega je došlo do velikih oštećenja. Zahvaljujući značajnoj donaciji Regije Veneto te sredstvima Ministarstva kulture RH i Grada Poreča-Parenzo do sada je restaurirano 47 knjiga od kojih 44 cinquecentine. Tijekom 2025. godine planiramo dovršiti restauraciju knjige Decretum Gratiani, Venecija 1595., ZMP16337. koja je započeta 2024. godine. Cilj programa je zaštita od daljnjega propadanja svih knjiga tiskanih u 16. stoljeću iz zbirke Spomenička knjižnica Muzeja te stvaranje uvjeta za njihovo izlaganje i upoznavanje javnosti s tom vrijednom Porečkom baštinom.

***Restauracija predmeta Arheološkog odjela***

Tijekom 2023. godine Zavičajni muzej Poreštine proveo je nekoliko značajnih arheoloških istraživanja prilikom kojih su pronađeni iznimno važni prapovijesni nalazi koji se mogu datirati u željezno doba. Riječ je o predmetima izrađenim od bronce i keramike za koje je potrebno poduzeti hitne mjere zaštite, a potom i opsežne konzervatorsko-restauratorske radove. Zatečeno stanje građe zahtjeva primjenu cjelovitih postupaka konzervacije i restauracije. Brončani će predmeti biti očišćeni, stabilizirani i premazani zaštitnim patinama, dok će se keramički predmeti očistiti, konsolidirati i nadograditi. Restauracija ima cilj zaštititi predmete od daljnjeg propadanja, produljiti njihov životni vijek, te pripremiti građu za buduću prezentaciju. Dio predmeta je restauriran 2024. godine dok će ostatk biti restauriran u 2025. godini.

***Preventivna zaštita muzejske građe***

Muzeji su dužni provoditi preventivnu zaštitu muzejske građe, konzervaciju i restauraciju ugrožene građe, kroz poduzimanje mjera i radova nužnih za njezinu zaštitu i očuvanje. Čuvanje i zaštita muzejske građe i muzejske dokumentacije niz je postupaka kojima se zaustavlja ili usporava prirodno propadanje muzejske građe i muzejske dokumentacije te umanjuju štetne posljedice prirodnih nepogoda ili štetnog djelovanja ljudi. U 2025. godini Muzej će nastaviti s planom i programom preventivne zaštite, konzervacije i restauracije fundusa svih muzejskih zbirki, a posebno jedinica građe koje će biti dijelom novog stalnog postava.

***Muzejske manifestacije***

Muzej već godinama njeguje pedagoško-edukativnu djelatnost kojom na razne načine i u različitim oblicima dodatnim muzejskim programima i projektima publici približava muzejsku građu i muzejske projekte. U 2025. godini se planiraju dva veća pedagoško-edukativna programa u sklopu muzejskih manifestacija: *Noć muzeja (siječanj) i Međunarodni dan muzeja (svibanj)*. U sklopu obilježavanja bit će organizirani pedagoško-edukativni programi: radionice i igraonice za djecu, predavanja, stručna vođenja (posebne rute povezane s temom), izložbe, kvizovi, predstave i dr.

***Održavanje Parka skulptura Dušana Džamonje***

Umjetnik svjetskog glasa Dušan Džamonja poklonio je u trajnu ostavštinu općini Vrsar i svom građanstvu skulpture koje su postavljene u Parku Dušana Džamonje u Vrsaru. Brigu o njegovom održavanju preuzeo je Zavičajni muzej Poreštine. Ovaj je Park značajan u smislu kulturno-turističke ponude istarskog poluotoka obzirom da sadrži dio opusa poznatog skulptora. U njemu posjetitelj može uživati među oblicima moderne skulpture smještene u pitomom krajoliku vrsarske prirode. Ugovorom sklopljenim 25. veljače 1997. (klasa 612-05/96-01/09, Urbroj: 5030104-97-1) Ministarstvo kulture Republike Hrvatske, Istarska županija, Grad Poreč-Parenzo i Općina Vrsar sporazumno su utvrdili da će novčano osigurati održavanje Parka skulptura Dušana Džamonje i redovite prihode djelatnika.

***Međunarodno arheološko istraživanje lokaliteta Lorun***

Od 1994. godine Muzej je nositelj projekta međunarodnog arheološkog istraživanja u kojem su uz Muzej zastupljene sljedeće institucije: Aix-Marseille Université, Centre Camille Jullian, École française de Rome. Već se dugi niz godina na poluotoku Loron istražuje proizvodnja antičke figline na rimskoj ladanjskoj vili. Radi se o vrlo značajnom arheološkom lokalitetu koji je u rimsko doba bio jedan od glavnih centara proizvodnje keramike (posebno amfora tipa Dressel 6B) na sjevernom Jadranu. Sam lokalitet smješten je blizu Červara kod Poreča na području prepunom arheoloških nalazišta. Osim zbog povijesne važnosti samog lokaliteta, arheološka su istraživanja važna jer se na njima svake godine izravno educiraju hrvatski i strani studenti arheologije. Dosadašnja istraživanja donijela su niz novih spoznaja koje su važne kako za lokalnu i regionalnu povijest, tako i za širi sjevernojadranski kontekst. Od 2014. godine arheološka kampanja fokusirana je na istraživanje struktura na sjevernom dijelu loronskog poluotoka, na području Loron – Santa Marina, gdje su pronađeni ostaci velike maritimne vile s cisternom, uljarom i veličanstvenim stubištem. Osim njih, tijekom posljednjih osam godina istraživanja otkrivene su brojne nove arheološke strukture. Posebno zanimljiv je sistem vodoopskrbe koji se sastojao od velike cisterne, manjeg bazena, kanala i odvodnih cijevi kojima se voda prenosila u različite dijelove rimske vile, te monumentalno stubište koje je vodilo prema rezidencijalnom najluksuznijem dijelu ovog kompleksa. Istraživanjima 2022. godine otkrivena je rampa, popločena s dobro sačuvanim i kvalitetno isklesanim kamenim pločama, što je dokaz visokog nivoa gradnje. S južne strane vile otvorena je sonda u kojoj je pronađen sustav kanala za odvodnju, s naznakom da se ovdje nalazila *pars fructuraria*, gdje se možda prerađivalo grožđe, no tek buduća istraživanja omogućit će određivanje točne funkcije ovih prostora kao i funkcije kanala. Sa sjeverne strane rampe otvorena je veća sonda u prostoriji servisnog dijela vile. Naišlo se na bogat kasnoantički sloj s materijalom iz IV. stoljeća. Treba naglasiti da su figlina i vila bili u upotrebi do kraja III. i početka IV. stoljeća, a nakon toga počinje njihovo propadanje. U kasnoj antici (IV. i početak V. stoljeća) u prostorijama vile žive manje zajednice koje se bave ribarstvom, recikliranjem metala i ostalih elemenata iz nekadašnje raskošne vile. Nova arheološka istraživanja planiraju se u lipnju i srpnju 2025. godine. Na temelju ne destruktivnih metoda istraživanja procjenjuje se da je do danas otkriveno manje od pola sveukupnih sačuvanih arheoloških struktura, stoga sam lokalitet spada među veće komplekse takvog tipa na Jadranu. Potencijalno najzanimljiviji i najatraktivniji dio, luksuzna *pars urbana* - rezidencijalni dio kompleksa, istražit će tijekom budućih arheoloških kampanja

***Arheološko istraživanje Stancija Blek***

Na Stanciji Blek u Općini Tar-Vabriga identificiran je višeslojni lokalitet s arhitektonskim ostacima kompleksne strukture. Središnje i najbolje sačuvano zdanje tvori pravokutni tlocrt (kula 11x7 m), dok su uz njega dozidani brojni aneksi ili zasebne strukture. Vidljiva je arhitektura mahom srednjovjekovna, uz iznimku antičke cisterne, no istraživanjima na ovoj i susjednim k.č. identificirani su ostaci rimskog ruralnog naselja (*villa rustica*). Uz kulu nalazi se manje crkvica ranosrednjovjekovne datacije, uz koju je identificirana srednjovjekovna funerarna zona. Na lokalitetu Stancija Blek u Taru Muzej i Institut za arheologiju iz Zagreba od 2008. godine provode arheološka istraživanja kojima su definirani odnosi danas vidljive arhitekture i ranijih faza kompleksa koje je bilo moguće naslutiti zbog pojave velikog broja spolija i slučajnih nalaza. Sve faze života na lokalitetu karakterizira očuvanost zidnih struktura u elevaciji, a stanje pojedinih struktura posebno je kritično s obzirom na prolongirani boravak pod utjecajem atmosferilija. Stoga su konzervatorsko-restauratorski radovi na zidnim strukturama nužni nakon svake kampanje istraživanja kako ne bi došlo do njihova urušavanja ili nepovratnih oštećenja. Konzervatorsko-restauratorski radovi predviđeni su u razdoblju svibnja i lipnja 2025., a uslijedit će nakon arheoloških istraživanja.

***Pedagoško-edukativni program “La mula”***

Pedagoško – edukativni program “La mula” planira se realizirati u listopadu 2025. Sastoji se od tri dijela, umjetničkog, edukacijskog i prezentacijskog. umjetnički dio: prezentacija 2 umjetnička rada (tekstilni i novomedijski) i jednog performansa. Realizacija tog dijela podrazumijeva aktivnu suradnju s umjetnicima/ama (uključujući i sudjelovanje u produkciji radova); edukativni dio: radionica za odrasle uz angažiranje vanjskog voditelja i radionica za djecu u organizaciji ZMP-a; prezentacijski dio: predstavljanje uspješnih priča odnosno primjera dobre prakse na temu žena u društvenom poduzetništvu.

***Međunarodni znanstveni skup XII. IPB***

Međunarodni znanstveni skup 12. Istarski povijesni biennale održat će se u Poreču u svibnju 2025. u organizaciji Zavičajnog muzeja Poreštine – Museo del territorio parentino, Filozofskog fakulteta Sveučilišta Jurja Dobrile u Puli i Državnog arhiva u Pazinu. Istarski povijesni biennale održava se od 2003. godine, pri čemu se svaki put obrađuje jedna od tema iz povijesti svakodnevice. Po svojoj orijentaciji (povijest svakodnevice), kao i po izabranim temama, predstavlja jedinstven skup u Hrvatskoj, pa i šire, na jadranskom prostoru.

**Tisak zbornika XI. IPB**

U svibnju 2025. u sklopu 12. Istarskog povijesnog biennala predstavit će se zbornik radova s prethodnog skupa koji je održan u svibnju 2023. godine s temom „Villae, rustici, agricolae…: o selu i seljaštvu u povijesti na jadranskom prostoru“. U zborniku će se predstaviti dvadesetak autora sa svojim radovima. Izdavači zbornika su Zavičajni muzej Poreštine-Museo del territorio parentino, Državni arhiv u Pazinu i Filozofski fakultet Sveučilišta u Puli.

**Nabava opreme, knjiga i muzejskih predmeta**

Planira se nabava osobnog računala s operacijskim sustavom Windows Professional i paketom programskih aplikacija Microsoft Office, te nabava knjiga za muzejsku knjižnicu otvorenu studentima i znanstvenicima i nabava muzejskih predmeta koji se nude na tržištu a predstavljanju dragocjenosti neophodne za upotpunjavanje muzejskih zbirki. Planira se nabavka metalnih polica za opremanje depoa. Cilj kapitalnog je pravilno čuvanje muzejskih predmeta, kao i opreme, potrebne muzejskim djelatnicima za obavljanje njihova posla, upotpunjavanje fonda muzejske knjižnice kupnjom, razmjenom ili darovanjem knjiga i stručnih časopisa te upotpunjavanje zbirki muzejskih predmeta kupnjom ili darovanjem istih.

**Obnova zgrade Palače Sinčić**

Zavičajni muzej Poreštine započeo je 2008. godine s projektom obnove palače Sinčić i izrade novog muzejskog postava čiji je koncept pod nazivom „Poreč – grad mnogostrukih identiteta“ zgotovljen i za koji je izrađen izvedbeni projekt. Predstoji građevinska obnova palače Sinčić za što izrađena izvedbena dokumentacija za koju smo dobili građevinsku dozvolu. Tijekom 2023. godine dovršena je izrada fasada. Tijekom 2025. planiraju se popratni građevinsko obrtnički radovi uz energetsku obnovu zgrade.

**Energetska obnova zgrada u vlasništvu Zavičajnog muzeja Poreštine**

Zavičajni muzej Poreštine - Museo del territorio parentino prijavio se, u partnerstvu s Gradom Porečom-Parenzo, na poziv za dostavu projektnih prijedloga "Energetska obnova zgrada sa statusom kulturnog dobra" s projektom "Energetska obnova kompleksa zgrada Zavičajnog muzeja Poreštine" za što je Muzeju ukupno odobreni iznos bespovratnih sredstava od 921.717,88 EUR. Tijekom 2024. planirana je provedba postupka javne nabave i početak radova. Projekt se planira dovršiti do 30. lipnja 2026.

Projekt konkretno uključuje više aktivnosti. Među njima se izdvaja izvođenje građevinskih radova sukladno projektno-tehničkoj dokumentaciji. Uz obnovu, osigurat će se stručni nadzor građenja te usluga koordinatora zaštite na radu tijekom građenja. Cilj projekta je osigurati energetske uštede.

**Tekući projekt: Arheološko istraživanje Comitium**

Budući da je 2024. dovršeno arheološko istraživanje Trga Marafor, kao prirodni nastavak toga istraživanja javlja se potreba za istraživanjem prostora Comitiuma, spoja Decumanusa trga Marafor. Arheološko istraživanje i valorizacija prostora temelj su za uređenje toga dijela grada.

**Centar za posjetitelje “La mula”**

Djelatnost Centra će se odvijati kroz redovnu djelatnost odnosno kroz stalnu izložbu “La mula de Parenzo. Priča o pjesmi”, prodajnu djelatnost (souvenir shop) te programske blokove ili programsku djelatnost. Programska djelatnost se sastoji od različitih formata edukativnih aktivnosti (razgovori, prezentacije, stručna vodstva, kreativne i likovne radionice) a uključuje populaciju svih uzrasta. Planira se suradnja sa odgojno - obrazovnim ustanovama i organizacijama koje se bave edukacijom, posebice djece i mladih. U prvoj polovici godine planirani su Mini-Labovi, radionice za predškolce i njihove roditelje, te povremenih događanja poput izlagačkih i performativnih praksi, suradnja s umjetnicima/ama i evenata.

**UDRUGE**

**Sufinanciranje programa i projekata udruga u kulturi**

Ova aktivnost odnosi se na financiranje programa i projekata udruga. Upravni odjel će po donošenju Proračuna za 2025. objaviti Javni natječaj za financiranje programa i projekata udruga nakon što prethodno odredi prioritna područja financiranja. Financirat će se projekti i programi koji će se odnositi na aktivnosti u području glazbe i glazbeno scenske umjetnosti, suvremenog plesa i pokreta, poticanje kulturno umjetničkog amaterizma, razvijanje kulture nacionalnih manjina i zaštitu i očuvanje nematerijalnih kulturnih dobara.

**OSTALI PROGRAMI**

**Centar za mlade Poreč**

U prostorima Centra za mlade planirana je provedba aktivnosti i prigodnih događanja za mlade Poreča, te su sredstva planirana za podmirivanje troškova tih aktivnosti. Tijekom godine održavaju se turniri koje organizira udruga mladih, kao i druge aktivnosti (radionice, kvizovi, susreti, drugo) kojima se mladima omogućava da se druže i zabave.

**Ostale potrebe u kulturi**

Sredstva su planirana za sljedeće namjene: *Zakupnine i najamnine, Ostale nespomenute rashode poslovanja* i za *Pomoć za književnu nagradu K.S. Gjalski.*

*Zakupnine i najamnine*

Sredstva su planirana za plaćanje troškova zakupnine za prostorije u privatnom vlasništvu koje koriste dvije udruge za svoje djelovanje i to za Studio za izvedbene umjetnosti MOT 08 i za udrugu Urbana subkulturna baza-USB. Planirano 66.890 eura.

*Ostali nespomenuti rashodi poslovanja*

Sredstva su planirana za provođenje aktivnosti povodom obilježavanja Dječjeg tjedna koji je u prvom tjednu mjeseca listopada, za kazališne i/ili kino predstave za djecu, trošove prijevoza djece iz područnih vrtića na predstave i druge aktivnosti. Planirano 2.660 eura.

*Književna nagrada K.S. Gjalski*

Grad Poreč-Parenzo već godinama sudjeluje u kulturnoj manifestaciji „Dani K.Š. Gjalskog“ koja se održava u prijateljskom Gradu Zaboku krajem listopada i snosi dio troškova organizacije ove kulturne manifestacije. Plaćanje se vrši na temelju Ugovora o učešću u realizaciji kulturne manifestacije „Dani K.Š. Gjalskog“, koji se svake godine zaključuje između Grada Zaboka, Grada Crikvenice (koji također sudjeluje u snošenju dijela troškova) i Grada Poreča-Parenzo. Planirano 550 eura.

**KAPITALNI PROJEKT „La mula de Parenzo“**

Grad Poreč-Parenzo je 2021. započeo s realizacijom projekta “La mula de Parenzo”. Riječ je o projektu koji ima za cilj, osim realizacije Centra za posjetitelje “La mula de Parenzo”, koji je svečano otvoren krajem studenog 2022. godine na Trgu slobode u Poreču, postaviti skulturu djevojke-La mula de Parenzo u neposrednoj blizini Centra.Centar, na temeljima i motivima istoimene pjesme, globalno poznate i vrlo bliske našim građanima, ima cilj prikazati razvoj porečkog gospodarstva i ribarstva u desetljećima oko nastanka pjesme, kao i društveno-političke prilike. Posebna pozornost dana je obradi tematike porečke Peškere, ribarstva i marikulture, a sve na način koji povijesno zanimljive činjenice interpretira na suvremen način svojstven modernom konzumentu. Centar je kroz glazbu, moderne tehnologije, proizvode i opremu ispričao priču i o djevojci-La muli de Parenzo, o opjevanoj legendi Poreča, simbolu poduzetništva. Idući korak je izrada i postavljanje skulpure djevojke, koju će birati struka, ali i Porečanke i Porečani, u dogovoru s konzervatorima, čime se realizira želja naših sugrađana o postavljanju skulpture. Sredstva su planirana za izradu odljeva skulpure i ostale troškove vezane uz izradu i postavljanje skulpture.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradsko vijeće**  KLASA:  URBROJ:  Poreč-Parenzo, ……….2024. |

Na temelju članka 19. stavak 1. i članka 35. stavak 1. točka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćen tekst, 137/15 ispravak, 123/17,98/19 i 144/20 ), članka 143. Zakona o odgoju i obrazovanju u osnovnoj i srednjoj školi (“Narodne novine” broj 87/08, 86/09, 92/10, 105/10, 90/11, 5/12, 16/12, 86/12, 94/13, 156/14, 152/14, 7/17, 68/18, 98/19, 64/20, 151/22, 155/23 i 156/23) i članka 41. stavak 1. Statuta Grada Poreča-Parenzo (“Službeni glasnik Grada Poreča-Parenzo“ br. 2/13, 10/18, 2/21 i 12/24), Gradsko vijeće Grada Poreča-Parenzo na sjednici od …..2024. godine donijelo je

**Program javnih potreba u obrazovanju**

**Grada Poreč-Parenzo za 2025. godinu**

**Članak 1.**

Programom javnih potreba u obrazovanju utvrđuju se djelatnosti i poslovi koji su od interesa za Grad Poreč-Parenzo, a odnose se na programe općeg obrazovanja i drugih oblika obrazovanja djece i mladih u školskim ustanovama (osnovnim i srednjim školama), investicijsko održavanje, nabavu opreme, adaptacije i zahvate na školskim objektima, kao i su/financiranje ostalih programa, projekata, poslova i aktivnosti koji se ovim Programom utvrđuju kao javne potrebe od interesa za Grad Poreč-Parenzo.

**Članak 2.**

U 2025. godini Grad Poreč-Parenzo sufinancirat će sljedeće javne potrebe u obrazovanju:

1. redovnu djelatnost i programe osnovnih škola kojih je osnivač i kapitalnih ulaganja u objekte u kojima se odvija njihova djelatnost,
2. programe i projekte srednjih škola na području Grada Poreča-Parenzo kojih je osnivač Istarska županija,
3. ugovornu obveze Grada Poreča-Parenzo prema Institutu za poljoprivredu i turizam Poreč
4. troškove ostalih poslova, programa i projekata koji su od interesa za Grad Poreč-Parenzo.

**Članak 3.**

Financijska sredstva za ostvarivanje javnih potreba iz članka 2. ovog Programa osiguravaju se u Proračunu Grada Poreča-Parenzo za 2025. godinu.

Raspodjelu financijskih sredstava iz stavka 1. ovog članka obavlja Upravni odjel za društvene djelatnosti (u daljnjem tekstu: Upravni odjel), sukladno Planu raspodjele sredstava koji je sastavni dio ovog Programa i Odluci o izvršavanju Proračuna Grada Poreča-Parenzo za 2025. godinu.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u Proračunu Grada Poreča-Parenzo za 2025. godinu, prema priljevu sredstava u Proračun.

**Članak 5.**

Sredstva za realizaciju javnih potreba iz ovog Programa isplaćivat će se školskim ustanovama kojih je osnivač Grad Poreč-Parenzo na temelju zahtjeva i priloženih računa, a ustanovama kojih su osnivači druge pravne osobe na temelju ugovora kojima se utvrđuju međusobna prava i obveze davatelja i primatelja financijskih sredstava.

Za ostale potrebe u obrazovanju sredstva će se isplaćivati na temelju ugovora, zahtjeva i priloženih računa ili ispostavljenih računa, ovisno o korisniku i namjeni planiranih sredstava.

**Članak 6.**

Korisnici sredstava Proračuna s kojima se zaključuje ugovor obvezni su Upravnom odjelu dostaviti izvješće o ostvarenju programa i utrošku sredstava za prethodnu godinu najkasnije do 30. ožujka 2026. godine.

Ukoliko korisnici sredstava Proračuna ne postupe kako je određeno prethodnim stavkom, može im se obustaviti isplata sredstava.

**Članak 7.**

Školske ustanove kojima je osnivač Grad Poreč-Parenzo podnose izvješća o ostvarenju programa i utrošku sredstava za prethodnu godinu na temelju i u skladu s odredbama Odluke o izvršavanju Proračuna Grada Poreča-Parenzo za 2025. godinu.

**Članak 8.**

Upravni odjel prati namjensko korištenje sredstava iz članka 3. ovog Programa.

Ukoliko Upravni odjel ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 9.**

Izvješće o ostvarenju ovog Programa podnosi se Gradskom vijeću do 30. lipnja 2026. godine.

**Članak 10.**

Ovaj Program objavit će se u „Službenom glasniku Grada Poreča-Parenzo“, a stupa na snagu 1. siječnja 2025. godine.

**PREDSJEDNIK**

**GRADSKOG VIJEĆA**

**Zoran Rabar**

**PLAN RASPODJELE SREDSTAVA**

|  |  |  |
| --- | --- | --- |
| **Red.broj** | **KORISNIK**  **PROGRAM/PROJEKT/AKTIVNOST** | **IZNOS EUR** |
| **1.** | **USTANOVE - OSNIVAČ GRAD POREČ-PARENZO** | |
| 1.1. | ***Osnovna škola Poreč*** | |
| 1.1.1. | *Decentralizirane funkcije (minimalni standard)* |  |
|  | Odgojnoobrazovno, administrativno i tehničko osoblje | 104.142,00 |
|  | Nabava opreme – minimalni standard | 33.756,00 |
|  | Ukupno 1.1.1. | **137.898,00** |
| 1.1.2. | *Iznad minimalnog standarda* |  |
|  | Produženi boravak | 303.696,00 |
|  | Rad s nadarenim učenicima | 6.012,00 |
|  | Izborni i dodatni programi | 4.176,00 |
|  | Program izvannastavne aktivnosti | 3.826,00 |
|  | Sufinanciranje učenika za prehranu, izlete i druge programe | 167.011,00 |
|  | Objekti školskih zgrada i šire javne potrebe | 197.689,00 |
|  | Odjel djece s teškoćama u razvoju | 12.866,00 |
|  | Školsko sportsko društvo | 398,00 |
|  | Profesionalna orijentacija učenika | 132,00 |
|  | Permanentno (interno) usavršavanje učitelja | 6.985,00 |
|  | Stručna županijska vijeća | 520,00 |
|  | Učeničke zadruge | 54,00 |
|  | Mentorstvo | 1.592,00 |
|  | Zavičajna nastava | 1.698,00 |
|  | Područna škola Žbandaj - tehničko osoblje | 16.499,00 |
|  | Adaptacija i sanacija ustanova iznad standarda | 260.000,00 |
|  | Nabava opreme za škole iznad minimalnog standarda | 964,00 |
|  | Nabava udžbenika | 46.718,00 |
|  | Pomoćnici u nastavi -PUN-a torba zajedništva II. | 251.700,00 |
|  | Ukupno 1.1.2. | **1.282.536,00** |
| 1.1.3. | *Ministarstvo znanosti i obrazovanja* |  |
|  | Odgojnoobrazovno, administrativno i tehničko osoblje | 2.154.522,00 |
|  | **Ukupno 1.1.** | **3.574.956,00** |
| 1.2. | ***Osnovna škola-Scuola elementare italiano „Bernardo Parentin“*** | |
| 1.2.1. | *Decentralizirane funkcije (minimalni standard)* |  |
|  | Odgojnoobrazovno, administrativno i tehničko osoblje | 15.845,00 |
|  | Nabava opreme minimalni standard | 4.402,00 |
|  | Adaptacija i sanacija ustanova u OŠ –minimalni standard | 2.248,00 |
|  | Ukupno 1.2.1. | **22.495,00** |
| 1.2.2. | *Iznad minimalnog standarda* |  |
|  | Produženi boravak | 84.180,00 |
|  | Izborni i dodatni programi | 9.029,00 |
|  | Sufinanciranje učenika za prehranu, izlete i druge programe | 47.253,00 |
|  | Objekti školskih zgrada i šire javne potrebe | 35.061,00 |
|  | Program škola nacionalnih manjina | 1.522,00 |
|  | Redoviti program odgoja i obrazovanja iznad standarda | 55.754,00 |
|  | Prijateljstvo bez granica | 777,00 |
|  | Mentorstvo | 398,00 |
|  | Zavičajna nastava | 1.300,00 |
|  | Nabava opreme za škole iznad minimalnog standarda | 21.217,00 |
|  | Nabava udžbenika | 5.112,00 |
|  | Pomoćnici u nastavi -PUN-a torba zajedništva II. | 3.740,00 |
|  | Ukupno 1.2.2. | **265.343,00** |
| 1.2.3. | *Ministarstvo znanosti i obrazovanja* |  |
|  | Odgojnoobrazovno, administrativno i tehničko osoblje | 633.504,00 |
|  | **Ukupno 1.2.** | **921.342,00** |
| 1.3. | ***Umjetnička škola Poreč*** | |
| 1.3.1. | *Decentralizirane funkcije (minimalni standard)* |  |
|  | Odgojnoobrazovno, administrativno i tehničko osoblje | 58.616,00 |
|  | Nabava opreme - minimalni standard | 27.317,00 |
|  | Ukupno 1.3.1. | **85.933,00** |
| 1.3.2. | *Iznad minimalnog standarda* |  |
|  | Odgojnoobrazovno, administrativno i tehničko osoblje | 33.516,00 |
|  | Redovni programi Glazbene škole | 268.441,00 |
|  | Nabava opreme za škole iznad minimalnog standarda | 27.718,00 |
|  | Ukupno 1.3.2. | **329.675,00** |
| 1.3.3. | *Ministarstvo znanosti i obrazovanja* |  |
|  | Odgojnoobrazovno, administrativno i tehničko osoblje | 1.154.393,00 |
|  | **Ukupno 1.3.** | **1.570.001,00** |
| 1.4. | ***Osnovna škola Finida*** | |
| 1.4.1. | *Decentralizirane funkcije (minimalni standard)* |  |
|  | Odgojnoobrazovno, administrativno i tehničko osoblje | 96.929,00 |
|  | Nabava opreme – minimalni standard | 25.386,00 |
|  | Adaptacija i sanacija ustanova u OŠ – minimalni standard | 5.500,00 |
|  | Ukupno 1.4.1. | **127.815,00** |
| 1.4.2. | *Iznad minimalnog standarda* |  |
|  | Odgojnoobrazovno, administrativno i tehničko osoblje | 32.800,00 |
|  | Produženi boravak | 346.235,00 |
|  | Rad s nadarenim učenicima | 5.760,00 |
|  | Izborni i dodatni program | 5.470,00 |
|  | Program izvannastavne aktivnosti | 6.560,00 |
|  | Sufinanciranje učenika za prehranu, izlete i druge programe | 158.547,00 |
|  | Objekti školskih zgrada i šire javne potrebe | 257.200,00 |
|  | Školsko sportsko društvo | 5.430,00 |
|  | Natjecanja | 2.000,00 |
|  | Stručna županijska vijeća | 1.620,00 |
|  | Mentorstvo | 2.000,00 |
|  | Zavičajna nastava | 1.300,00 |
|  | Državna natjecanja | 1.000,00 |
|  | Nabava opreme za škole – iznad minimalnog standarda | 5.000,00 |
|  | Nabava udžbenika | 38.000,00 |
|  | EU projekt: Erasmus+ ''Plant IT up'' | 45.948,00 |
|  | Pomoćnici u nastavi -PUN-a torba zajedništva II. | 145.000,00 |
|  | Ukupno 1.4.2. | **1.059.870,00** |
| 1.4.3. | *Ministarstvo znanosti i obrazovanja* |  |
|  | Odgojnoobrazovno, administrativno i tehničko osoblje | 2.147.100,00 |
|  | **Ukupno 1.4.** | **3.334.785,00** |
|  | **Ukupno 1.** | **9.401.084,00** |
| **2.** | **USTANOVE - OSNIVAČ ISTARSKA ŽUPANIJA** | |
| 2.1. | ***Srednja škola „Mate Balota“*** | |
|  | Financiranje plaća profesora talijanskog jezika | 94.220,00 |
|  | Međunarodna suradnja s Gimnazijom iz Noisiela (Francuska) | 3.000,00 |
|  | Ukupno 2.1. | **97.220,00** |
| 2.2. | ***Srednja škola „Antun Štifanić“*** | |
|  | Godišnji susreti AEHT-a | 3.000,00 |
|  | Financiranje plaća profesora talijanskog jezika | 10.600,00 |
|  | Međunarodna strukovna natjecanja | 3.000,00 |
|  | Poreč Digital | 4.500,00 |
|  | Istarska smokva-tradicija koja povezuje budućnost | 3.500,00 |
|  | Ukupno 2.2. | **24.600,00** |
|  | **Ukupno 2.** | **121.820,00** |
| **3.** | **INSTITUT ZA POLJOPRIVREDU I TURIZAM POREČ** | |
|  | Ugovorna obveza | 47.100,00 |
|  | **Ukupno 3.** | **47.100,00** |
| **4.** | **OSTALE POTREBE U OBRAZOVANJU** | |
|  | Studentske stipendije | 109.000,00 |
|  | Učeničke stipendije | 15.900,00 |
|  | Sufinanciranje prijevoza učenika srednjih škola izvan Poreča | 48.000,00 |
|  | Šire javne potrebe u obrazovanju | 19.000,00 |
|  | Sufinanciranje prijevoza učenika OŠ B. Parentin | 7.250,00 |
|  | Sufinanciranje kupnje udžbenika i drugih obrazovnih materijala učenicima OŠ i SŠ | 13.300,00 |
|  | Produženi boravak za učenike iz Poreča u OŠ „J.Rakovac“ Sv.Lovreč | 15.000,00 |
|  | Prijevoz učenika osnovnih škola | 369.000,00 |
|  | Ostale potrebe u obrazovanju | 5.100,00 |
|  | Školski dani meda | 680,00 |
|  | Pomoćnici u nastavi - PUN-a torba zajedništva II. | 642.774,00 |
|  | **Ukupno 4.** | **1.245.004,00** |
| **5.** | **KAPITALNI PROJEKTI** |  |
|  | Rekonstrukcija OŠ Poreč | 20.000,00 |
|  | Rekonstrukcija PŠ Žbandaj | 88.500,00 |
|  | **Ukupno 5.** | **108.500,00** |
|  | **Ukupno od 1. do 5.** | **10.923.508,00** |

**OPIS PROGRAMA**

**ZA SVE OSNOVNE ŠKOLE**

Programi osnovnih škola ostvaruju se kroz aktivnosti i projekte koji se financiraju iz Državnog proračuna (za decentralizirane funkcije-minimalni standard i plaće zaposlenih-sredstva Ministarstva znanosti i obrazovanja), Proračuna Grada Poreča-Parenzo i ostalih izvora (vlastita sredstva, uplate roditelja, proračun Istarske županije, donacije, drugi izvori).

*Decentralizirane funkcije (minimalni stadard)*

Decentralizirane funkcije su rashodi koji su posebnim zakonima za osnovno i srednje školstvo preneseni na JLS, financiraju se iz dodatnog udjela poreza na dohodak (ukupno 6%) i pomoći izravnanja za decentralizirane funkcije. Ovim programom osiguravaju se sredstva za financiranje minimalnog financijskog standarda osnovnih škola.

Sredstva su namijenjena za podmirivanje *materijalnih i financijskih rashoda* škola (službena putovanja, stručno usavršavanje, uredski materijal, komunalne, intelektualne, računalne i zdravstvene usluge, usluge telefona, pošte i prijevoza, ostale usluge, premije osiguranja, naknade osobama izvan radnog odnosa, članarine, ostale nespomenute rashode poslovanja), *rashoda za tekuće i investicijsko održavanje škola* (materijal i dijelovi za tekuće i investicijsko održavanje, usluge tekućeg i investicijskog održavanja) te za *kapitalna ulaganja* (adaptacije i sanacije ustanova).Visina ovih rashoda utvrđuje se Odlukom o kriterijima, mjerilima i načinu financiranja decentraliziranih funkcija osnovnog školstva Grada Poreča-Parenzo, koja se donosi u prvom kvartalu godine na temelju Odluke Vlade RH Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstava za tekuću godinu, koja se donosi početkom tekuće godine.

*Ministarstvo znanosti i obrazovanja*

U ovoj aktivnosti prikazuju se sredstva za *plaće zaposlenih* za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u državnom proračunu odnosno u proračunu Ministarstva znanosti i obrazovanja.

**OSNOVNA ŠKOLA POREČ**

Osnovna škola Poreč obavlja djelatnost osnovnog odgoja i obrazovanja učenika od 1. do 8. razreda. Na početku školske godine 2024./2025. Školu pohađa ukupno 660 učenika raspoređenih u 28 redovnih razrednih odjela u matičnoj školi Škola i 4 redovna odjela razredne nastave u područnoj školi Žbandaj. Osim redovitih razrednih odjela u matičnoj školi u Poreču postoji 1 jedan odjel djelomične inkluzije za učenike s teškoćama i 2 dva posebna odjela za djecu s teškoćama u razvoju. Ove školske godine formirano je 8 odjela produženog boravka za učenike od 1. do 4. razreda, 6 odjela u matičnoj škola i 2 odjela u Područnoj školi Žbandaj. Škola zapošljava ukupno 111 djelatnika – 24 učitelja razredne nastave, od čega 8 učitelja radi u produženom boravku, 39 učitelja predmetne nastave, 3 učitelja edukacijska rehabilitatora, 20 pomoćnika u nastavi, 4 osobe u upravi (ravnateljica, tajnica, voditeljica računovodstva i administratorica), 4 stručna suradnika (knjižničar, pedagog, psiholog i edukacijski rehabilitator), 2 domara, 10 spremačica (od toga 1 u PŠ Žbandaj i 1 koja radi tijekom nastavne godine) i 5 kuharica (od toga 1 u MŠ za potrebe produženog boravka, 1 u PŠ koja radi ½ radnog vremena kao kuharica, a ½ radnog vremena kao spremačica). Škola radi na temelju Godišnjeg plana i programa i školskog kurikuluma.

***Decentralizirane funkcije (minimalni standard)***

**Odgojno, administrativno i tehničko osoblje**

U ovoj aktivnosti, koja se financira iz pomoći za minimalni standard decentraliziranih funkcija, odnosno iz sredstava koja se osiguravaju u Državnom proračunu odnosno u proračunu Ministarstva znanosti i obrazovanja, planirano je financiranje rashoda za tekuće izdatke škole. Glavnina rashoda služi za pokrivanje rashoda u grupi službenih putovanja, uredskog materijala, energije, materijala za tekuće održavanje, usluge telefona pošte i prijevoza, usluge tekućeg održavanja, komunalnih usluga, računalne usluge, zdravstvene usluge, ostale usluge te ostale nespomenute rashode poslovanja, čija se visina utvrđuje godišnjom Odlukom o kriterijima, mjerilima i načinu financiranja decentraliziranih funkcija osnovnog školstva Grada Poreča-Parenzo, koja se odnosi na tekuću godinu.

U ovoj aktivnosti prikazuju se i sredstva za plaće zaposlenih za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u Državnom proračunu, odnosno u proračunu Ministarstva znanosti i obrazovanja.

**Nabava opreme – minimalni standard**

Sredstva se odnose na poboljšanje uvjeta rada, nabavu dodatnih pametnih ploča za opremanje preostalih kabineta, stolove i stolice za kabinete, računalni program za potrebe Posebnog odjela, 2 nadstrešnice za izvannastavnu aktivnost.

***Iznad minimalnog standarda***

**Produženi boravak**

Namijenjen je učenicima razredne nastave od 1. do 4. razreda. Za potrebe produženog boravka zapošljava se 8 učitelja razredne nastave i kuhar. Od rujna 2024. godine u produženi boravak upisano je ukupno 136 učenika u 8 grupa i to 7 grupa u matičnoj školi i 1 grupa u Područnoj školi Žbandaj. Troškove snose Grad Poreč-Parenzo i roditelji učenika na način da Grad plaća za troškova za osoblje i opremu, dok roditelji plaćaju materijalne troškove, prehranu i troškove za osoblje. Do povećanja je došlo u troškovima plaća, radi uvođenja dodatnog produženog boravka (povećanje potreba roditelja za uslugom) i zapošljavanja sa školskom godinom 2024/2025. godini troje učitelja na određeno vrijeme te 5 djelatnika ima pravo na 4% uvećanja osnovne plaće radi više od 30 godina radnog staža. Planirana su i sredstva za nabavu knjiga za školsku knjižnicu (lektirni naslovi) iz razloga povećanja broja učenika škole (140 u boravku) te nedostatka naslova što prema Kurikulumu nastavnog predmeta Hrvatskog jezika i književnosti (NN/2019) učenici su osim, obvezne lektire dužni pročitati 8-10 cjelovitih književnih dijela u jednoj školskoj godini, što knjižni fond ima potrebu za nabavkom istog.

**Rad s nadarenim učenicima**

Škola sustavno tijekom školske godine provodi uočavanje, praćenje i poticanje darovitih učenika, te se organizira dodatni rad prema njihovim sklonostima, sposobnostima i interesima.

Učenici sudjeluju na natjecanjima i smotrama školske, županijske, državne, pa čak i međunarodne razine, koja organizira Ministarstvo znanosti i obrazovanja, Agencija za odgoj i obrazovanje i drugi organizatori uz suglasnost Ministarstva znanosti i obrazovanja, te u programima namijenjenim nadarenim učenicima kao što je: Ljetna škola matematike, Mala glagoljaška akademija, Novigradsko proljeće, Ljetna škola znanosti u Višnjanu i slično. Sredstva će biti iskorištena za dodatne programe za nadarene učenike (materijal, usluge, prijevoz, boravak, kotizacija, putni troškovi), te troškove sudjelovanja na natjecanjima i sudjelovanja u posebnim programima.

**Izborni i dodatni programi**

Izborni program stranog jezika uvodi se od 4. razreda te je omogućeno učenje Talijanskog ili Njemačkog jezika kao izbornoga. U izbornu nastavu Vjeronauka–katoličkog, uključeni su učenici od 1. do 8. razreda, u ukupno 32 grupe. U izbornu nastavu Vjeronauka–islamskog, učenici su uključeni u 2 kombinirane grupe od čega je jedna za mlađu dobnu skupinu a druga za učenike predmetne nastave. Uvođenjem Informatike kao redovnog predmeta u 5. i 6. razredu od školske godine 2018./2019., izborni programi izvode se od 1. do 4. te u 7. i 8. razredu, ukupno u 24 grupe. Nastava Njegovanja albanskog jezika i kulture (Model C), izvodi se u 2 kombinirane grupe. Dodatna nastava je individualizirani oblik rada u skupinama za učenike koji u određenom nastavnom predmetu ostvaruju natprosječne rezultate ili pokazuju poseban interes, a uključuju se na temelju vlastite odluke. U školi je organizirana dodatna nastava iz: Hrvatskog jezika, Matematike, Engleskog, Matematike, Kemije, Biologije, Fizike, Povijesti i Geografije. Ukupno u predmetnoj i razrednoj nastavi imamo 32 grupe. Učenici sudjeluju na školskim, županijskim i državnim natjecanjima te postižu izvrsne rezultate.

**Program izvannastavne aktivnosti**

Radi zadovoljavanja različitih potreba i interesa učenika, škola organizira posebne izvannastavne aktivnosti. Ovaj oblik aktivnosti organizira se za sve učenike. Planiraju se školskim kurikulumom i godišnjim planom i programom, a povezane su s nastavnim predmetom ili su interdisciplinarne naravi. Način i metode realizacije su pretežno radioničkog, projektnog, skupno istraživačkog tipa, terenske nastave i/ili drugih aktivnih didaktičko-metodičkih pristupa. U školi je organizirano 50 grupa za učenike od 1. do 8. razreda: Paths-rastem program – 5 grupa, Strani jezici – 6 grupa, Školsko sportsko društvo, klub mladih tehničara, Kreativna – 3 grupe, plesna, igraonica, folklor, likovna, pljočkanje, dramska, scenska, literarna, mali robotičari, vjeronaučna, biblijsko-liturgijska, medijska, radijska, mladi speleolozi, primjenjena, orkestar i mali i veliki zbor. Svi su razredi uključeni u zavičajnu nastavu. Za sve te grupe potrebna su sredstva za nabavu različitog potrošnog materijala, te trošak putovanja na smotre i natjecanja.

**Sufinanciranje učenika za prehranu, izlete i druge programe**

Škola ima organiziranu prehranu za učenike dok borave u školi u skladu s propisima, preporukama i normativima Ministarstva zdravlja. Tjedni jelovnik objavljuje se na web stranici škole. MZO podmiruje troškove jednog obroka za učenike u iznosu od 1,33 €. Školska kuhinja poslužuje mliječni obrok za učenike od 1. do 4. razreda i kuhani obrok za učenike od 5. do 8. razreda te za učenike produženog boravka kojima se još poslužuje i užina.

**Objekti školskih zgrada i šire javne potrebe**

Osnovna škola Poreč obuhvaća matičnu školu i Područnu školu Žbandaj. Pod tom aktivnošću planirana su i sredstva za popravke i sanaciju nepredvidivih šteta i kvarova te za troškove sitnih popravaka i redovitih kontrola instalacija. U ovoj aktivnosti planirana su i sredstva za sistematske preglede djelatnika i čuvanje imovine. Planirana su i sredstva za nabavu knjiga za školsku knjižnicu (lektirni naslovi) iz razloga povećanja broja učenika škole (660 učenika) te nedostatka naslova što prema Kurikulumu nastavnog predmeta Hrvatskog jezika i književnosti (NN/2019) učenici su osim, obvezne lektire dužni pročitati 8-10 cjelovitih književnih dijela u jednoj školskoj godini, što knjižni fond ima potrebu za nabavkom istog.

Sredstva za zakupnine i najamnine iz razloga sufinanciranja cijene najma za osobe deficitarnih zanimanja (dva učitelja Matematike i dva učitelja edukacijska rehabilitatora u odjelima djece s teškoćama u razvoju)

**Odjel djece s teškoćama u razvoju**

Nastava za učenike s teškoćama u razvoju provodi se u dva posebna odjela koje pohađa 6 učenika koji se školuju po posebnom programu po čl. 9. te u jednom odjelu djelomične inkluzije u kojem se školuje 7 učenika po posebnom programu uz djelomičnu inkluziju u redovni program prema čl. 8. st. 5. Pravilnika o školovanju učenika s teškoćama. Planirana su sredstva radi opremanje trenutnih prostorija sa svim primjerenim sredstvima.

**Školsko sportsko društvo**

Školsko sportsko društvo uključit će se u natjecanja prema vremeniku i planu Županijskog školskog sportskog društva. Sredstva su namijenjena za putne troškove učitelja, radnu odjeću učitelja, dresove i rekvizite, eventualni smještaj i prehranu učenika te za troškove učitelja koji vode učenike ili ih prate na natjecanjima. Trošak tj. visina sredstava ovisi o uspješnosti i plasmanu školskih ekipa.

**Profesionalna orijentacija učenika**

Sredstva su predviđena za predavanja za učenike 8. razreda glede upisa u 1. razred srednje škole, za profesionalnu orijentaciju učenika s teškoćama u razvoju, te eventualni prijevoz u svrhu profesionalne orijentacije.

**Permanentno (interno) usavršavanje učitelja**

Ravnatelji, učitelji i stručni suradnici imaju obvezu trajnoga profesionalnog usavršavanja. Učiteljsko vijeće je usvojilo program profesionalnog usavršavanja koji obvezuje sve odgojno obrazovne radnike. Planiraju se predavanja za učitelje za koje je potrebno osigurati financijska sredstva za honorare predavačima, za trošak puta na edukacijama te za smještaj.

**Stručna županijska vijeća**

Sredstva su planirana za realizaciju Stručnih vijeća Istarske županije za učitelje razredne nastave, predmetne nastave i drugih prema potrebi. Svaki predmet ima svoje planirane aktivnosti.

**Učeničke zadruge**

Škola ima Učeničku zadrugu kao oblik izvannastavne aktivnosti. Cilj je probuditi svijest o važnosti očuvanja starih zanata i vještina, te omogućiti učenicima stjecanje stvaralačkih i proizvodnih umijeća. Potrebna su sredstva za uređenje vrta i keramičke radionice, nabavu potrebnog materijala i alata.

**Mentorstvo**

Sredstva su predviđena za naknadu mentorima te za uvođenje pripravnika u nastavni proces.

**Zavičajna nastava**

Cilj ove aktivnosti je istraživati, upoznati, očuvati i afirmirati zavičajne vrijednosti i osobitosti, poticati i njegovati zavičajni identitet i ljubav prema zavičaju u širem interkulturalnom i multikulturalnom kontekstu. Sredstva su namijenjena za nabavu materijala i usluga te za troškove prijevoza.

**Područna škola Žbandaj – tehničko osoblje**

Nova zgrada Područne škole veća je kvadraturom od prethodne, a zbog povećanog broja upisanih učenika u ovu školu i povećanja broja učenika u produženom boravku, povećan je broj djece koja se hrani u školskoj kuhinji. Zbog toga je Ministarstvu znanosti i obrazovanja još 2017. godine upućen zahtjev, a nakon toga i u više navrata upućene su i ponovljene molbe za odobrenje zapošljavanja još jedne spremačice te povećanje norme za postojeću kuharicu, za što još uvijek nije dobivena suglasnost. Do dobivanja suglasnosti Ministarstva, potrebno je na teret gradskog proračuna osigurati plaću za spremačicu u vrijeme trajanja nastave.

**Nabava opreme za škole iznad minimalnog standarda**

Sredstva se odnose na poboljšanje uvjeta rada, nabavu perilice suđa, videonadzora potrebnog za opremanje škole radi boljih sigurnosnih uvjeta, razglasa za predstave, stolice i stolove za kabinete i učionice.

**Kapitalni projekt: Adaptacija i sanacija ustanova u OŠ - iznad minimalnog standarda**

Sredstva su predviđena za sanaciju preostalih sanitarnih čvorova i sanaciju ravnog dijela krovišta zgrade iznad pripadajućih sanitarnih čvorova u nižim razredima.

**Nabava udžbenika**

Sredstva su planirana za nabavu udžbenika učenicima od 1. do 8. razreda, izvor financiranja je Državni proračun.

**Tekući projekt: Pomoćnici u nastavi – projekt PUN-a torba zajedništva II**

Projektom „PUN-a torba zajedništva“, koji je slijednik sličnih projekata iz ranijih godina i koji se financira iz Europskog socijalnog fonda te dio iz gradskog proračuna, osigurana su pomoćnici u nastavi za 20 učenika. Sredstva su namijenjena za podmirivanje troškova plaća i putnih troškova pomoćnika.

***Ministarstvo znanosti i obrazovanja***

U ovoj aktivnosti prikazuju se i sredstva za plaće zaposlenih za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u Državnom proračunu, odnosno u proračunu Ministarstva znanosti i obrazovanja.

**TALIJANSKA OSNOVNA ŠKOLA-SCUOLA ELEMENTARE ITALIANA „BERNARDO PARENTIN“ POREČ-PARENZO**

Talijanska osnovna škola “Bernardo Parentin” obavlja djelatnost osnovnog odgoja i obrazovanja učenika od I. do VIII. razreda na jeziku i pismu talijanske manjine i to je jedina takva škola koja djeluje na prostoru bivše općine Poreč. Smještena je u ulici M. Laginje 6 i zgradu dijeli s Dječjim vrtićem „Paperino“. Škola ima po jedan razredni odjel od I. do VIII. razreda. Školu pohađa ukupno 79 učenika raspoređenih u 8 razrednih odjela. Osim redovitih odjela u Školi su ustrojena 2 odjela produženog boravka za učenike od I. do IV. razreda. Škola zapošljava ukupno 28 djelatnika -18 učitelja, od čega 2 učiteljice rade u produženom boravku, 3 osobe u upravi (ravnatelj, tajnik, računovođa), 3 stručna suradnika ( knjižničar, pedagog i psiholog ), domara, 2 spremačice i 2 kuharice. Škola će raditi na temelju Godišnjeg plana i programa i Školskog kurikuluma.

***Decentralizirane funkcije (minimalni standard)***

**Odgojnoobrazovno, administrativno i tehničko osoblje**

U okviru ove aktivnosti, financirane iz pomoći za minimalni standard decentraliziranih funkcija, odnosno iz sredstava osiguranih u Državnom proračunu i proračunu Ministarstva znanosti i obrazovanja, planirano je financiranje tekućih izdataka škole. Glavnina rashoda namijenjena je pokrivanju rashoda poslovanja i to rashoda: službenih putovanja i edukacija zaposlenih, nabavu uredskog materijala, plaćanja energije, materijala i usluga tekućeg održavanja, usluga telefona, pošte i prijevoza, komunalnih usluga, računalnih usluga, zdravstvenih usluga i ostalih usluga, te ostalih nespomenutih rashoda poslovanja, čija se visina utvrđuje godišnjom Odlukom o kriterijima, mjerilima i načinu financiranja decentraliziranih funkcija osnovnog školstva Grada Poreča-Parenzo, koja se donosi početkom proračunske godine i odnosi se na tekuću godinu.

Također, u ovoj aktivnosti prikazuju se i sredstva za plaće zaposlenih za redovan rad, prekovremeni rad, posebne uvjete rada, ostale rashode za zaposlene, doprinose za zdravstveno osiguranje, naknade za prijevoz, rad na terenu i odvojeni život. Sredstva za ove rashode osiguravaju se u Državnom proračunu, odnosno u proračunu Ministarstva znanosti i obrazovanja.

***Iznad minimalnog standarda***

**Produženi boravak**

Produženi boravak je organizirani boravak djece u školi nakon redovite, obvezne nastave i školskih aktivnosti uz osigurane tople obroke (ručak i užina). Godinama konstantno raste interes i potreba roditelja za produženim boravkom u osnovnoj školi, što se i odobrava i za što se osiguravaju potrebna sredstva u Proračunu Grada Poreča-Parenzo. Produženi boravak pohađaju učenici od I. do IV. razreda podijeljeni u 2 skupine, s učenicima rade 2 učiteljice razredne nastave. Troškove produženog dnevnog boravka snose Grad Poreč-Parenzo i roditelji. Učenicima koji pohađaju produženi boravak omogućava se redovitost u pisanju domaćih zadaća, ponavljanu, uvježbavanju i primjenu stečenog znanja, vrijeme za razonodu, igru i druge aktivnosti. U produženom boravku se, u skladu sa općim ciljevima osnovnog obrazovanja, radi kvalitetno u sigurnom okruženju, s ciljem osposobljavanja učenika za samostalan rad i stjecanje radnih navika.

**Izborni i dodatni programi**

Ovom aktivnošću nastoji se poticati učenike na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge aktivnosti u projektima, priredbama i manifestacijama. Izvannastavne aktivnosti provode se kao sastavni dio redovitoga školskog sustava tijekom školske godine s ciljem omogućavanja iskazivanja i ostvarivanja posebnih zanimanja i sklonosti učenika, otkrivanja i njegovanja darovitosti, poticanja stvaralaštva, te stjecanja znanja i vještina. Jedan od oblika izvannastavnih aktivnosti je organizacija i provedba natjecanja, koja se financiraju iz Proračuna Županije, te susreti i smotre učenika koji se organiziraju od školske do državne razine, kao i radionice, samostalni radovi i projekti planirani u Školskom kurikulumu. U ovoj aktivnost planirana su i sredstva za dva voditelja županijskog stručnog vijeća za organizaciju stručnih skupova za učitelje, što se financira iz državnog proračuna.

Projekt „Ljekovito bilje našeg podneblja“ predstavlja program u kojem će se učenici petog razreda upoznati sa potrebom brige o biljnom svijetu koji nas okružuje i koji svojim svojstvima i korištenjem utječe na naše zdravlje. Aktivnosti projekta usmjerene su na upoznavanje najčešćih ljekovitih biljaka, učenje o njihovoj upotrebi, kako se siju i sade, istraživanje biljnog svijeta na terenu, sakupljanje, sušenje i pravilno skladištenje ljekovitog bilja. Učenici će se također upoznati s korištenjem ljekovitih biljaka u prošlosti i danas, izradom proizvoda te njihovom primjenom u pripremi hrane i napitaka.

**Sufinanciranje učenika za prehranu, izlete i dr. programe**

U ovoj aktivnosti planiraju se sredstva za prehranu učenika dok borave u školi u skladu s propisanim normativima koje donosi ministarstvo nadležno za zdravstvo.Tjedni jelovnik objavljuje se na oglasnoj ploči i na web stranici Škole. U Školi se provodi program zdrave prehrane s ciljem očuvanja zdravlja učenika, oblikovanja prehrambenih navika djece i ograničavanja unosa hrane s visokim sadržajem masti i šećera. U aktivnost spada pomoć iz Državnog Proračuna kroz koji se sufinancira obrok za svu djecu.

U ovu aktivnost spadaju i donacije dobivene posredstvom Talijanske Unije, koja se koristi za financiranje različitih manifestacija, natjecanja i smotri i za nabavu namještaja za učionice i ostale uredske opreme, kao i sredstva za školske udžbenike i nastavna sredstva odobrena od strane Ministarstva znanosti i obrazovanja, koja se učenicima dodjele na početku svake školske godine.

**Objekti školskih zgrada i šire javne potrebe**

Pod ovom aktivnošću podrazumijevaju se razni popravci koji se ne mogu planirati, održavanje sredstava rada i opreme, troškovi za redovite propisane kontrole instalacija i postrojenja, s ciljem poboljšanje razine sigurnosti učenika i djelatnika škole te školske zgrade, rashodi za zakupnine i najamnine iz kojih će se podmiriti najam sportske dvorane i vanjskih terena za atletiku. Aktivnost obuhvaća i rashode za plaćanje električne energije, telefona, ostalih usluga i premije osiguranja školske zgrade i opreme. Planirana su sredstva za usavršavanje za rad s aplikacijom uredskog poslovanja i za računalne usluge za održavanje aplikacije, radi usklađivanja s programima Grada Poreča-Parenzo.

**Program škola nacionalnih manjina**

Pravo na odgoj i obrazovanje na svom jeziku i pismu pripadnici nacionalnih manjina ostvaruju u skladu s propisima RH kojima se uređuje to pravo. Nastavni plan i program odgoja i obrazovanja na jeziku i pismu nacionalne manjine, uz opći dio, obvezno sadrži dio čiji je sadržaj u vezi s posebnošću nacionalne manjine, a odnosi se na materinski jezik, književnost, povijest, geografiju, glazbenu i likovnu kulturu. Dio nastavnog plana i programa čiji je sadržaj u vezi s posebnošću nacionalne manjine, utvrđuje i donosi ministarstvo nadležno za obrazovanje, po pribavljenom mišljenju Talijanske Unije.

**Redoviti programi odgoja i obrazovanja iznad standarda**

U ovoj aktivnosti osigurana su sredstva za isplatu plaća za nepuno radno vrijeme računovođe, nepuno radno vrijeme psihologa, te nepuno radno vrijeme kuharice za produženi boravak. Potrebno je nastavnom i nenastavnom osoblju osigurati kvalitetan rad s neophodnim sredstvima rada, te sudjelovanje na raznim stručnim usavršavanjima, stručnim skupovima i seminarima, što iziskuje izdatke za službena putovanja, te su u ovoj aktivnosti planirana sredstva za ove rashode, kao i sredstva za nabavu uredskog materijala, literature te za pokriće ostalih materijalnih rashoda.

**Prijateljstvo bez granica**

Projekt pod nazivom „Vicini anche oltre i confini omogućuje učenicima stjecanje novih spoznaja i iskustava, socijalizaciju među vršnjacima, podizanje svijesti zajednice, solidarnost i mogućnost usvajanja trajnih vrijednosti i pozitivnih ponašanja. Isto tako učenici će spoznati, odnosno prihvatiti različite kulturne vrijednosti te povećati razinu tolerancije uz poštivanje svoje kulturne baštine. Provodi se kroz posjete školama kako bi se približile različite stvarnosti i društveni konteksti. Aktivnost želi potaknuti estetski, društveni, moralni i duhovni razvoj, kako među učenicima, tako i nastavnom i ostalom osoblju koji su direktno i indirektno povezani u svakodnevnom radu.

**Mentorstvo**

Sredstva su planirana za troškove rada mentora s pripravnikom, izvor financiranja su sredstva Ministarstva znanosti i obrazovanja, odnosno Državni proračun.

**Zavičajna nastava**

Cilj ovog projekta, koji će se školske godine 2024/2025. realizirati u svakom razrednom odjelu, je istraživati, upoznati, očuvati i afirmirati zavičajne vrijednosti i osobitosti, razvijati učeničku sposobnost i potrebu za samostalnim učenjem i cjeloživotnim obrazovanjem, njegovati ishodište zavičajnosti u širem interkulturalnom i multikulturalnom kontekstu. Projekt će obuhvatiti sve sfere života, opisati će se neke od prirodnih, ekološki, kulturnih i društvenih karakteristika istarskog stanovništva. Aktivnosti će se provesti kroz radionice, terenskom nastavom, realizacijom različitih istraživanja (jezik, glazba, obrtništvo, tradicije).

**Pomoćnici u nastavi – PUNa torba zajedništva**

Planiranim sredstvima isplatit će plaća i ostali rashodi za zaposlene za pomoćnika u nastavi koji će biti potreban učenici s poteškoćama u razvoju.

**Nabava opreme za škole iznad minimalnog standarda**

Planiranim sredstvima planira se nabaviti uredska oprema, odnosno novi PC uređaj za školsku knjižnicu, nekoliko prijenosnih računala za opremanje učionica, i interaktivni zaslon, odnosno “interaktivni ekran” za razred. Zvučnici za učionicu, te uređaj za košnju trave.

Planira se zamijeniti nekoliko dotrajalih škura na školskoj zgradi.

**Kapitalni projekt: Adaptacija i sanacija ustanova u OŠ - minimalni standard**

Planiranim sredstvima planira se zamijeniti dva dotrajala škura na školskoj zgradi.

**Kapitalni projekt: Nabava opreme za škole iznad minimalnog standarda**

Ovim projektom planira se nabaviti uredska oprema potrebna za svakodnevni rad i postići uvjete za kvalitetan odgojno-obrazovni rad i uspješno ostvarivanje ciljeva i zadataka u ustanovi.

Kroz navedeni projekt nabaviti će se novi uređaj, odnosno “kiper” za školsku kuhinju koji je potreban u svakodnevnoj pripremi obroka*.*

**Nabava udžbenika**

Ministarstvo znanosti i obrazovanja osigurava nabavu udžbenika za sve učenike škole. Škola naručuje udžbenike i prosljeđuje račune nadležnom ministarstvu koje doznačuje sredstva Školi za podmirenje računa.

***Ministarstvo znanosti i obrazovanja***

U ovoj aktivnosti prikazuju se i sredstva za plaće zaposlenih za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u Državnom proračunu, odnosno u proračunu Ministarstva znanosti i obrazovanja.

**UMJETNIČKA ŠKOLA POREČ**

**DJELOKRUG RADA**

Umjetnička škola Poreč je javna ustanova čiji je djelokrug rada osnovno glazbeno i plesno obrazovanje koje obavlja na temelju Nastavnog plana i programa za osnovne glazbene i plesne škole. Škola pruža djeci zaokruženo obrazovanje koje obuhvaća šest razreda osnovne glazbene škole i četiri razreda osnovne škole suvremenog plesa. U Umjetničku školu Poreč u školskoj godini 2024./2025. ukupno je upisano 328 učenika. U Matičnu školu u Poreču upisano je 256  učenika u program osnovnog glazbenog obrazovanja od I. do VI. razreda, 32 učenika u program osnovnog plesnog obrazovanja od I. do IV. razreda i u Područni odjel u Vrsaru upisano je 40 učenika u osnovni glazbeni program od I. do VI. razreda. Škola ima 37 razrednih odjela. Matična škola u Poreču ima u glazbenoj školi 26 razrednih odjela, u Odjelu suvremenog plesa 4 razredna odjela i u Područnom odjelu u Vrsaru 7 razrednih odjela. Učenici su se upisali na sljedeća glazbala: klavir 92 učenika, violinu 31 učenik, gitaru 81 učenik, flautu 23 učenika, harmoniku 54 učenika, violončelo 4 učenika, trubu 11 učenika i plesni odjel 32 učenika.

Škola zapošljava ukupno 41 zaposlenika - 33 učitelja, ravnateljicu, tajnicu, voditeljicu računovodstva, pedagoginju, domara i spremačice. Škola radi na temelju Godišnjeg plana i programa rada i Školskog kurikuluma. Škola uz redoviti plan i program osnovnog glazbenog i plesnog odgoja i obrazovanja organizira koncerte, predstave, festivale i produkcije kojima prezentira rad Škole, promovira, razvija i obogaćuje kulturni život grada Poreča-Parenzo i šire. Učenici i učitelji redovito sudjeluju na regionalnim, državnim i međunarodnim natjecanjima u zemlji, inozemstvu, u solo disciplinama, komornim sastavima, zboru i orkestru na kojima postižu izuzetne rezultate. Učenici i učitelji održavaju samostalne koncerte, sviraju zajedno na raznim kulturnim programima, skupovima, natjecanjima i smotrama na državnoj i međunarodnoj razini. Već redovito za osvojeno 1. mjesto na državnom natjecanju dobivaju Oskara znanja, najveće priznanje Ministra znanosti, obrazovanja i mladih. Nastupom učenika na prestižnim natjecanjima i događanjima u zemlji i inozemstvu, Škola intenzivno radi na razvoju i promicanju darovite djece, Umjetničke škole Poreč, grada Poreča-Parenzo, Istarske županije i Republike Hrvatske.

***Decentralizirane funkcije (minimalni standard)***

**Administrativno, tehničko i stručno osoblje**

U ovoj aktivnosti, koja se financira iz pomoći za minimalni standard decentraliziranih funkcija, odnosno iz sredstava koja se osiguravaju u Državnom proračunu odnosno u proračunu Ministarstva znanosti, obrazovanja i mladih, planirano je financiranje rashoda za tekuće izdatke Škole. Glavnina rashoda služi za pokrivanje rashoda poslovanja rashoda: službenih putovanja i edukacija zaposlenih, nabave uredskog materijala, plaćanja energije, materijala i usluga tekućeg održavanja, usluga telefona, pošte i prijevoza, komunalnih usluga, računalnih usluga, ostalih usluga te ostalih nespomenutih rashode poslovanja, čija se visina utvrđuje godišnjom Odlukom o kriterijima, mjerilima i načinu financiranja decentraliziranih funkcija osnovnog školstva Grada Poreča-Parenzo, koja se donosi početkom proračunske godine i odnosi se na tekuću godinu.

U ovoj aktivnosti prikazuju se i sredstva za plaće zaposlenih za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u Državnom proračunu, odnosno u proračunu Ministarstva znanosti, obrazovanja i mladih. U ovoj aktivnosti planirana su i sredstva za plaće za nepuno radno vrijeme za domara te spremačicu.

U 2025. godini uz postojeće zaposlenike u planu je zapošljavanje učitelja zbog sve većeg interesa učenika za glazbeno i plesno obrazovanje i stručnog suradnika psihologa.

**Nabava opreme – minimalni standard**

U 2025. godini planira se nabaviti opremu za Školu: računalo, klima uređaj, ormari, glazbeni instrumenti i oprema za nastavu i javne nastupe s ciljem što kvalitetnijeg održavanja nastave u skladu s Državnim pedagoškim standardom.

***Iznad minimalnog standarda***

**Redovni programi Umjetničke škole Poreč**

S obzirom da decentralizirana sredstva nisu dovoljna za pokriće svih tekućih potreba Škole za redovitu djelatnost, ovom aktivnošću osiguravaju se sredstva za rashode poslovanja za: stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, službenu, radnu i zaštitnu odjeća, komunalne usluge, računalne usluge, zdravstvene usluge, intelektualne usluge, ostale usluge, ostale nespomenute rashode poslovanja, naknade osobama izvan radnog odnosa, premije osiguranja, službena putovanja, članarine i norme. Godišnjim planom i programom Škole planirano je nakon položene audicije, sudjelovanje učenika i učitelja na regionalnim, državnim i međunarodnim natjecanjima u Hrvatskoj i inozemstvu.

**Adaptacija i sanacija ustanova u OŠ iznad minimalnog standarda**

Adaptacija i obnova prostora zgrade Umjetničke škole Poreč u Kandlerovoj 2, Poreč-Parenzo.

**Nabava opreme za škole iznad minimalnog standarda**

U 2025. godini planira se nabava komunikacijske opreme, glazbenih instrumenata i opreme za nastavu i javne nastupe s ciljem što kvalitetnijeg održavanja nastave u skladu s Državnim pedagoškim standardom te izrada glavnog projekta adaptacije, renoviranje i nadogradnje zgrade u Kandlerovoj 2.

***Ministarstvo znanosti i obrazovanja***

U ovoj aktivnosti prikazuju se i sredstva za plaće zaposlenih za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u Državnom proračunu, odnosno u proračunu Ministarstva znanosti i obrazovanja.

**OSNOVNA ŠKOLA FINIDA**

Osnovna škola Finida obavlja djelatnost osnovnog odgoja i obrazovanja učenika od I. do VIII. razreda, izgrađena je u naselju Finida i započela je s radom s početkom školske godine 2018. /2019. Pohađa ju ukupno 570 učenika raspoređenih u 29 razrednih odjela u matičnoj školi (12 razredne i 16 predmetne nastave) i 4 odjela razredne nastave u Područnoj školi u Novoj Vasi. Osim redovitih odjela u Školi su ustrojena 8 odjela produženog boravka za učenike od I. do IV. razreda i to 6 odjela u matičnoj školi i 2 odjel u Područnoj školi Nova Vas. S obzirom na Državne pedagoške standarde u obrazovanju Škola zapošljava ukupno 96 djelatnika - 58 učitelja, od čega 7 učiteljica radi u produženom boravku, 4 osobe u upravi (ravnatelj, tajnik, voditelj računovodstva i računovodstveni referent), 5 stručnih suradnika (knjižničar, pedagog, logoped, psiholog i socijalni pedagog), 10 pomoćnika u nastavi, 2 domara, 10 spremačica i 6 kuharica. Škola će raditi na temelju Godišnjeg plana i programa i Školskog kurikuluma.

***Decentralizirane funkcije (minimalni standard)***

**Aktivnost: Odgojnoobrazovno, administrativno i tehničko osoblje**

U ovoj aktivnosti, koja se financira iz pomoći za minimalni standard decentraliziranih funkcija, odnosno iz sredstava koja se osiguravaju u Državnom proračunu odnosno u proračunu Ministarstva znanosti i obrazovanja, planirano je financiranje rashoda za tekuće izdatke škole. Glavnina rashoda služi za pokrivanje rashoda u grupi službenih putovanja i edukacije zaposlenika, nabavi uredskog materijala, plaćanju energenata u manjem dijelu, nabavi sitnog inventara, službene i radne odjeće tehničkog osoblja, materijalu i uslugama tekućeg i investicijskog održavanja, najmu printera, plaćanju komunalnih usluga, zdravstvenih pregleda zaposlenika, računalnih usluga, tehničke zaštite objekta (video nadzora), premija osiguranja, te bankarskih usluga, čija se visina utvrđuje godišnjom Odlukom o kriterijima, mjerilima i načinu financiranja decentraliziranih funkcija osnovnog školstva Grada Poreča-Parenzo, koja se odnosi na tekuću godinu.

U ovoj aktivnosti prikazuju se i sredstva za plaće zaposlenih za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u Državnom proračunu, odnosno u proračunu Ministarstva znanosti i obrazovanja.

**Nabava opreme - minimalni standard**

Sredstva su namijenjena nabavi nefinancijske imovine i to prema limitima koje dostavlja osnivač ustanove svake godine.

**Adaptacija i sanacija ustanova u OŠ - minimalni standard**

Sredstva su namijenjena adaptaciji škole i okoliša zgrade i to prema limitima koje dostavlja osnivač ustanove svake godine.

***Iznad minimalnog standarda***

**Produženi boravak**

Namijenjen je učenicima razredne nastave od I. do IV. razreda, planirano je 8 odgojno obrazovnih skupina, od toga 6 u matičnoj školi i 2 u područnoj školi Nova Vas. Optimalan broj učenika u skupini je 20, dok je broj djece i do 26, što znatno otežava rad i smanjuje kvalitetu istog. Dodatna otežavajuća okolnost u tako velikim skupinama je i činjenica da su u iste uključena i djeca s poteškoćama, koja unutar produženog boravka nemaju osiguranog pomoćnika u nastavi. Troškove plaća učiteljica i jedne kuharice snose Grad Poreč-Parenzo i roditelji učenika, a troškove prehrane učenika snose u potpunosti roditelji. Učenicima koji pohađaju produženi boravak omogućava se redovitost u pisanju domaćih zadaća, ponavljanu, uvježbavanju i primjenu stečenog znanja, ali i vrijeme za razonodu, igru i druge aktivnosti. Učenici imaju organiziranu prehranu (2 obroka).

Kako je u ovoj školskoj godini odobren rad još jedne dodatne učiteljice u produženom boravku u područnoj školi Nova Vas morali smo probiti limit od strane osnivača, kako zbog dodatnog zapošljavanja, tako i radi podizanja plaća u javnom sektoru.

**Rad s nadarenim učenicima**

Škola će tijekom školske godine provoditi postupak uočavanja, praćenja i poticanja darovitih učenika prema njihovim sklonostima, sposobnostima i interesima. Upućivati će učenike na uključivanje u izvanškolske sadržaje (npr. Škola stvaralaštva Novigradsko proljeće, Znanstveno edukacijski centar u Višnjanu, Škola tehničke kulture u Kraljevici, Malu glagoljašku akademiju u Roču i sl.) u kojima bi oni mogli zadovoljiti svoje potrebe za rastom i razvojem. Učenici će se pripremati za sudjelovanje na natjecanjima i smotrama prema Katalogu natjecanja i smotri (AZOO) od školske, županijske i državne razine.

**Izborni i dodatni programi**

Osim izborne nastave (vjeronauk, strani jezici i informatika) škola za sada nije uvela druge oblike izbornih programa. Međutim, ukoliko bude mogućnosti Škola će se uključiti u provedbu programa građanskog odgoja i obrazovanja za učenike VIII. Razreda, što za njih predstavlja izbornost u odabiru. Od dodatnih programa škola se uključila u provedbu aktivnosti Croatian makers lige, te će učenici sudjelovati na natjecanjima od županijske/međužupanijske i državne razine. Isto tako, planirano je sudjelovanje u aktivnostima Robotika na prstenac.

**Program izvannastavne aktivnosti**

Iz područja tehničke kulture učenici će sudjelovati u županijskim aktivnostima Modelarske lige. Iz područja matematike planira se sudjelovanje učenika škole na Ljetnoj školi matematike u Roču kao i na Festivalu matematike u ekipnom natjecanju, sve u organizaciji MDI, sudoku. Ostale izvannastavne aktivnosti su: glazbeno scenska skupina, scensko recitatorska skupina, mladi biolozi, mali zbor, literarne skupina, domaćinstvo, keramička radionica, šah, humane vrednote, mali folklor, KUD. Za potrebe praćenja rada škole i aktivnosti u školi, pokrenut će se školski list.

**Sufinanciranje učenika za prehranu, izlete i dr. programe**

Škola ima organiziranu prehranu za učenike dok borave u školi u skladu s propisima, preporukama i normativima Ministarstva zdravlja. Tjedni jelovnik objavljuje se na školskoj oglasnoj ploči i na mrežnim stranicama škole. Planiranim sredstvima podmiruju se troškovi za prehranu učenika.

**Objekti školskih zgrada i šire javne potrebe**

Planirana sredstva namijenjena su održavanju škole, podmirenju troškova električne energije, usluga tekućeg i investicijskog održavanja, komunalnih usluga, računalnih usluga, usluga čuvanja imovine (video nadzor), premija osiguranja, naknada za rad članova školskog odbora, koji se ne podmiruju iz decentraliziranih sredstava (iznad minimalnog standarda).

**Školsko športsko društvo**

ŠSD uključit će se u natjecanja prema vremeniku i planu Školskog sportskog saveza Istarske županije. Organizirat će se obuka neplivača, te natjecanje u plesu. ŠSD ima potrebu za nabavkom dresova s natpisom škole. Učenici se natječu u košarci, rukometu, krosu, nogometu, atletici i graničaru na školskoj, općinskoj, županijskoj i državnoj razini ovisno o ostvarenim rezultatima.

Natjecanja -  planirana sredstva su za potrebe sportskih natjecanja i natjecanja predmetne nastave na školskoj, općinskoj i županijskoj razini

**Stručna županijska vijeća**

Sredstva su planirana za realizaciju Stručnih vijeća Istarske županije za učitelje razredne nastave, predmetne nastave i drugih prema potrebi. Svaki predmet ima svoje planirane aktivnosti.

**Mentorstvo**

Sredstva su predviđena za uvođenje pripravnika u nastavni proces.

**Zavičajna nastava**

Cilj ove aktivnosti je istraživati, upoznati, očuvati i afirmirati zavičajne vrijednosti i osobitosti, poticati i njegovati zavičajni identitet i ljubav prema zavičaju u širem interkulturalnom i multikulturalnom kontekstu. Školski projekt zavičajne nastave provodit će se ovisno o epidemiološkoj situaciji.

**Državna natjecanja**

Škola dobiva brojne pozive za organizaciju domaćinstva raznih Državnih natjecanja u organizaciji AZOO.

**Nabava opreme za škole iznad minimalnog standarda**

Planirano je opremanje škole školskim namještajem iz vlastitih izvora škole.

**Nabava udžbenika**

Ministarstvo znanosti i obrazovanja osigurava nabavu udžbenika za sve učenike škole. Škola naruči udžbenike prema katalogu, račune proslijedi nadležnom ministarstvu, koje doznači sredstva škole za podmirenje računa.

**EU Projekt: Erasmus+ "Plant IT up"**

Školi je odobreno sudjelovanje u Erasmus+ projektu sa ciljem usavršavanja učenika i djece.

**Pomoćnici u nastavi - PUNa torba zajedništva II**

OŠ Finida uključena je u projekt pomoćnika u nastavi - PUNa torba zajedništva. Učenici koji su ostvarili pravo na pomoćnike u nastavi, imaju i dalje pravo na iste. Sredstva su namijenjena za plaću i putne troškove pomoćnika.

***Ministarstvo znanosti i obrazovanja***

U ovoj aktivnosti prikazuju se i sredstva za plaće zaposlenih za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u Državnom proračunu, odnosno u proračunu Ministarstva znanosti i obrazovanja.

**SREDNJA ŠKOLA „MATE BALOTA“**

Planiranim sredstvima financirat će se plaće 5 profesorica za izvođenje nastave talijanskog jezika kao fakultativnog predmeta u svim odgojno obrazovnim programima. Sredstva su planirana za plaće svih nastavnica, te za božićnice, dar djeci, uskrnice i regres.

Dio sredstava (3.000,00 eura) planiran je za realizaciju projekta Međunarodna suradnja s Gimnazijom iz Noisiela (Francuska).

**SREDNJA ŠKOLA „ANTON ŠTIFANIĆ“**

Planiranim sredstvima sufinancirat će se realizacija dodatnih projekata i programa u ovoj Školi s ciljem: unaprjeđivanja nastavnog procesa, upoznavanja učenika s osobnostima I ljepotama Grada Poreča-Parenzo i lokalne zajednice, povezivanja učenika i roditelja s lokalnom zajednicom i razvijanjem osjećaja pripadnosti, odgovornosti i ljubavi prema njoj, podizanja razine učeničkih kompetencija, identifikacije nadarenih učenika, povezivanja Škole sa lokalnom zajednicom i srodnim ustanovama u zemlji i inozemstvu, učenja talijanskog jezika, poticanja poduzetničkoga duha među mladima, pozitivne afirmacije i promidžbe Škole, te za promociju deficitarnih i drugih zanimanja u turizmu i ugostiteljstvu u lokalnoj zajednici.

Sredstva su planirana za realizaciju sljedećih programa i projekata:  *Godišnji susreti AEHT-a, Financiranje plaća profesora talijanskog jezika, Međunarodna strukovna natjecanja i za realizaciju projekata „Poreč Digital“ i „Istarska smokva-tradicija koja povezuje budućnost“.*

Opis programa i projekata:

*Godišnji susreti AEHT-a*

Godišnji susreti AEHT-a su redovna aktivnost Škole kao članice te asocijacije, broj sudionika ovisi o financijskim mogućnostima Škole. Školski tim predstavlja 1 učenik koji će se 2025. natjecati ili sudjelovati u jednoj od ugostiteljskih ili turističkih disciplina (kuharstvo, slastičarstvo, ugostiteljsko posluživanje, bar, barista ili kuharski dekatlon, predstavljanje destinacije, recepcija, turistička agencija), nastavnika mentora, po mogućnosti još 1 nastavnika koji sudjeluje u radu ocjenjivačkih povjerenstava i ravnateljice koja sudjeluje u radu AEHT-a.

*Financiranje plaće profesora talijanskog jezika*

Fakultativnom nastavom talijanskoga jezika bit će obuhvaćeno 90 učenika programa za zanimanje turističko-hotelijerski komercijalist - programa u četverogodišnjem trajanju I zanimanja konobar- programa u trogodišnjem trajanju koji u svom nastavnom planu imaju dva strana jezika. U tom programu sudjeluje jedan nastavnik kojem se iz sredstava isplaćuje plaća, te dodaci kao: božićnica, dar djeci, putni trošak od kuće do radnog mjesta i nazad.

*Međunarodna strukovna natjecanja*

Planira se sudjelovanje više učenika na sljedećim natjecanjima: županijsko i državno natjecanje Worldskills (bivši Gastro) gdje će učenici pokazati svoje vještine u ugostiteljskim disciplinama kao što su: priprema toplog predjela, hladnog predjela, koktela, postavljanje istolova za svečanu večeru, i sl. Učenici će se natjecati i u turističkim disciplinama kao što su: promocija destinacije i recepcijsko poslovanje. Škola će biti domaćin jednoj razini natjecanja Wordskills.

Učenici će također sudjelovati na međunarodnom natjecanju Gatus u ugostiteljskim i turističkim disciplinama, te na AEHT natjecanju u inozemstvu kao i na natjecanjima u Mađarskoj i Italiji u srodnim školama.

*Projekt „Istarska smokva kao superhrana“*

Ovim projektom želimo potaknuti i zainteresirati učenike za konzumiranje smokve kao voća za koje se s pravom kaže da je rajsko voće Mediterana. Smokve kao superhranu smo odabrali prema kriteriju kao što su regionalnost i sezonalnost; osim toga želimo dati prednost proizvodu koji se uzgaja i uspijeva u našoj regiji. Imajući na umu da se u Istri na svakom koraku mogu vidjeti stabla smokava i da za transport nije potrebno preći dugi put pridržavamo se i održavamo nisku emisiju stakleničkih plinova i smanjenju zračnog prometa kako bi smanjili naš ekološki otisak.

Smokve obiluju vitaminima i vrijednim sastojcima, ukusne su svježe ali i sušene, mogu se koristiti u slanim i slatkim jelima, marmeladama, idealan su međuobrok, potiču dobro raspoloženje i učinkovite su protiv jesenskog umora.

*Projekt „Poreč Digital“*

Učenici u TUŠ Antona Štifanića Poreč tijekom obrazovanja stječu znanja i vještine koje su im potrebne za obavljanje posla turističkog vodiča. Usvajajući gradivo iz različitih predmeta stječu široku opću naobrazbu s osobitim naglaskom na poznavanje prirodne i kulturne baštine naše regije i Grada, povijesnih događaja, ličnosti i legenda koje su važne za Istru. Budući da uče tri strana jezika mogu odabrati za koji jezik će se u budućnosti specijalizirati. Svoje sposobnosti su vrlo često i pokazali vodeći grupe projektnih partnera i pokazujući im naš grad. Zbog velike mreže partnerskih škola s kojima surađujemo pokazala se potreba izrade digitalne razglednice Poreča kako bi ih i prije dolaska u naš grad informirali o najznačajnijim znamenitostima i događajima. Cilj projekta je objediniti temeljna znanja potrebna za profesiju vodiča, istraživanje povijesnih, geografskih i srodnih resursa našeg Grada, tradiciju i običaje i usvojiti osnovna znanja o fotografiji i digitalna znanja učenicima i poticati njihovu kreativnost kroz praktične vježbe. Odlučili smo se za fotografiju budući da fotografija nije samo sredstvo dokumentiranja, već i sredstvo osobnog izražavanja. Izbor motiva, boja i stilova uvijek izražava individualnu osobnost. Fotografija postaje način kako da učenici izraze svoje misli, emocije i osobnu perspektivu. Razmišljanje o vlastitim slikama može pomoći učenicima da prodube svoju percepciju i bolje razumiju sebe. Digitalni način je odabran radi brzine dostave, ekološke prihvatljivosti, jednostavnosti slanja. Osim izrade digitalne razglednice cilj je projekta i izrada kolačića sa logom Adventa Grada Poreča-Parenzo. S obzirom da naši učenici rado sudjeluju na Slatkom jutru na Adventu našeg Grada, izrazili su želju za izradom adventskog kolačića sa logom Adventa Grada Poreča-Parenzo, koji bi se koristili za promidžbu Grada Poreča-Parenzo.

**INSTITUT ZA POLJOPRIVREDU I TURIZAM POREČ**

Na temelju Sporazuma o dugoročnoj suradnji, Ugovora o financiranju znanstveno-istraživačkog rada Instituta i Ugovora o zakupu zemljišta, zaključenih između Grada Poreča-Parenzo i Instituta 2007. godine, Grad Poreč-Parenzo se obvezao da će svake godine, tijekom sljedećih 20 godina, u Proračunu Grada planirati sredstva u iznosu od 39.817 eura za financiranje Instituta za poljoprivredu i turizam. Kao naknadu za to, dobio je pravo raspolaganja područjem od cca 3 ha na kojem je izgrađeno parkiralište kod groblja s ciljem povećanja kapaciteta parkirnih mjesta na području grada prilikom velikih sahrana i tijekom turističke sezone. Grad Poreč-Parenzo je 2012. s Institutom zaključio ugovor o zakupu zemljišta koje se koristi za parkiralište ispred (južno) od zgrade OŠ Poreč, na temelju kojeg se obvezao plaćati zakupninu za zakupljeno zemljište na kojem je uređen pristup autobusima za učenike putnike, a ujedno su se uredili i imovinski odnosi s vlasnikom nekretnine. Zakupnina za ovo zemljište iznosi 7.207 eura godišnje.

**OSTALE POTREBE U OBRAZOVANJU**

**Studentske stipendije**

U akademskoj 2024./2025. godini Grad Poreč-Parenzo nastavit će s isplatama studentskih stipendija na temelju već ranije zaključenih ugovora za prosječno 48 studenata mjesečno, a dodijelit će i 19 novih stipendija, odnosno u gradskom proračunu planirana su sredstva za ukupno prosječno 67 studentskih stipendija mjesečno. Studentske stipendije isplaćuju se 9 mjeseci. Na temelju odluke Gradonačelnika, u ovoj akademskoj godini stipendije će iznositi 108 eura mjesečno (početna), a za studente čiji je prosjek ocjena veći od 4.0 (studente viših godina studija) 162 eura mjesečno (nagradna). Stipendija za deficitarna zanimanja iznosi 213 eura mjesečno i ne mijenja se tijekom svih godina studija. Odlukom Gradonačelnika određeno je da su za akademsku 2024. /2025. godinu deficitarna zanimanja: profesor/ica matematike, profesor/ica fizike, profesor/ica kemije, profesor/ica informatike, prvostupnik/ca ranog predškolskog odgoja i obrazovanja, prvostupnik/ca ranog predškolskog odgoja i obrazovanja na talijanskom jeziku, magistar/ra primarnog obrazovanja na talijanskom jeziku, logoped na talijanskom jeziku, edukator-rehabilitator, socijalni radnik/ca, socijalni pedagog, doktor medicine.

**Učeničke stipendije**

U školskoj 2024./2025. godini Grad Poreč-Parenzo nastavit će s isplatama učeničkih stipendija na temelju ugovora zaključenih ranijih godina za prosječno 8 učenika  mjesečno, a dodijelit će i 3 nove stipendije, tako da su u gradskom proračunu planirana sredstva za ukupno prosječno 11 učeničkih stipendija mjesečno. Učeničke stipendije isplaćuju se 10 mjeseci. Mjesečni iznos stipendije za ovu školsku godinu, na temelju odluke Gradonačelnika, iznosi 80 eura mjesečno, a za učenike čiji je prosjek ocjena veći od 4.5, 120 mjesečno (nagradna). Stipendija za deficitarna zanimanja iznosi 160 eura mjesečno. Odlukom Gradonačelnika određeno je da za školsku 2024./2025. godinu deficitarno zanimanje je medicinska sestra/medicinski tehničar.

**Sufinanciranje prijevoza učenika srednjih škola**

Sredstva su planirana za sufinanciranje prijevoza učenika srednjih škola koji se školuju i svakodnevno putuju u srednje škole izvan Poreča (u Buje, Pazin, Rovinj, Pulu, Buzet) te za učenike koji iz prigradskih naselja putuju u srednje škole u Poreču. Na temelju Odluke Vlade RH o kriterijima i načinu financiranja troškova javnog prijevoza redovitih učenika srednjih škola za školsku 2024./2025. godinu nadležno Ministarstvo sufinancira 75% troškova međumjesnog javnog prijevoza, a ako je cijena mjesečne učeničke karte za autobus veća od mjesečne karte koju plaćaju radnici, sufinancira 75% cijene radničke karte. Planiranim sredstvima Grad Poreč-Parenzo sufinancirat će razliku do 75% u cijeni učeničke karte, koja je skuplja od cijene radničke karte.

**Šire javne potrebe u obrazovanju**

Sredstva su planirana za: kupnju majica za učenike i učiteljice I. razreda te pomoćnike u nastavi učenicima s teškoćama u razvoju povodom obilježavanja početka nove školske godine i Dječjeg tjedna, nagrađivanje učenika osnovnih škola koji su izvrsni svih osam godina školovanja kao i učenika koji su sudjelovali na raznim natjecanjima i postigli izvrsne rezultate, plaćanje članarina vrtićima i školama za članstvo u obitelji eko škola/vrtića, računalne usluge (e-škole trehničara za osnovne škole), obilježavanje Dana učitelja, te za druge nepredviđene rashode.

*Radi obilježavanja početka nove školske godine i Dječjeg tjedna,* Grad Poreč-Parenzo dariva majice s natpisima škola učenicima I. razreda osnovnih škola i njihovim učiteljicama te pomoćnicima u nastavi  (za školsku 2024./2025. godinu majice je dobilo ukupno 180 učenika, učiteljica i pomoćnika u nastavi. Planirano 7.000,00

Grad nagrađuje učenike osnovnih škola koji su *izvrsni* tjekom svih osam godina školovanja prigodnim poklonom (za školsku godinu 2023./2024. poklon je bio poklon-bon u vrijednosti od 120 eura), kao i učenike koji sudjeluju na *raznim natjecanjima* na kojima postignu izvrsne rezultate (za školsku godinu 2023./2024. podijeljene su im zahvalnice uz prigodan domjenak u POUP-u). Planirano za 2025. godinu 3.000,00 eura

*Program Eko škole* provodi se s ciljem ugradnje obrazovanja o okolišu i održivom razvoju u sve segmente odgojno obrazovnog sustava i svakodnevni život učenika, polaznika vrtića, nastavnika, odgojitelja i drugih djelatnika u odgojno obrazovnom procesu. U programu, koji se na području Poreča provodi više godina, sudjeluju SŠ „Mate Balota“ i „Antun Štifanić“, DV „101 dalmatinac“ i OŠ Poreč. Sredstva su planirana za plaćanje članarina za ove četiri ustanove, koje godišnje ili obnavljaju ili utvrđuju status eko ustanova. Članarina se plaća udruzi „Lijepa naša“ s kojom Grad Poreč-Parenzo zaključuje Sporazum o suradnji u provođenju međunarodnog programa Eko-škole u Republici Hrvatskoj.

Sve tri osnovne škole (OŠ Poreč, OŠ Finida i OŠ „B. Parentin“) sudjeluju u projektu CARNET-a vezano za uvođenja e-dnevnika, zbog čega je potrebno školama osigurati usluge informatičkog tehničara *(e-škole tehničar*) tijekom cijele školske godine.

Za promociju upisa učenika u prvi razred porečkih srednjih škola planirano je 5.000 eura.

**Sufinanciranje prijevoza učenika OŠ „B. Parentin** “

Prijevoz određenog broja učenika putnika kojima Grad Poreč-Parenzo nije u mogućnosti osigurati prijevoz do i od škole s prijevoznikom koji vrši prijevoz učenika OŠ, što nam je zakonska obveza, već prijevoz vrše roditelji. Na temelju Zaključka Gradskog poglavarstva Grada Poreča o sufinanciranju putnih troškova od 26.9.2006., roditelji učenika imaju pravo na sufinanciranje ovih troškova u iznosu od 10% cijene goriva Eurosuper 95 po prijeđenom kilometru.

**Sufinanciranje kupnje udžbenika i drugih obrazovnih materijala učenicima osnovnih i srednjih škola**

Sredstva su planirana za sufinanciranje troškova kupnje *drugih obrazovnih materijala učenicima osnovnih škola* (radne bilježnice, zbirke zadataka, radni materijali, mape, geografski atlasi, drugo), te *obveznih udžbenika i drugih obrazovnih materijala učenicima srednjih škola,* koji ispunjavaju uvjete za ostvarivanje ovog prava, a koji se određuju Odlukom Gradonačelnika prije početka školske godine. Za kupnju *drugih obrazovnih materijala* pravo ostvaruju učenici osnovnih i srednjih škola iz obitelji čiji prosječni mjesečni prihod po članu obitelji u 2023. ne prelazi iznos od 459,00 eura mjesečno, osim učenika samohranih roditelja, te učenika koji su osobe s invaliditetom od 80-100% na koje se uvjet prihoda ne primjenjuje. Za kupnju *obveznih udžbenika* pravo ostvaruju učenici srednjih škola iz obitelji čiji prosječni mjesečni prihod po članu obitelji u 2023. ne prelazi iznos od 459,00 eura mjesečno, osim učenika samohranih roditelja, te učenika koji su osobe s invaliditetom od 80-100% na koje se uvjet prihoda ne primjenjuje. Osim ovih uvjeta učenici moraju ispunjavaju i sljedeće uvjete: da imaju prebivalište na području Grada Poreča-Parenzo (hrvatski državljani) ili stalni ili privremeni boravak na području Grada Poreča-Parenzo (strani državljani), da su polaznici osnovnih i srednjih škola na području Grada Poreča-Parenzo, susjednih Općina Poreštine (učenici OŠ) ili gradova na području Istarske županije, te iznimno na području drugih županija za programe kojih nema na području Istarske županije (učenici SŠ). Za školsku 2024./2025. godinu naknada iznosi 100 eura za učenike nižih razreda i 160 eura za učenike viših razreda osnovnih škola, te 250 eura za učenike srednjih škola.

**Produženi boravak za učenike iz Poreča u OŠ J. Rakovca u Sv. Lovreču**

S početkom školske 2024./2025. godine sedamnaest učenika s prebivalištem na području Grada Poreča-Parenzo, koji pohađaju OŠ J. Rakovca, koriste program produženog boravka. Učenicima koji pohađaju produženi boravak omogućava se redovitost u pisanju domaćih zadaća, ponavljanu, uvježbavanju i primjenu stečenog znanja, ali i vrijeme za razonodu, igru i druge aktivnosti, te  imaju organiziranu i prehranu. Radno vrijeme produženog boravka je od 12,30 do 16,30 sati. Grad Poreč-Parenzo sufinancira u troškovima ovog programa na temelju broja učenika uključenih u program. Sredstva su planirana za plaću učiteljice, regres, božićnicu, dar djetetu za Novu godinu i prehranu učenika.

**Prijevoz učenika osnovnih škola**

Grad Poreč-Parenzo kao osnivač osnovnih škola dužan je osigurati prijevoz učenicima osnovnih škola i to za učenike nižih razreda ako je udaljenost od škole do kuće veća od 3 kilometra, a za učenike viših razreda ako je ta udaljenost veća od 5 kilometara. Sredstva su planirana za prijevoz učenika OŠ Poreč, OŠ Finida i OŠ-SEI “Bernardo Parentin”, odnosno za dovoz učenika na nastavu i odvoz kućama nakon nastave. Izvor financiranja su pomoći za minimalni standard decentraliziranih funkcija (Državni proračun/163.588 eura) i gradski proračun (101.682 eura).

**Ostale potrebe u obrazovanju**

Sredstva su planirana za pokriće raznih neplaniranih rashoda.

**Školski dani meda**

Sredstva su planirana za realizaciju projekta “Školski medni dan” koji se realizira u sve tri porečke osnovne škole. Svrha programa je podizanje svijesti djece, od rane dobi, o potrebi konzumacije lokalnih poljoprivrednih proizvoda te ukazati na ulogu i značaj pčelarstva u cjelokupnoj poljoprivrednoj proizvodnji, posebno zbog održavanja ekološke ravnoteže i biološke raznolikosti. Program se provodi u I. razredima na dan 9.12. povodom obilježavanja Sv. Ambrozija, zaštitnika pčela i pčelara. Učenicima I. razreda dodjeljuje se med zapakiran u Nacionalnu staklenku volumena 370 ml, koja mora biti propisno označena zaštićenim znakom Med hrvatskih pčelinjaka. Ministarstvo nadležno za poljoprivredu izrađuje i u osnovne škole na području cijele Republike Hrvatske distribuira različite priručne i edukativne materijale opće vidljivosti s znakom Školski medni dan s hrvatskih pčelinjaka.

**Pomoćnici u nastavi – projekt PUNA-a torba zajedništva II.**

Grad Poreč-Parenzo i Grad Rovinj-Rovigno i ove su godine, uspješnom prijavom projekta, za učenike s teškoćama u razvoju osigurali pomoćnike u nastavi. Sredstva su osigurana za prosječno 59 učenika osnovnih škola na području Poreča i Rovinja za naredne tri školske godine, sve u sklopu projekta „PUNa torba zajedništva II.“: Pomoćnici u nastavi s radom su počeli s početkom školske godine, u Poreču u OŠ Finida i OŠ Poreč.   
Gradu Poreču-Parenzo dodijeljeno je 1.330.000 EUR bespovratnih sredstava iz Europskog socijalnog fonda plus za projekt "PUNa torba zajedništva II. u okviru Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno – obrazovnim ustanovama, faza VII,“ Ukupna vrijednost projekta iznosi 2.151.612 EUR, dok Grad Poreč-Parenzo i Grad Rovinj-Rovigno sufinanciraju preostalih 821.612 EUR.  
Cilj projekta je unapređenje kvalitete inkluzivnog obrazovanja, pružanjem podrške učenicima s teškoćama u razvoju kroz pomoćnike u nastavi, čime se povećava njihova socijalna uključenost i olakšava integracija u redovne i posebne obrazovne programe. Pomoćnici u nastavi igraju ključnu ulogu u pružanju individualizirane pomoći učenicima, omogućujući im ravnopravno sudjelovanje u školskim aktivnostima i postizanje boljih obrazovnih rezultata.  
Osim što će se kroz ovaj projekt značajno poboljšati podrška učenicima s teškoćama, unaprijeđeni su i uvjeti rada za pomoćnike u nastavi. Nova regulativa uključuje povećanu satnicu i bolju profesionalnu podršku, cjelogodišnji rad i edukacije, čime se dodatno potiče motivacija i zadržavanje kvalitetnih kadrova.  
Projekt "PUNa torba zajedništva II." nastavak je pozitivne prakse Grada Poreča-Parenzo u osiguravanju kvalitetnog i inkluzivnog obrazovanja. Time se ne samo poboljšavaju uvjeti za učenike s teškoćama, već i za obrazovni sustav u cjelini, čineći ga pravednijim i pristupačnijim za sve učenike. Uz podršku koju pružaju pomoćnici u nastavi, smanjuje se rizik od socijalne isključenosti, a učenici dobivaju potrebne alate za uspjeh, unatoč izazovima s kojima se suočavaju.

**KAPITALNI PROJEKTI**

**Rekonstrukcija OŠ Poreč**

Sredstva su planirana za izradu Programskog rješenja rekonstrukcije OŠ Poreč. Izradit će se analiza postojećeg stanja OŠ Poreč s prijedlogom rekonstrukcije i procjenom troškova rekonstrukcije objekta, koja će uslijediti u narednim godinama.

**Rekonstrukcija PŠ Žbandaj**

Sredstva su planirana za izvođenje radova na natkrivanju atrija koji se nalazi u središnjem dijelu škole. Zbog povećanih prostornih potreba Škole potrebno je natkriti i zatvoriti atrij koji bi funkcionirao kao zasebna prostorija odnosno kao nova učionica.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradsko vijeće**  **KLASA:**  **UR.BROJ:**  **Poreč-Parenzo, ……….2024.** |

Na temelju članka 19. stavak 1. i članka 35. stavak 1. točka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćen tekst, 137/15 ispravak, 123/17, 98/19 i 144/20), članka 2. Zakona o predškolskom odgoju i obrazovanju (“Narodne novine“ br. 10/97, 107/07, 94/13, 98/19, 57/22, 101/23 i 145/23) i članka 41. stavak 1. Statuta Grada Poreča (“Službeni glasnik Grada Poreča-Parenzo“ br. 2/13, 10/18, 2/21 i 12/24) Gradsko vijeće Grada Poreča-Parenzo na sjednici od ….2024. godine donijelo je

**Program javnih potreba u predškolskom odgoju i obrazovanju**

**Grada Poreča-Parenzo za 2025. godinu**

**Članak 1.**

Programom javnih potreba u predškolskom odgoju i obrazovanju utvrđuju se djelatnosti koje su od interesa za Grad Poreč-Parenzo, a odnose se na programe odgoja, obrazovanja, zdravstvene zaštite, prehrane i socijalne skrbi djece od navršenih godinu dana do polaska u osnovnu školu koji se ostvaruju u predškolskim ustanovama kojih je osnivač Grad Poreč-Parenzo i u predškolskim ustanovama kojih su osnivači fizičke osobe.

**Članak 2.**

U 2025. godini Grad Poreč-Parenzo sufinancirat će sljedeće javne potrebe u predškolskom odgoju i obrazovanju:

1. redovnu djelatnost i programe predškolskih ustanova kojih je osnivač Grad Poreč-Parenzo, te kapitalnih ulaganja u objekte u kojima se odvija njihova djelatnost,
2. redovnu djelatnost i programe predškolskih ustanova na području Grada Poreča-Parenzo kojih su osnivačice fizičke osobe,
3. smještaj djece u predškolsku ustanovu koje je osnivač Općina Tar-Vabriga i u obrtu za čuvanje djece predškolske dobi u Poreču
4. kapitalne projekte: izgradnju novih vrtića u naselju Nova Vas i naselju Varvari, te dogradnju i rekonstrukciju terase objekta Mjesnog odbora Baderna.

**Članak 3.**

Financijska sredstva za ostvarivanje javnih potreba iz članka 2. ovog Programa osiguravaju se u Proračunu Grada Poreča-Parenzo za 2025. godinu.

Raspodjelu financijskih sredstava iz stavka 1. ovog članka obavlja Upravni odjel za društvene djelatnosti (u daljnjem tekstu: Upravni odjel), sukladno Planu raspodjele sredstava koji je sastavni dio ovog Programa i Odluci o izvršavanju Proračuna Grada Poreča-Parenzo za 2025. godinu.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u Proračunu Grada Poreča-Parenzo za 2025. godinu, prema priljevu sredstava u Proračun.

**Članak 5.**

Sredstva za realizaciju javnih potreba iz ovog Programa isplaćivat će se predškolskim ustanovama kojih je osnivač Grad Poreč-Parenzo na temelju zahtjeva i priloženih računa, a predškolskim ustanovama kojih su osnivačice fizičke osobe i obrtu za čuvanje djece predškolske dobi na temelju ugovora, kojim se utvrđuju međusobna prava i obveze davatelja i primatelja financijskih sredstava.

**Članak 6.**

Predškolske ustanove kojih je osnivač Grad Poreč-Parenzo podnose izvješća o ostvarenju programa i utrošku sredstava za prethodnu godinu na temelju i u skladu s odredbama Odluke o izvršavanju Proračuna Grada Poreča-Parenzo za 2025. godinu.

**Članak 7.**

Korisnici sredstava Proračuna s kojima se zaključuje ugovor obvezni su Upravnom odjelu dostaviti izvješće o ostvarenju programa i utrošku sredstava za prethodnu godinu najkasnije do 30. ožujka 2025. godine.

Ukoliko korisnici sredstava Proračuna ne postupe kako je određeno prethodnim stavkom, može im se obustaviti isplata sredstava.

**Članak 8.**

Upravni odjel prati namjensko korištenje sredstava iz članka 3. ovog Programa.

Ukoliko Upravni odjel ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 9.**

Izvješće o ostvarenju ovog Programa podnosi se Gradskom vijeću do 30. lipnja 2025. godine.

**Članak 10.**

Ovaj Program objavit će se u „Službenom glasniku Grada Poreča-Parenzo“, a stupa na snagu 1. siječnja 2025. godine.

**PREDSJEDNIK**

**GRADSKOG VIJEĆA**

**Zoran Rabar**

**PLAN RASPODJELE SREDSTAVA**

|  |  |  |
| --- | --- | --- |
| **Red.broj** | **KORISNIK**  **P ROGRAM/PROJEKT/AKTIVNOST** | **IZNOS EUR** |
| **1.** | **USTANOVE - OSNIVAČ GRAD POREČ-PARENZO** | |
| 1.1. | ***Dječji vrtić „Radost“*** | |
| 1.1.1. | ***Vrtić I i II u Poreču*** | |
|  | Odgojno i administrativno tehničko osoblje | 1.733.535,00 |
|  | Sportski program djece u vrtiću | 3.215,00 |
|  | Program predškole | 10.480,00 |
|  | Program djece s teškoćama u razvoju | 130.839,00 |
|  | Zavičajna nastava | 700,00 |
|  | Opremanje predškolske ustanove | 53.342,00 |
|  | Adaptacija i sanacija predškolske ustanove | 165.300,00 |
|  | Ukupno 1.1.1. | **2.097.411,00** |
| 1.1.2. | ***Vrtić u Baderni*** | |
|  | Odgojno i administrativno tehničko osoblje | 236.165,00 |
|  | Program predškole | 60,00 |
|  | Opremanje predškolske ustanove | 1.100,00 |
|  | Adaptacija i sanacija predškolske ustanove | 50.000,00 |
|  | Ukupno 1.1.2. | **287.325,00** |
| 1.1.3. | ***Vrtić u Vižinadi*** | |
|  | Odgojno i administrativno tehničko osoblje | 176.234,00 |
|  | Program predškole | 255,00 |
|  | Program djece s teškoćama u razvoju | 13.200,00 |
|  | Opremanje predškolske ustanove | 1.207,00 |
|  | Ukupno 1.1.3. | **190.896,00** |
| 1.1.4. | ***Vrtić u Kašteliru*** | |
|  | Odgojno i administrativno tehničko osoblje | 167.779,00 |
|  | Program predškole | 297,00 |
|  | Program djece s teškoćama u razvoju | 13.600,00 |
|  | Opremanje predškolske ustanove | 233,00 |
|  | Ukupno 1.1.4. | **181.909,00** |
| 1.1.5. | ***Vrtić u Sv.Lovreču*** | |  |  |
|  | Odgojno i administrativno tehničko osoblje | 114.687,00 |
|  | Program predškole | 127,00 |
|  | Program djece s teškoćama u razvoju | 7.000,00 |
|  | Opremanje predškolske ustanove | 1.115,00 |
|  | Ukupno 1.1.5. | **122.929,00** |
| 1.1.6. | ***Jaslice u Poreču*** | |
|  | Odgojno i administrativno tehničko osoblje | 424.779,00 |
|  | Opremanje predškolske ustanove | 12.366,00 |
|  | Adaptacija i sanacija predškolske ustanove jaslice | 17.227,00 |
|  | Ukupno 1.1.6. | **454.372,00** |
| 1.1.7. | ***Vrtić u Žbandaju*** | |
|  | Odgojno i administrativno tehničko osoblje | 419.028,00 |
|  | Program predškole | 170,00 |
|  | Opremanje predškolske ustanove | 2.200,00 |
|  | Adaptacija i sanacija predškolske ustanove | 22.000,00 |
|  | Ukupno 1.1.7. | **443.398,00** |
| 1.1.8. | ***Vrtić Pinija*** |  |
|  | Odgojno i administrativno tehničko osoblje | 258.260,00 |
|  | Opremanje predškolske ustanove | 2.000,00 |
|  | Ukupno 1.1.8. | **260.260,00** |
|  | **Ukupno 1.1.** | **4.038.500,00** |
| 1.2. | ***Dječji vrtić – Scuola dell infanzia „Paperino“*** |  |
| 1.2.1. | ***Vrtić u Poreču*** | |
|  | Odgojno i administrativno tehničko osoblje | 401.410,00 |
|  | Program predškole | 1.180,00 |
|  | Program djece s teškoćama u razvoju | 38.500,00 |
|  | Program za djecu nacionalnih manjina | 9.200,00 |
|  | Zavičajna nastava | 1.000,00 |
|  | Opremanje predškolske ustanove | 14.633,00 |
|  | Adaptacija i sanacija predškolske ustanove | 10.000,00 |
|  | Ukupno 1.2.1. | **475.923,00** |
| 1.2.2. | ***Vrtić u Taru*** | |
|  | Odgojno i administrativno tehničko osoblje | 234.615,00 |
|  | Opremanje predškolske ustanove | 1.500,00 |
|  | Ukupno 1.2.2. | **236.115,00** |
| 1.2.3. | ***Vrtić u Vrvarima*** | |
|  | Odgojno i administrativno tehničko osoblje | 230.613,00 |
|  | Ukupno 1.2.3. | **230.613,00** |
| 1.2.4. | ***Vrtić u Velom Maju*** | |
|  | Odgojno i administrativno tehničko osoblje | 177.826,00 |
|  | Adaptacija i sanacija predškolske ustanove | 20.000,00 |
|  | Ukupno 1.2.4. | **197.826,00** |
| 1.2.5. | ***Vrtić u Dračevcu*** | |
|  | Odgojno i administrativno tehničko osoblje | 123.203,00 |
|  | Ukupno 1.2.5. | **123.203,00** |
|  | **Ukupno 1.2.** | **1.263.680,00** |
| 1.3. | ***Dječji vrtić „Poreč-Parenzo“*** | |
| 1.3.1. | ***Vrtić u Varvarima*** | |
|  | Odgojno i administrativno tehničko osoblje | 495.544,00 |
|  | Sportski program djece u vrtiću | 3.215,00 |
|  | Program predškole | 10.040,00 |
|  | Opremanje predškolske ustanove | 30.500,00 |
|  | Ukupno 1.3.1. | **539.299,00** |
| 1.3.2. | ***Vrtić u Novoj Vasi*** | |
|  | Odgojno i administrativno tehničko osoblje | 411.044,00 |
|  | Program predškole | 200,00 |
|  | Program djece s teškoćama u razvoju | 60.900,00 |
|  | Opremanje predškolske ustanove | 2.000,00 |
|  | Ukupno 1.3.2. | **474.144,00** |
| 1.3.3. | ***Vrtić u Kašteliru*** | |
|  | Odgojno i administrativno tehničko osoblje | 167.778,00 |
|  | Program predškole | 200,00 |
|  | Program djece s teškoćama u razvoju | 13.600,00 |
|  | Opremanje predškolske ustanove | 1.200,00 |
|  | Ukupno 1.3.3. | **182.778,00** |
| 1.3.4. | ***Vrtić u Sv.Lovreču*** | |  |  |
|  | Odgojno i administrativno tehničko osoblje | 114.686,00 |
|  | Program predškole | 200,00 |
|  | Program djece s teškoćama u razvoju | 7.000,00 |
|  | Opremanje predškolske ustanove | 1.200,00 |
|  | Ukupno 1.3.4. | **123.086,00** |
| 1.3.5. | ***Vrtić u Vižinadi*** | |
|  | Odgojno i administrativno tehničko osoblje | 176.233,00 |
|  | Program predškole | 200,00 |
|  | Program djece s teškoćama u razvoju | 13.200,00 |
|  | Opremanje predškolske ustanove | 1.200,00 |
|  | Ukupno 1.3.5. | **190.833,00** |
|  | Ukupno 1.3. | **1.580.170,00** |
|  | **UKUPNO 1.** | **6.882.350,00** |
| **2.** | **USTANOVE - OSNIVAČI FIZIČKE OSOBE** |  |
| 2.1. | ***Dječji vrtić „101 dalmatinac“*** |  |
|  | Sufinanciranje programa | 212.580,00 |
|  | Pomoćnici u vrtiću | 111.910,00 |
|  | Sufinanciranje boravka djece subotom | 3.600,00 |
|  | Fiskalna održivost dječjih vrtića | 19.160,00 |
|  | **Ukupno 2.1.** | 347.250,00 |
| 2.2. | ***Dječji vrtić „Crvenkapica“*** |  |
|  | Sufinanciranje programa | 148.707,00 |
|  | Sufinanciranje boravka djece subotom | 2.403,00 |
|  | Fiskalna održivost dječjih vrtića | 15.100,00 |
|  | **Ukupno 2.2.** | 166.210,00 |
|  | **UKUPNO 2.** | **513.460,00** |
| **3.** | **SUFINANCIRANJE OBRTA ZA ČUVANJE DJECE** | **15.930,00** |
| **4.** | **SUFINANCIRANJE PROGRAMA PRIVATNIH I OSTALIH DJEČJIH VRTIĆA – PV PINIA** | **45.000,00** |
| **5.** | **OSTALE POTREBE U PREDŠKOLSKOM ODGOJU** | **10.000,00** |
| **6.** | **KAPITALNI PROJEKTI** |  |
|  | Izgradnja dječjeg vrtića u Varvarima | 4.352.350,00 |
|  | Izgradnja dječjeg vrtića u Novoj Vasi | 5.047.000,00 |
|  | Dogradnja i rekonstrukcija terase objekta MO Baderna | 267.000,00 |
|  | Izgradnja dječjeg igrališta DV Paperino Varvari | 72.000,00 |
|  | **UKUPNO 6.** | **9.738.350,00** |
|  | **UKUPNO od 1. do 6.** | **17.205.090,00** |

**OPIS PROGRAMA**

**DJEČJI VRTIĆ „RADOST“ POREČ-PARENZO**

Odgoj, naobrazba, zdravstvena zaštita i socijalna skrb provodi se u 10 organizacionih jedinica: Dječje jaslice Poreč, Dječji vrtić „Radost I“ Poreč, Dječji vrtić „Radost II“ Poreč, Područni vrtić Baderna, Područni vrtić Sv. Lovreč, Područni vrtić Vižinada, Područni vrtić Kaštelir– Vrtić, Područni vrtić Kaštelir-Jaslice, Područni vrtić Žbandaj te Područni vrtić Pinia.

U ustanovi je formirano 42 odgojno-obrazovne skupine u koje je upisano 624 djece. Organizirani su 10 i 6 satni redoviti programi. U 10 satni redoviti program upisano je 613, a u 6 satni program 11 djece. 10 satni program provodi se u gradskim vrtićima, a 6 i 10 satni u svim područnim vrtićima.

U odgojne skupine integrirana su djeca s teškoćama u razvoju i to djeca s poremećajima govorno glasovne komunikacije, djeca s poremećajima ličnosti uvjetovana organskim čimbenicima ili psihom, djeca s poremećajima u ponašanju, djeca sa smanjenim intelektualnim sposobnostima, djeca iz autističnog spektra i dijete s dawn sindromom i kroničnim zdravstvenim bolestima.

U individualni oblik rada kojeg provodi stručni suradnik edukator-rehabilitator vrtića uključeno je 19 djece s teškoćama koja imaju Rješenje prvostupanjskog tijela vještačenja. Roditelji djece koja imaju trajnu dijagnozu i kronične bolesti uz dokumentaciju za upis djeteta u vrtić prilažu i liječničku dokumentaciju. Edukator- rehabilitator vrtića organizirat će niz radionica kao podršku za roditelje djece s teškoćama, kao i za odgojiteljice i pomoćnike djeci s teškoćama. Petnaestero djece s teškoćama ima svog asistenta koji neposredno rade s djetetom 6 sati dnevno. Neke se bolesti i stanja otkrivaju i potvrđuju tijekom boravka djeteta u vrtiću. U ustanovi je uključeno u redovite programe 19-ero djece s teškoćama u razvoju koja prema Odluci o mjerilima financiranja predškolskih ustanova kojih je osnivač Grad Poreč-Parenzo ostvaruju pravo na povoljnije uvjete plaćanja učešća u cijeni, koja se umanjuje za 50%. Državnim pedagoškim standardom određeno je da se smanjuje broj djece u skupini u kojoj je integrirano dijete s teškoćama.

Kurikulumom i Godišnjim planom i programom ustanove planira se odgojno obrazovni rad, naobrazba i usavršavanje odgojitelja, njega i skrb za tjelesni rast i zdravlje djece, suradnja s roditeljima, blagdani i svečanosti, struktura rada odgojitelja i stručnih suradnika, planovi nabave potrebnog materijala, investicijskog održavanja objekata, nabava opreme po objektima, sitnog kuhinjskog inventara, didaktike, radno zaštitne odjeće i obuće, te se donosi sigurnosno zaštitni i preventivni program dječjeg vrtića i vrednovanje rada. Donosi se bitna zadaća stručnog tima te individualni planovi stručnih suradnika pedagoga, edukatora- rehabilitatora, psihologa i zdravstvene voditeljice.

**Odgojno i administrativno tehničko osoblje**

Kroz ovu aktivnost podmiruju se rashodi za zaposlene prema važećem Pravilniku o radu i Kolektivnom ugovoru, te rashodi za materijalne troškove vezane za službena putovanja i druge rashode koji proizlaze iz prava zaposlenika. Planiranim sredstvima podmiruju se svi materijalni rashodi kojima se omogućava redovno funkcioniranje ustanove, poštujući načelo ekonomičnosti, namjenskog i svrhovitog korištenja sredstava. U aktivnosti su prikazani rashodi za redovnu djelatnost vrtića u Poreču (Radost I i Radost II), jaslica u Poreču te područnih vrtića (u Žbandaju, Baderni, te polugodišnji rashodi za područne vrtiće u Sv. Lovreču, Vižinadi, Kašteliru i Piniji).

U ustanovi je zaposlen 153 radnik (89 odgojitelja, 1 ravnateljica, 1 pedagoga i 1 pedagoga pripravnika, 1 psiholog, 1 rehabilitator edukator, 1 rehabilitator edukator pripravnik, 1,5 zdravstvena voditeljica, 1 tajnik, 1 voditeljica računovodstva, 1 materijalni knjigovođa, 2 administratora blagajnika, 2 kućna majstora, 1 pralja, 2 glavne kuharice, 6 kuharica, 6 pomoćnih kuharica, 18 spremačica, 1 pomoćna kuharica-spremačica i 15 asistenata). Rashodi za zaposlene, naknade za članove Upravnog vijeća i rashodi za energiju i komunalne usluge financiraju se sredstvima iz Proračuna Grada Poreča-Parenzo, dok se materijalni rashodi kojima se osigurava obavljanje redovne djelatnosti ustanove (nabavka namirnica, uredski materijal, zdravstvene usluge, stručno usavršavanje, računalne usluge i dr.) u cijelosti financiraju iz vlastitih sredstava (uplata roditelja).

**Program predškole**

Prema Zakonu o predškolskom odgoju i obrazovanju obavezno je izvođenje programa predškole. U ustanovi će se program izvoditi u razdoblju od 1.2. do 31.5.2025. i 1.10. do 1.12.2025.g. za 157 predškolaca u sklopu redovnog programa (Radost I i II za 90 djece, PV Žbandaj za 18 djece, PV Baderna za 5 djece, u PV Sv. Lovreč za 5 djece, PV Vižinada za 15 djece u PV Kaštelir za 19 djece te PV Pinija za 5 djece). Za djecu koja ne pohađaju redoviti program, program predškole planira se provodit u trajanju od 250 sati u razdoblju od 1.10.2024. do 31.5.2025.g. i od 1.10.25. do 31.12.25. za ukupno 15 djece. Za ovaj program planirana su sredstva iz državnog proračuna za nabavu likovnih mapa i radnih listova.

**Program djece s teškoćama u razvoju**

Djeca s teškoćama u razvoju integrirana su u redovite programe vrtića. Nabavu opreme i usavršavanje stručnih djelatnika koji rade s takvom djecom financira Ministarstvo znanosti i obrazovanja. U 2024.-2025.g. 15 djece ima pomoćnika (asistenta), Grad Poreč-Parenzo financira 10 pomoćnika, Općina Vižinada 2 pomoćnika, Općina Kaštelir 2 pomoćnika i Općina Sv.Lovreč 1 pomoćnika.

**Zavičajna nastava**

U projektu zavičajnosti sudjeluju dvije skupine djece iz dva objekta. Jedna skupina iz DV Radost I, soba 3 s projektom „Moja riva“, a druga iz PV Žbandaj soba 1 i soba 3 s projektom „Da se ne zatare“. Iz DV Radost I sudjeluje 18 djece od 4-5 godine života pod vodstvom dvije odgojiteljice, dok iz PV Žbandaj sudjeluje 32 djece od 3-5 godine pod vodstvom četiri odgojiteljice. Projekt je započeo u 2024. godini i nastavit će se u sljedećoj godini u razdoblju od rujna 2024. do svibnja 2025. Projekt će se provoditi kroz sva odgojno-obrazovna područja, te će biti prikazan na „Festivalu zavičajnosti“ 2025.g. i prezentiran na web stranici vrtića.

**Sportski program djece u vrtiću**

U suradnji s Gradom Porečom-Parenzo i Sportskom zajednicom Poreč planira se nastaviti izvoditi sportski program za djecu u godini prije polaska u školu. Sa željom da se doprinese rješavanju problema hipokinezije, pripremljen je projekt čiji je krajnji cilj nad standardni program koji bi obuhvatio ukupnu generaciju djece vrtićkog uzrasta od 5 godine života. U 2024/2025. godini u program se planira uključiti 157 dijece – polaznika vrtića Radost I, Radost II, PV Žbandaj i PV Baderna. Program se izvodi u suradnji s Gradom, Sportskom zajednicom Grada i Udrugom kineziologa. Program je besplatan za roditelje, a financira se iz Proračuna Grada Poreča-Parenzo.

**Opremanje predškolske ustanove**

Iz prihoda za posebne namjene proračunskih korisnika u 2025.g. planirana je nabavka opreme u vrtićima u Poreču i područnim vrtićima koja je potrebna za provođenje programa ustanove kako slijedi. Jaslice Poreč: 4 klima uređaja za dječje sobe, uredski namještaj, glazbena oprema i didaktika; DV „Radost I“: dječji krevetići, perilica i sušilica rublja, usisavač, automobil, motorna kosilica, kuhinjski i mjerni uređaj, kolica za spremačice, didaktika i slikovnice; DV „Radost II“: slikovnice, dječji krevetići, 20 klima uređaja, didaktika; PV Baderna: kuhinjski uređaj, uredski namještaj i slikovnice; PV Žbandaj: slikovnice, didaktika i uredski namještaj; PV Sv.Lovreč: didaktika, slikovnice, uredska oprema; PV Vižinada: uredska i didaktička oprema te slikovnice; PV Kaštelir: slikovnice i didaktička oprema; PV Pinia kolica za spremačice i kuhinjska oprema.

**Adaptacija i sanacija**

U prostoru dječjih jaslica u Poreču iz proračuna Grada Poreča-Parenzo planirana je potrebna nabavka PVC stolarije te lakiranje podova u sobama. U objektu Radost I planira se ulaganje u obnovu krova cijele zgrade te u uređenje sportske dvorane. U objektu Radost II u dvorištu zgrade planira se nabavka komarnika. U objektu dječjih jaslica u Poreču planira se ulaganje u lakiranje dječjih soba, nabavku PVC stolarije te nadstrešnice na ulazu u zgradu. U prostoru PV Žbandaj planira se postavljanje antistres podloga u dvorištu. U prostoru PV Baderna planira se uređenje prostora kuhinje i nabavku panel ograde.

**DJEČJI VRTIĆ – SCUOLA DELL INFANZIA „PAPERINO“ POREČ-PARENZO**

Dječji vrtić-Scuola dell'infanzia „Paperino“ je predškolska javna ustanova na talijanskom jeziku koja pokriva potrebe pripadnika talijanske nacionalne manjine na području Grada Poreča-Parenzo i Općine Tar-Vabriga-Tore-Abrega. Ustanova organizira i provodi programe njege, odgoja, naobrazbe, zdravstvene zaštite i prehrane za djecu od prve godine života do polaska u osnovnu školu. Vrtić ima u svom sastavu 5 organizacijskih jedinica i to u Dječji vrtić u Poreču, te područne vrtiće u Varvarima, Velom Maju, Dračevcu i Taru. Vrtić ima ukupno 9 odgojno-obrazovnih skupina, po 2 skupine u svakom u vrtiću u sastavu ustanove na području Grada Poreča-Parenzo i 2 skupine u Taru. Osnivač ustanove je Grad Poreč-Parenzo, koji financira rad 7 skupina, dok Općina Tar sufinancira rad ustanove na svom području za 2 skupine, u omjeru koji je dogovoren s Osnivačem. U Vrtić je upisano 129 dijete. Vrtić provodi 10-satni program u svim vrtićima u sastavu ustanove, a u Vrtiću u Taru i 6-satni program. U odgojno-obrazovne skupine uključena su i djeca s teškoćama u razvoju s kojima psihologinja vodi individualni rad u suradnji s liječnicima specijalistima, dvoje djece s teškoćama u razvoju imaju pomoćnika (asistenta). Vrtić u Taru ima logopeda, koji radi s djecom koji imaju problema iz govornog spektra. Plan i program za pedagošku godinu vrtića donosi se svake godine do kraja rujna i sadržava sve što se planira ostvariti u novoj pedagoškoj godini glede pedagoškog rada i zdravstvene njege djece, stručnog usavršavanje djelatnika, suradnje s roditeljima, obilježavanja blagdana i svečanosti. Isto vrijedi i za Kurikulum za rani i predškolski odgoj kojeg Upravno vijeće Vrtića donosi do kraja rujna.

**Odgojno i administrativno tehničko osoblje**

Kroz ovu aktivnost podmiruju se rashodi za zaposlene prema važećem Pravilniku o radu, te rashodi za materijalne troškove vezane za službena putovanja i druge rashode koji proizlaze iz prava zaposlenika. Planiranim sredstvima podmiruju se svi materijalni rashodi kojima se omogućava redovno funkcioniranje ustanove, poštujući načelo ekonomičnosti, namjenskog i svrhovitog korištenja sredstava. U 2025. planirana je zaposlenost 40 djelatnika (22 odgojitelja, ravnateljica, psihologica, zdravstvena voditeljica, tajnica, voditeljica računovodstva, materijalni knjigovođa i administrator, 3 kućna majstora, 2 pomoćne kuharice od kojih jedna radi kao pralja pola radnog vremena i 5 spremačica), od toga 6 osobe s ugovorom o radu na određeno vrijeme. Rashodi za zaposlene financiraju se najvećim dijelom sredstvima iz Proračuna Grada Poreča-Parenzo, od uplata roditelja i donacija Talijanske unije, dok se materijalni rashodi kojima se osigurava obavljanje redovne djelatnosti ustanove (nabavka namirnica, energija, uredski materijal, komunalne usluge, stručno usavršavanje, računalne usluge i dr.) u većini financiraju iz vlastitih sredstava (uplata roditelja), a dio (električna energija i komunalne usluge iz izvora Grad, jer Vrtić s namjenskim prihodima koji su ove godine znatno manji ne uspijeva podmiriti osnovne potrebe.

**Program djece s teškoćama u razvoju**

Djeca s teškoćama u razvoju integrirana su u redovite programe vrtića. Sredstva su planirana za plaće i putne troškove pomoćnika (asistenta) djeci s teškoćama u razvoju, koje u cijelosti podmiruje osnivač ustanove, dok nabavu opreme i usavršavanje stručnih djelatnika koji rade s takvom djecom financira Ministarstvo znanosti i obrazovanja. S početkom nove pedagoške godine 2024./2025. dvoje djece imaju pomoćnika u nastavi (asistentom), jedno dijete jasličke dobi u Dračevcu te jedno vrtićke dobi u Poreču.

**Program za djecu nacionalnih manjina**

U ovoj aktivnosti planirana su sredstva za nabavu didaktičkih sredstava potrebnih za provedbu programa, stručno usavršavanje odgojitelja i stručnih suradnika, nabavu suvremene literature i podmirivanje rashoda za ostale potrebe programa.

**Zavičajna nastava**

Aktivnost se provodi radi upoznavanja djece sa zavičajem, okruženjem u kojem žive, te kako bi im se približila kultura, jezik i tradicije zavičaja u svim segmentima kulturnog i socijalnog okruženja. U Projekt Zavičajne nastave pedagoške godine 2024./2025. uključeno je 29 djece jasličke i vrtićke dobi iz područnog vrtića u Velom Maj. Tema je “Maslina, ta zlatna kap“.

**Opremanje predškolske ustanove**

Projekt se odnosi na rekonstrukciju krovišta na područnim vrtićima u Velom Maju i Poreču. Također redovno se ulaže u opremanje prostora vrtića svom neophodnim opremom i inventarom, te uređenje okoliša objekta kako bi se osigurao kvalitetan i adekvatan prostor za boravak djece.

**DJEČJI VRTIĆ „POREČ-PARENZO“**

Dječji vrtić „Poreč-Parenzo“ je ustanova u osnivanju. Početak rada Dječjeg vrtića planiran je u prvoj polovici 2025. godine.

Vrtić će provoditi Program na sljedećim lokacijama:

* Matični vrtić Varvari, Školska 1c,
* Područni vrtić Nova Vas, Baredine 2,
* Područni vrtić Kaštelir, Brnobići 39 i Kaštelir 25,
* Područni vrtić Vižinada, Vižinada 108,
* Područni vrtić Sveti Lovreč Pazenatički, Gradski trg 1.

Vrtić će djelovati kao samostalna i javna ustanova u kojoj će se vršiti kontinuirana, svakodnevna provedba cjelodnevnog (10-satnog) programa predškolskog odgoja. Program će se provoditi kroz petodnevni radni tjedan. Broj odgojnih skupina formirat će se temeljem Državnog pedagoškog standarda i suglasnosti Osnivača. Temeljem interesa, Vrtić će pohađati djeca rane i predškolske dobi raspoređene u 26 odgojno-obrazovnih skupina (12 odgojno-obrazovnih skupina od navršenih 6 mjeseci do treće godine života i 14 odgojno-obrazovnih skupina od treće godine života do polaska u školu).

Radno vrijeme Vrtića bit će prilagođeno potrebama većine roditelja, tj. od 6,30-16,30 sati. U neposrednom radu s djecom radit će dva odgojitelja po skupini.

U okviru djelatnosti vrtić obavlja:

- redoviti 10-satni program njege, odgoja, obrazovanja, zdravstvene zaštite unapređenja zdravljai socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,

- programe predškole,

- programe učenja stranih jezika i druge programe umjetničkog, kulturnog, vjerskog i sportskog sadržaja.

Ovaj program će se u dječjem vrtiću provoditi u dva osnovna organizacijska oblika:

* rad s djecom jasličke dobi (od navršenih 6 mjeseci do treće godine života)
* rad s djecom predškolske dobi (od treće godine života do polaska u školu)

Prostorni i materijalni uvjeti se temelje na Državnom pedagoškom standardu predškolskog odgoja i naobrazbe (čl. 43. - 49.) i Zakonu o predškolskom odgoju i obrazovanju (“Narodne novine” broj 10/97, 107/07, 94/13, 98/19, 57/22 i 101/23).

**SUFINANCIRANJE PROGRAMA PRIVATNIH I DRUGIH DJEČJIH VRTIĆA**

**Dječji vrtić “ „Crvenkapica“ i Dječji vrtić „101 dalmatinac“**

Program se odnosi na programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima kojih su osnivači fizičke osobe, za djecu od navršenih 12 mjeseci života do polaska u osnovnu školu, a u skladu s razvojnim osobinama i potrebama djece, te socijalnim, kulturnim, vjerskim i drugim potrebama obitelji. Grad Poreč-Parenzo ovim programom planira sredstva za financiranje redovne djelatnosti i programa Dječjeg vrtića „Crvenkapica“ i Dječjeg vrtića „101 dalmatinac“. Grad Poreč-Parenzo sufinancira ove ustanove kroz učešće u cijeni smještaja djece za djecu koja imaju i čiji roditelji prebivalište na području Grada Poreča-Parenzo. Sufinanciraju se redoviti vrtićki i jaslički programi odgoja i naobrazbe u trajanju 10 sati dnevno. Učešće Grada Poreča-Parenzo u cijeni smještaja djece iznosi: 191 eura za jaslice  i 151 eura za vrtić, a planirana su i sredstva za plaćanje razlike u cijeni koja je povećana u srpnju 2024. godine, u DV „Crvenkapica“ za 84 eura po djetetu mjesečno bez obzira na program, a u DV „101 dalmatinac“ za 123 eura za jaslice i 113 eura za vrtić po djetetu mjesečno. Osim sufinanciranja u cijeni smještaja djece Grad Poreč-Parenzo u oba dječja vrtića sufinacira rad vrtića subotom i troškove asistenata za djecu s teškoćama u razvoju.

U 2025. sufinancirat će se smještaj za ukupno 152 djece, 43 jasličke 109 vrtićke dobi i to u: DV „Crvenkapica“ za ukupno do 67 djece (do 20 djece jasličke i do 47 djece vrtićke dobi) i u DV „101 dalmatinac“ ukupno do 85 djece (do 23 djeteta jasličke i do 62 djece vrtićke dobi).

U 2025. godini Grad Poreč-Parenzo sufinancirat će privatne vrtiće s ukupnim iznosom od 479.200 eura. DV „Crvenkapica“ sufinancirat će se s iznosom od 151.110 eura, od čega se iznos od 148.707 eura odnosi na sufinanciranje smještaja djece, a iznos od 2.403 eura na rad subotom za prosječno mjesečno 10-ak djece.

DV „101 dalmatinac“ sufinancirat će se s iznosom s iznosom od 328.090 eura, od čega se iznos od 212.580 eura odnosi na sufinanciranje smještaja djece, iznos od 111.906 eura na plaće i putne troškove asistenta za 10 dijece s teškoćama u razvoju a iznos od 3.604 eura za rad subotom za prosječno mjesečno 15-ak djece.

Sredstva su planirana do kraja pedagoške 2024./2025. godine.

**SUFINANCIRANJE OBRTA ZA ČUVANJE DJECE**

Sredstva su planirana za sufinanciranje boravka 10-ak djece jasličke dobi u obrtu za čuvanje djece „Kod tete čuvalice“ u Poreču. Udio u sufinanciranju iznosi mjesečno po djetetu 132,72 eura, godišnje potrebe iznose 15.930 eura.

**OSTALE POTREBE U PREDŠKOLSKOM ODGOJU**

U ovoj aktivnosti planirana su sredstva potrebna za podmirivanje troškova osnivanja nove predškolske ustanove radi izgradnje dva nova dječja vrtića i sredstva potrebna za pokriće nepredviđenih rashoda.

**KAPITALNI PROJEKTI**

**Izgradnja dječjeg vrtića u Varvarima**

Sredstva su planirana za izgradnju i opremanje dječjeg vrtića u prigradskom naselju Varvari. Grad Poreč-Parenzo prijavio je projekt „Izgradnja dječjeg vrtića u naselju Varvari” na “Poziv na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova”, prvi Poziv, objavljen od strane Ministarstva znanosti i obrazovanja. Zahvaljujući uspješnoj prijavi projekt će biti sufinanciran od strane Ministarstva s iznosom od 1.452.518 eura, dok će razliku do ukupne vrijednosti projekta financirati Grad Poreč-Parenzo. Projektom je planirana izgradnja dječjeg vrtića za 8 skupina djece, 4 skupine jasličke i 4 skupine vrtićke dobi, za oko 130 djece. Rashodi se odnose na trošove: izgradnje i opremanje objekta, uređenja i opremanja dvorišta objekta, stručnog nadzora, projektantskog nadzora, voditelja projekta, promidžbe i vidljivosti projekta. Projektni partner Gradu Poreču-Parenzo u projektu „Izgradnja dječjeg vrtića u naselju Varvari je Općina Kaštelir- Labinci, koja će u novoizgrađenom vrtiću imati 1 skupinu.

**Izgradnja dječjeg vrtića u Novoj Vasi**

Projektom je planirana izgradnja novog dječjeg vrtića u prigradskom naselju Nova Vas za 8 skupina djece, 4 skupine jasličke i 4 skupine vrtićke dobi, za oko 130 djece. Rashodi se odnose na trošove: projektiranja, izgradnje i opremanje objekta, uređenja i opremanja dvorišta objekta, stručnog nadzora, projektantskog nadzora i voditelja projekta. Vrtić će se graditi sredstvima Grada Poreča-Parenzo.

**Dogradnja i rekonstrukcija terase objekta MO Baderna za javne potrebe (polivalentna dvorana)**

Sredstva su planirana za dogradnju i rekonstrukciju objekta Mjesnog odbora u Baderni i to za zatvaranje i natkrivanje terase koja se nalazi na I. katu i uređenje iste u polivalentnu dvoranu koja će se koristiti za potrebe djece i ostalih stanovnika MO Baderna, za održavanje raznih aktivnosti za djecu i odrasle, a potencijalno se može koristiti za potrebe boravka jedne skupine djece iz dječjeg vrtića koji se nalazi u prizemlju iste zgrade. Sredstva su planirana za izvođenje građevinsko obrtničkih radova.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTA‘ DI POREČ-PARENZO** |
| **Gradsko vijeće**  **KLASA:**  **URBROJ:**  **Poreč-Parenzo**, ……….2024. |

Na temelju članka članka 19. stavak 1. i članka 35. stavak 1. točka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćen tekst, 137/15 ispravak, 123/17, 98/19 i 144/20), članka 289. Zakona o socijalnoj skrbi ("Narodne novine" br. 18/22 i 46/22, 119/22 i 71/23 156/23), članka 32. stavak 1. Zakona o udrugama („Narodne novine“ br. 74/14, 70/17, 98/19 i 151/22) i članka 41. stavak 1. Statuta Grada Poreča-Parenzo ("Službeni glasnik Grada Poreča-Parenzo“ br. 2/13, 10/18, 2/21 i 12/24), Gradsko vijeće Grada Poreča-Parenzo na sjednici od …..2024. godine donijelo je

**Program javnih potreba u socijalnoj skrbi**

**Grada Poreča-Parenzo za 2025. godinu**

**Članak 1.**

Programom javnih potreba u socijalnoj skrbi utvrđuju se djelatnosti, poslovi i aktivnosti koji su od interesa za Grad Poreč-Parenzo, a odnose se na programe koji se ostvaruju u ustanovama socijalne skrbi kojih je osnivač ili suosnivač Grad Poreč-Parenzo, djelatnosti i poslove za ostvarivanje naknada i pomoći za podmirenje osnovnih životnih potreba osoba i obitelji u socijalnoj potrebi, bolesnih, nemoćnih i starijih te drugih osoba, koje one same ili uz pomoć članova obitelji ne mogu zadovoljiti zbog nepovoljnih osobnih, gospodarskih, socijalnih ili drugih okolnosti, kao i na ostale djelatnosti i poslove kojima je cilj poboljšanje kvalitete života osoba starije životne dobi, ali i ostalih građana, ublažavanje socijalnih nejednakosti i zadovoljavanje potreba posebnih društvenih skupina u zajednici.

**Članak 2.**

U 2025. godini Grad Poreč-Parenzo sufinancirat će sljedeće javne potrebe u socijalnoj skrbi:

1. redovnu djelatnost i programe ustanova socijalne skrbi kojih je osnivač ili suosnivač i to: Doma za starije i nemoćne osobe Poreč, Centra za pružanje usluga u zajednici Zdravi grad Poreč-Parenzo i Dnevnog centra za rehabilitaciju Veruda-Pula,
2. programe naknada i pomoći osobama/obiteljima u socijalnoj potrebi, temeljem gradskih akata (Odluka),
3. programe i projekte udruga,
4. programe namijenjene posebnim društvenim skupinama (djeci i roditeljima, umirovljenicima, braniteljima, nezaposlenima, u teškoj socio-ekonomskoj situaciji),
5. obveze iz ranije realiziranih programa (obveze iz ugovora zaključenih ranijih godina).
6. kapitalni projekt Dogradnja Doma za starije i nemoćne osobe Poreč.

**Članak 3.**

Financijska sredstva za ostvarivanje javnih potreba iz članka 2. ovog Programa osiguravaju se u Proračunu Grada Poreča-Parenzo za 2025. godinu.

Raspodjelu financijskih sredstava iz stavka 1. ovog članka obavlja Upravni odjel za društvene djelatnosti (u daljnjem tekstu: Upravni odjel), sukladno Planu raspodjele sredstava koji je sastavni dio ovog Programa i Odluci o izvršavanju Proračuna Grada Poreča-Parenzo za 2025. godinu.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u Proračunu Grada Poreča-Parenzo za 2025. godinu, prema priljevu sredstava u proračun.

**Članak 5.**

Sredstva za realizaciju javnih potreba iz ovog Programa isplaćivat će se korisnicima na temelju ugovora kojim se utvrđuju programi/projekti/aktivnosti koji se sufinanciraju i međusobna prava i obveze davatelja i primatelja financijskih sredstava, rješenja, zahtjeva, zahtjeva i priloženih računa ili izdanih računa, ovisno o korisniku i namjeni planiranih sredstava.

**Članak 6.**

Dom za starije i nemoćne osobe Poreč i Centar za pružanje usluga u zajednici Zdravi Grad Poreč-Parenzo podnose izvješća na temelju i u skladu s odredbama Odluke o izvršavanju Proračuna Grada Poreča-Parenzo za 2025. godinu.

**Članak 7.**

Korisnici sredstava Proračuna s kojima se zaključuje ugovor o izvođenju projekata obvezni su Upravnom odjelu dostaviti izvješće o ostvarenju projekta najkasnije do 30. ožujka 2026. godine.

Ukoliko korisnici sredstava Proračuna ne postupe kako je određeno prethodnim stavkom, može im se obustaviti isplata sredstava.

Po prispjelim izvješćima, Upravni odjel podnosi izvješće o ostarivanju njihovih projekata gradonačelniku Grada Poreča-Parenzo.

**Članak 8.**

Upravni odjel prati namjensko korištenje sredstava iz članka 3. ovog Programa.

Ukoliko Upravni odjel ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 9.**

Izvješće o ostvarenju ovog Programa podnosi se Gradskom vijeću do 30. lipnja 2026. godine.

**Članak 10.**

Ovaj Program objavit će se u „Službenom glasniku Grada Poreča-Parenzo“, a stupa na snagu 1. siječnja 2025. godine.

**PREDSJEDNIK**

**GRADSKOG VIJEĆA**

**Zoran Rabar**

**PLAN RASPODJELE SREDSTAVA**

|  |  |  |
| --- | --- | --- |
|  | **KORISNIK**  **PROGRAM/PROJEKT/AKTIVNOST** | **IZNOS EUR** |
| **1.** | **USTANOVE – OSNIVAČ/SUOSNIVAČ GRAD POREČ-PARENZO** | |
| 1.1. | ***Dom za starije i nemoćne osobe Poreč-Gerontološki centar*** | |
|  | Sufinanciranje smještaja korisnika u Dom | 1.113.020,00 |
| Poludnevni boravak za starije osobe | 93.355,00 |
| Hospicij-kućna skrb | 46.105,00 |
| Medicinska rekreacija za starije | 40.215,00 |
| Pomoć i njega u kući | 71.495,00 |
|  | Zadržavanje postojeće razine standarda | 405.855,00 |
|  | Nabava opreme | 23.500,00 |
|  | Ukupno 1.1. | **1.793.545,00** |
| 1.2. | ***Centar za pružanje usluga u zajednici Zdravi grad Poreč-Parenzo*** |  |
|  | Projektni ured - stručno, administrativno i tehničko osoblje | 321.000,00 |
| Programske aktivnosti Centra | 94.150,00 |
|  | Nabava opreme | 3.500,00 |
|  | Ukupno 1.2. | **418.650,00** |
| 1.3. | ***Dnevni centar za rehabilitaciju Veruda-Pula*** |  |
|  | Rehabilitacija korisnika s utjecajnim teškoćama u razvoju od dojenačke do odrasle dobi, psihosocijalna rehabilitacija, rad mobilnog stručnog tima | 98.850,00 |
|  | Ukupno 1.3. | **98.850,00** |
|  | **Ukupno 1.** | **2.311.045,00** |
| **2.** | **NAKNADE I POMOĆI OSOBAMA/OBITELJIMA U SOCIJALNOJ POTREBI** | |
| 2.1 | ***Program socijalne skrbi u novcu*** | |
|  | Naknade za podmirenje troškova stanovanja | 74.000,00 |
| Jednokratne naknade | 39.000,00 |
| Naknade za dopunsku zaštitu boraca NOR-a | 320,00 |
| Naknada socijalno ugroženim umirovljenicima Grada Poreča | 15.500,00 |
|  | Ukupno 2.1. | **128.820,00** |
| 2.2. | ***Program socijalne skrbi u naravi*** | |
|  | Naknade za podmirenje troškova stanovanja | 14.000,00 |
| Naknade za plaćanje pogrebnih troškova | 3.000,00 |
| Ostale naknade iz socijalnog programa u naravi | 13.200,00 |
| Naknade vezane uz socijalno-zdravstvenu zaštitu građana | 500,00 |
|  | Ukupno 2.2. | **30.700,00** |
| 2.3. | ***Sufinanciranje potreba obitelji i djece*** | |
|  | Naknade za prehranu dojenčadi | 2.000,00 |
| Naknade za prijevoz učenika | 7.700,00 |
| Naknade za boravak djece u jaslicama i vrtićima | 33.200,00 |
| Naknade za prehranu djece u osnovnim školama | 2.500,00 |
| Naknade za produženi boravak učenika u osnovnim školama | 21.900,00 |
| Naknade za novorođeno dijete | 41.600,00 |
| Prijevoz djece u Dnevni centar za rehabilitaciju Veruda Pula | 2.500,00 |
|  | Ukupno 2.3 | **111.400,00** |
| 2.4. | ***Stipendije iz socijalnog programa*** | |
|  | Učeničke i studenske stipendije | 41.425,00 |
| Za studente s invaliditetom | 1.075,00 |
|  | Ukupno 2.4 | **42.500,00** |
|  | **Ukupno 2.** | **313.420,00** |
| **3.** | **UDRUGE** | |
| 3.1. | Sufinanciranje programa i projekata udruga u socijalnoj skrbi  (natječaj) | 42.620,00 |
| 3.2. | Sigurna kuća Istra  (neposredno financiranje) | 12.000,00 |
| 3.3. | Centar za inkluziju i podršku u zajednici -Naša dnevna zajednica Poreč  (neposredno financiranje) | 31.850,00 |
| 3.4. | Centar za inkluziju i podršku u zajednici-Stambena zajednica Poreč | 6.750,00 |
| 3.5. | Gradsko društvo Crvenog križa Poreč | 118.730,00 |
| 3.6. | Ostale potrebe za udruge | 8.900,00 |
|  | **Ukupno 3.** | **220.850,00** |
| **4.** | **PROGRAMI ZA POSEBNE DRUŠTVENE SKUPINE** | |
|  | Pomoć za kupnju udžbenika obiteljima u socijalnoj pomoći | 3.350,00 |
| Naknade za dopunsko zdravstveno osiguranje umirovljenika – Porečka božićnica | 312.200,00 |
| Naknade za grobna mjesta hrvatskim braniteljima Domovinskog rata | 2.700,00 |
| Ostale potrebe u socijalnoj skrbi | 5.000,00 |
| Prekvalifikacija teže zapošljivih zanimanja za lakše zapošljiva | 2.500,00 |
| Naknade za pomoć osobama zbog poslovno uvjetovanog otkaza | 2.000,00 |
| Naknade za pomoć osobama u teškoj socio-ekonomskoj situaciji uzrokovanoj porastom cijena energenata | 19.300,00 |
|  | **Ukupno 4.** | **347.050,00** |
| **5.** | **OBVEZE IZ RANIJE REALIZIRANIH PROGRAMA** | |
|  | *Ugovorna obveza*  Zakup zgrade Doma za starije i nemoćne osobe | 37.100,00 |
| *Ugovorna obveza*  Subvencije kamata za poticanu stanogradnju | 3.000,00 |
| *Ugovorna obveza*  Subvencije kamata za kupnju prvog stana | 800,00 |
|  | **Ukupno 5.** | **40.900,00** |
| **6.** | **KAPITALNI PROJEKT** |  |
|  | Dogradnja zgrade Doma za starije i nemoćne osobe Poreč | 5.100.000,00 |
|  | **Ukupno 6.** | **5.100.000,00** |
|  | **UKUPNO od 1. do 6.** | **8.333.265,00** |

**OPIS PROGRAMA**

**DOM ZA STARIJE I NEMOĆNE OSOBE POREČ – GERONTOLOŠKI CENTAR**

Domza starije i nemoćne osobe Poreč (dalje: Dom) je javna ustanova socijalne skrbi i obavlja poslove iz svoje djelatnosti kroz rad četiri Odjela i to: Odjela zajedničkih stručnih i administrativno-tehničkih poslova, Odjela stalnog smještaja, njege i brige o zdravlju, Odjela za poslove prehrane i usluživanja i Odjela dnevnog centra–dnevni i poludnevni boravak. Dom obavlja slijedeće poslove: 1. pružanje usluga smještaja, prehrane, održavanja osobne higijene, brige o zdravlju, njege, radne aktivnosti i korištenja slobodnog vremena u sklopu stalnog smještaja, 2. pružanje usluga poludnevnog i cjelodnevnog boravka, 3. pružanje usluga pomoći i njege u kući starijim i nemoćnim osobama, 4. obavlja i druge poslove koji se u manjem opsegu ili uobičajeno obavljaju uz osnovnu djelatnost. Temeljna uloga i strateški ciljevi Doma su slijedeći: 1. podizanje kvalitete života obitelji starijih i nemoćnih osoba, 2. senzibiliziranje društvene zajednice za potrebe ove sve brojnije kategorije stanovništva, rad s mladima u cilju razumijevanja potreba starijih, isticanje značaja sponzorstva i različitih donacija te volonterskog rada, 3. pružanje što bolje usluge korisnicima, prvenstveno starijim i nemoćnim osobama, 4. suradnja s ustanovama i institucijama u okruženju.

**Sufinanciranje smještaja korisnika u Domu**

Za pružanje usluga stalnog smještaj korisnika Dom raspolaže sa 83 kreveta i to u Odjelu za pojačanu njegu (stacionarni dio) 43 kreveta za potrebe smještaja funkcionalno ovisnih osoba i u stambenom dijelu 40 kreveta za potrebe funkcionalno djelomično ili potpuno neovisnih osoba. Odluku o tipu smještaja za pojedinog korisnika donosi Komisija za prijem i otpust na osnovu medicinske dokumentacije, razgovora s korisnikom ili članovima obitelji, te željama korisnika i/ili članova obitelji. Osnovni zadatak i cilj za 2025. godinu je zadržati postojeću popunjenost raspoloživih smještajnih kapaciteta, visoki nivo pruženih usluga stalnog smještaja, te pratiti kvalitetu pruženih usluga kroz ispitivanje zadovoljstva korisnika i članova njihovih obitelji.

U 2025. godini za provođenje ovog programa, Grad Poreč-Parenzo u okviru provedbe svoga socijalnog programa sufinancira dio cijene smještaja korisnicima s njegovog područja, te se planira sufinancirati smještaj za 75 korisnika (za 73 korisnika smještaja i 2 terminalno bolesne osobe).

Temeljem Odluke o kriterijima za sufinanciranje korisnika u Domu od 13.12.2018., koja se primjenjuje od 1.1.2019. godine, korisnici stalnog smještaja (73 korisnika) koji imaju prebivalište na području Grada Poreča-Parenzo mogu ostvariti pravo na sufinanciranje smještaja u iznosima od 15%, 20%, 35% i 55% ekonomske cijene smještaja. Upravni odjel za društvene djelatnosti donosi rješenje o ostvarivanju ovog prava temeljem kojeg se vrši sufinanciranje svakog korisnika. Obzirom na poremećaje na tržištu i rast cijena te povećanje cijene rada, potrebno je osigurati dodatna sredstva kako bi se zadržao postojeći nivo standarda i usluga u Ustanovi.

Dom od 2017. godine provodi program koji se odnosi na prijem i zbrinjavanje terminalno bolesnih osoba, odnosno osoba u posljednjoj fazi života s područja Grada Poreča-Parenzo. Ova aktivnost nastavlja se realizirati i u 2025. godini.

**Poludnevni boravak za starije osobe**

Poludnevni boravak za starije osobe organizira se u prostorima Doma. Aktivnosti i usluge poludnevnog boravka spadaju u osnovnu djelatnost Doma koja je propisana aktom o osnivanju kao i Zakonom o socijalnoj skrbi. Gerontološki centar je infrastrukturno povezan s Domom kako bi se čim više iskoristili svi resursi i racionalizirali troškovi, a ustrojen je kao centar putem kojeg je organiziran dio institucionalne skrbi za starije u lokalnoj zajednici. Poludnevni boravak kao usluga se pruža za oko 20 korisnika s osiguranjem usluge prijevoza, prehrane, medicinske i opće njege i radne okupacije.

Smještajem starijih osoba u poludnevni boravak izbjegavaju se problemi članova obitelji, koji nisu u mogućnosti, zbog uvjeta suvremenog života, kvalitetno se skrbiti za potrebe starijih, a ipak ne žele svoje starije smjestiti u Dom. S aspekta cjelokupne zajednice, ovaj vid brige za starije predstavlja kvalitetnije rješenje iz razloga što se kroz ovaj vid skrbi ostvaruje manje troškova u odnosu na trajni smještaj starijih u ustanovi.

Korisnici programa su osobe starije dobi koje zbog tjelesnog oštećenja ili trajnih promjena u zdravstvenom stanju ili zbog starosti ne mogu potpuno udovoljiti osnovnim životnim zahtjevima, jer se ne mogu samostalno kretati izvan svojeg stambenog prostora radi nabave osnovnih životnih potrepština i korištenja zdravstvene zaštite, te im je potrebna pomoć i njega druge osobe. U rad poludnevnog boravka moguće je uključiti i nesamostalne osobe, dok su osobe sa teškim duševnim poremećajem i duševnom bolešću, aktivni alkoholičari, odnosno ovisnici svih vrsta i nepokretne osobe kojima je potrebna intenzivna njega isključeni. Kako je ovaj vid zbrinjavanja starijih višestruko povoljnije i racionalnije rješenje, troškovi poludnevnog boravka sufinanciraju se za sve korisnike s područja Grada Poreča-Parenzo s učešćem od 50%.

Ciljevi ovog programa su slijedeći:1. izbjegavanje neprimjerene i preuranjene institucionalizacije starijih i nemoćnih osoba, 2. podizanje kvalitete života starijih osoba kojima treba tuđa pomoć i njega uz rješavanje problema socijalne izoliranosti i osamljenosti starijih, 3. očuvanje funkcionalnih sposobnosti starijih osoba i 4. uključivanje obitelji u organiziranu skrb.

**Hospicij-kućna skrb**

Model hospicija osmišljen je kao vaninstitucionalna pomoć starim, nemoćnim, privremeno ili trajno neautonomnim osobama u segmentu kućne skrbi. Funkcija kućne skrbi je briga o bolesniku u završnom stadiju bolesti kod kuće. Ista omogućava smanjivanje ili uklanjanje pojedinih simptoma, te rješava emocionalne i socijalne probleme bolesnika i obitelji. Ono što karakterizira ovaj program je uvođenje i rješavanje socio-emocionalnog aspekta problema koji dolazi do izražaja naročito u trenucima kada terapija sa lijekovima prestaje biti učinkovita. Timovi za kućnu skrb temeljni su oblik hospicijske službe, oni ne zamjenjuju izborne liječnike i terenske medicinske sestre, već zajedno s njima povećavaju vrijeme i raznovrsnost pomoći bolesniku i njegovoj obitelji. Tim kućne skrbi čine: liječnik, sociolog, socijalni radnik, psiholog i viša medicinska sestra. Administrativnu potporu hospicijskom timu daje Dom. Uslijed iskazane potrebe, program je u 2013. godini nadopunjen u segmentu specijalističkih fizijatrijskih pregleda i fizikalne terapije u kući, jer se po otpustu s bolničkog liječenja na stacionarnu rehabilitaciju čeka prosječno 8-12 mjeseci, a to je vrijeme kad je najučinkovitije provesti fizikalnu terapiju. Pored naprijed navedenih poslova, u program su uključene i usluge posudionice ortopedskih pomagala.

Opis programa je sljedeći: 1. Podizanje kvalitete života bolesnika u palijativnoj skrbi, 2. Olakšavanje tereta psihofizičkog opterećenja članova obitelji i 3. Racionalnije zbrinjavanje bolesnika.

Metode i tehnike koje se koriste u provođenju programa su: 1.Socijalni izvid u kući bolesnika, izrada socijalne slike i statusa obitelji, 2. Zadovoljavanje potreba korisnika iz socijalne domene, 3.Pomoć u kući, 4. Potpora terminalnom bolesniku i/ili članu obitelji kroz savjetovanje, psihoterapiju i edukaciju o načinu ponašanja i prihvaćanja bolesnog člana, 5. Fizikalna terapija u kući, 6. Zdravstvena njega u kući po potrebi, 7. Sanitetski prijevoz neautonomnih bolesnika po potrebi, 8.Posebne medicinske usluge u kući bolesnika: liječničke intervencije, procjene potreba za proširenom zdravstvenom zaštitom i 9. Posudba ortopedskih pomagala.

Izvoditelji programa/projekta su sljedeći: 1. Članovi tima educirani za rad na socijalnom segmentu programa Doma, 2. Psiholozi i vanjski suradnici Centra za pružanje usluga u zajednici Zdravi grad Poreč-Parenzo, 3. Liječnici specijalsti, 4. Ustanova za zdravstvenu njegu i sanitetski prijevoz, po potrebi 5. Privatna praksa i obrt za zdravstvene usluge.

Dinamika rada na programu je kontinuirana tokom cijele godine, a određuje se na temelju trenutnog zdravstvenog stanja osobe za koju patronažna služba, služba medicinske njege u kući palijativni tim Istarske županije, stručni tim Gerontološkog centra i Voditelj izvaninstitucionalne palijativne skrbi odredi posebnu potrebu. Prioritet u tretmanu imaju staračka i samačka domaćinstva niskog socijalnog i ekonomskog statusa, koja nisu obuhvaćena radom postojećih drugih oblika skrbi, vodeći računa o mogućoj ukupnoj mjesečnoj potrošnji kod izvršenja rada na programu.

**Medicinska rekreacija za starije**

Program se provodi pod stručnim vodstvom bacc. fizioterapije sa stalnim radnim odnosom u Domu, a organiziran je po mjesnim odborima Grada Poreča-Parenzo u 11 grupa na 9 lokacija s primarnim ciljem očuvanja funkcionalne sposobnosti i neovisnosti starijih osoba redovitom tjelesnom aktivnošću, radi poticanja tjelesne aktivnosti i kretanja kao važnog faktora u prevenciji bolesnog starenja. Poticanje vlastite odgovornosti za vlastito zdravlje sprečavanjem negativnog zdravstvenog ponašanja, a u ovom programu je naročito važna funkcija kontrole i sprečavanje debljine. Periodički se organiziraju predavanja i savjetovanja o zdravom životu te čimbenicima bolesnog starenja. Usmjereno i vođeno provođenje slobodnog vremena starijih u funkciji je socijalne integracije starijih osoba, jer stariji u svojoj trećoj životnoj dobi kao sve izraženiji problem ističu usamljenost. U program će biti uključeno oko 250 korisnika, uglavnom žena, koje kontinuirano i redovito vježbaju dav ili tri puta tjedno, te se izražava zadovoljstvo načinom provođenja istog. Program će se provoditi u svim mjesnim odborima Grada Poreča-Parenzo.

Program se provodi sa slijedećim aktivnostima: 1. redovita tjelesna aktivnost dva puta tjedno po sat vremena za starije, najbliže njihovom mjestu stanovanja i 2. zajedničko druženje i komunikacija među starijim osobama.

**Pomoć i njega u kući**

Program se sastoji od dvije aktivnosti: 1. *Pripreme i dostave toplog obroka* i 2. *Pomoći i njege u kući.*

*Priprema i dostava toplog obroka*

Zbog postojanja materijalnih i kadrovskih mogućnosti u kuhinji Doma Grad Poreč-Parenzo je Domu povjerio program pripreme i podjele jednog toplog obroka dnevno starijim i nemoćnim osobama, te drugim osobama iz njegovog socijalnog programa. Temelj za provođenje ovog programa je ugovoreni broj dnevnih obroka s Gradom Porečom-Parenzo. Usluga se pruža za 13 korisnika, odnosno za 13 obroka dnevno (1 obrok s preuzimanjem hrane iz Doma i 12 obroka s prijevozom hrane do kuća nemoćnih i bolesnih osoba). Cilj programa je osiguranje redovite i kvalitetnije prehrane jednog dijela građana Grada Poreča-Parenzo, koji si zbog svojih starosnih, zdravstvenih, psihofizičkih ili materijalnih životnih prilika nisu u mogućnosti osigurati nabavu namirnica ili pripremati obroke za svoju redovitu svakodnevnu prehranu, temeljem čega su prema gradskim kriterijima ušli u program socijalnog zbrinjavanja.

*Pomoć i njega u kući*

Grad Poreč-Parenzo se u posljednje vrijeme sve više suočava s suvremenim problemima koji su prisutni i u ostalim zajednicama, a to je povećanje starije populacije i potreba za dugotrajnom skrbi. Unatoč financiranju kvalitetne institucionalne skrbi u Domu, te razvoju programa izvaninstitucionalne skrbi u prostoru Doma postojeći programski i prostorni resursi ne odgovaraju na sve veće potrebe o skrbi starije populacije koja živi na ovom području. Porečki program *Pomoć i njege u kući* omogućuje starijim osobama što dulji samostalni život i ostanak u vlastitom domu kroz pomoć u obavljanju svakodnevnih životnih aktivnosti neposredno u njihovim kućanstvima. Pomoć u kući prema Zakonu o socijalnoj skrbi obuhvaća: organiziranje prehrane (nabava i dostava gotovih obroka u kuću); obavljanje kućnih poslova (nabava živežnih namirnica, pomoć u pripremanju obroka, pranje posuđa, pospremanje stana, donošenje vode, ogrijeva i slično, organiziranje pranja i glačanja rublja, nabava lijekova i drugih potrepština i dr.); održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba) i zadovoljavanje drugih svakodnevnih potreba. Za pružanje ovih vrsta socijalnih usluga Dom posjeduje licencu, te svu potrebnu infrastrukturu i stručne kadrove.

U prvoj polovini 2025. godine planiran je prijenos osnivačkih prava nad ustanovom Dom za starije i nemoćne osobe Poreč (u nastavku: Ustanova) u cijelosti na Grad Poreč-Parenzo, te da Ustanova postane proračunski korisnik Grada koji posluje putem lokalne riznice proračuna. Iz tog razloga planirana sredstva za provedbu programa kojih je nositelj Ustanova planirana su za prvih šest mjeseci 2025. godine prema dosadašnjem modelu. Sredstva za rad Ustanove koje će osnivać biti Grad Poreč-Parenzo planirana su u proračunu za narednih šest mjeseci kao i za sve ostale proračunske korisnike.

**CENTAR ZA PRUŽANJE USLUGA U ZAJEDNICI ZDRAVI GRAD POREČ-PARENZO**

Centar za pružanje usluga u zajednici Zdravi grad Poreč-Parenzo (dalje: Centar Zdravi grad Poreč) je ustanova socijalne skrbi kojoj je osnivač Grad Poreč-Parenzo. Ustanova osigurava psihosocijalni nadstandard zajednice u vidu skrbi i brige za mentalno zdravlje stanovnika Poreča i okolnih područja Poreštine i Istre te realizira promociju zdravlja, zdravih životnih izbora i navika uopće. Ustanova promovira zdravlje i razvija nadstandarde zaštite ljudi u zajednici u svim sferama života, rada, urbanog prostora zajednice, posebice za ranjive skupine, te druge poslove i aktivnosti usmjerene unapređenju mentalnog i fizičkog zdravlja, psihosocijalne stabilnosti pojedinaca i grupa, razvoju ljudskog resursa zajednice, osnaživanju socijalne kohezije zajednice te unapređenju zdravlja ljudi u zajednici uopće. Kroz ustanovu se podržava i razvija projekt Zdravi grad Poreč Svjetske zdravstvene organizacije (SZO), kojeg u RH vodi i afirmira Hrvatska mreža zdravih gradova (HMZG).

**Projektni ured – stručno, administrativno i tehničko osoblje**

Iz projektnog ureda vode se i koordiniraju svi poslovi, aktivnosti i usluge ustanove (rad stručnih kadrova svih profila i zvanja te stručni psihosocijalni programi podrške, aktivnosti i manifestacije za zdravlje te administrativno tehničko računovodstveni i upravljački poslovi kao i specifične programske aktivnosti). Nositelji i izvršitelji najvećeg dijela svih programa/projekata odnosno izvršenih poslova ustanove su zaposlenice ustanove kao izvoditelji stručnih poslova iz okvira svojih zvanja i specifičnih kompetencija. Iz projektnog ureda se uključuju i koordiniraju vanjski suradnici ustanove specifičnih zvanja i kompetencija. Projektni ured sa zaposlenicama ustanove stvara uvjete za realizaciju svih specifičnih programskih aktivnosti ustanove, za suradnju sa resornim odjelima Grada Poreča-Parenzo te brojnim suradničkim i partnerskim organizacijama

Projektni ured realizirati će sljedeće zadatke:

- organizaciju rada svih zaposlenika i vanjskih suradnika ustanove,

- koordinaciju svih programa koji se realiziraju u ustanovi ili ih ustanova vodi za Grad Poreč,

Istarsku županiju i druge naručitelje,

- omogućiti realizaciju svih programskih aktivnosti ustanove,

- organizirati realizaciju osnovne psihosocijalne djelatnosti i pružanje psihosocijalne podrške

pojedincima, obiteljima, parovima i grupama,

- kreiranje, opisivanje i kandidiranje programa ustanove na sve izvore financiranja iz oblasti

djelovanja i osnovne djelatnosti ustanove,

- sudjelovanje u strateškom planiranju Grada Poreča-Parenzo u svim oblastima razvoja zajednice (gospodarskom, socijalnom, kulturnom, sportskom…i dr.),

- informativni punkt za građane koji nastoje zadovoljiti svoje potrebe u sferi socijale i zaštite zdravlja u ustanovi ili srodnim organizacijama,

- promicanje i razvoj humanih vrijednosti i volonterizma u zajednici,

-„inkubator ideja“ u vidu otvorenosti za iniciranje i razvijanje kreativnih putova zaštite zdravlja u zajednici u skladu s temeljnom postavkom SZO „misli globalno, djeluj lokalno“,

- istraživački centar iz kojeg se osmišljavaju ispitivanja potreba građana, a posebno ranjivih skupina,

- mjesto horizontalnog i vertikalnog povezivanja i suradnja na razini zajednice, Županije, RH i u inozemstvu i drugim međunarodnim partnerima, Hrvatskim zavodom za javno zdravstvo, Zavodom za javno zdravstvo Istarske županije, resornim ministarstvima i drugim partnerima u zemlji i inozemstvu, NGO-ima i dr.),

- centar za lokalnu zaštitu i psihološke krizne intervencije u smjeru zaštite mentalnog zdravlja. U Projektnom uredu bit će zaposleno 8 osoba tijekom 2025. godine s tendencijom daljnjeg ekipiranja u razdoblju 2026. - 2027. godina. Navedenih 8 zaposlenika je zaposleno na neodređeno vrijeme te će isto biti i u 2025. godini. Zaposlenici ustanove su: ravanteljica i voditeljica savjetovališta i programa ustanove (psihologinja-psihoterapeutkinja, magistra javnog zdravstva, koja je ujedno i koordinatorica projekta Zdravi grad Poreč, 3 psihologinje-psihoterapeutkinje, 1 psihologinja-muzikoterapeutkinja, 1 psihologinja u edukaciji za psihoterapeutkinju, 1 poslovna tajnica i voditeljica računovodstvenih poslova te 1 administrativno računovodstvena tajnica. U razdoblju 2025.-2027. će se uključivati vanjski stručni suradnici slijedećih profila: doktori medicine, edukacijski rehabilitatori, logopedi, kineziolozi, nutricionisti, sveučilišni profesori edukatori i/ili supervizori iz oblasti socijalne, psihološke i medicinske i drugih društvenih djelatnosti, suradnici iz oblasti javnog zdravstva te po potrebi drugi.

Nastavit će se suradnja s knjigovodstveno računovodstvenim servisom EXORO PRO iz Poreča te vanjskim servisom za održavanje i čišćenje prostora.

Planirana sredstva namijenjena su isplati plaća i materijalnih prava za zaposlenike, kao i podmirivanje svih materijalnih rashoda kojima se omogućava redovno funkcioniranje ustanove, poštujući načelo ekonomičnosti, namjenskog i svrhovitog korištenja sredstava. Redovna djelatnost ustanove obuhvaća sljedeće materijalne rashode: službena putovanja, naknade za prijevoz, stručno usavršavanje zaposlenika, za uredski materijal i ostale materijalne rashode, energiju, usluge telefona, pošte i prijevoza, usluge tekućeg i investicijskog održavanja zgrade i opreme, usluge promidžbe i informiranja, komunalne usluge, računalne usluge, ostale usluge, premije osiguranja, zdravstvene usluge, reprezentaciju, članarine, ostale nespomenute rashode poslovanja, bankarske usluge i usluge platnog prometa. Planirana je i naknada za rad članova Upravnog vijeća.

Iz Projektnog ureda Zdravog grada Poreč planira se vođenje specifičnih stručnih aktivnosti i to:

-*Medijski program ustanove*

*-Informiranje građana putem letaka i brošura*

*-Predavanja za mlade, odrasle građane i stručnjake*

*-Program zaštite mentalnog zdravlja srednjoškolaca (novi pilot program)*

*-Cjeloživotno učenja timova i suradnika ustanove te supervizije*

-*Motovunska ljetna škole zdravlja*

-S*uradnja sa Hrvatskom mrežom zdravih gradova (HMZG),*

-*Osnaživanje timova Nastavnog zavoda za hitnu medicinu Istarske županije*

*-Zaštita mentalnog zdravlja radnika Plave Lagune tijekom zahtjeva ljetne sezone*

-*Projekt IŽ Unapređenje rada savjetovališta Istre*

*-Program Tjedna psihologije 24.*

*-„Hoditi i zdravi biti-La salute viene camminando” i druge javnozdravstvene manifestacije*

-P*rojekti iz oblasti Ekologija i zdravlje.*

*Medijski program ustanove*

Medijski program ustanove izuzetno je značajan za zahvaćanje široke javnosti informativno edukativnim sadržajima usmjerenim zdravlju u najširem smislu. Svi stručni zaposlenici ustanove uključuju se u medijski program i razradu mnogobrojnih stručnih tema i emisija radi podizanja razine zdravstvene pismenosti te educiranja stanovnika Poreča i šireg područja o raznim životnim temama, prevladavanju teškoća i životnih kriza. Tijekom 2025. godine stručni tim ustanove odraditi će prosječno 30 -40 medijskih nastupa na radio i TV postajama te 20-tak pisanih stručnih tema.

*Informiranje građana putem letaka i brošura*

Zdravi grad Poreč kontinuirano podiže razinu zdravstvene kulture i zdravstvene pismenosti građana u najširem smislu edukacijama putem pisanih informativno edukativnih materijala. Tiskani letci i brošure osim što su lokalni autorski materijali Zdravog grada Poreč, su i materijali suradničkih i partnerskih organizacija (škola, IŽ, HMZG, ZZJZ IŽ, ZHMIŽ i drugih). Tijekom 2025. godine bit će distribuirani autorski letci ustanove: *Provjerite je li vaše dijete rizično za razvoj ovisnosti, Dok nabrojim do tri hoću li se snaći?, Krećem u jaslice, krećem u vrtić…!, Debljina kod djece-bolest i izazov!, Naš pas i mi – o čemu vlasnik psa treba voditi računa?,* *Zašto galeb klaukavac više nije samo turistička atrakcija*? Letci će se distribuirati tijekom godine u raznim aktivnostima.

*Predavanja za mlade, odrasle građane i stručnjake*

Tijekom godine će se realizirati predavanja za sve populacione skupine građana sukladno potrebama raznih ranjivih grupa te procjeni stručnog tima. Realizirat će se teme od općeg interesa kao npr. otpuštanje stresa, prepoznavanje psihosomatskih simptoma, kompetentno roditeljstvo, psihosomatika kao posljedica stresa, utjecaj tehnologije na odrasle, djecu i mlade, kako bolje komunicirati, kako provoditi kvalitetno vrijeme sa obitelji, o državnoj maturi i prevladavanju stresa od ispita, emocionalnom jedenju, zdravim životnim navikama, kako sačuvati mentalno zdravlje, važnost odmora, podrška starijima, međuljudski odnosi i komunikacija i druge. Očekuje se da će na predavanjima tijekom godine biti uključeno okvirno 500 osoba različitog spola i dobnih skupina.

*Stručne edukacije- cjeloživotno učenje zaposlenika i suradnika*

U planu i programu ustanove se planiraju i edukacije zaposlenika te širih stručnih timova suradničkih ustanove iz naše zajednice. Time se ostvaruje princip cjeloživotnog učenja u pomagačkim strukama što je obveza većine pomagača temeljem akata strukovnih komora i same ustanove.

Tijekom 2025. planiraju se edukacije iz: upravljanja i rukovođenja, razvojne psihopatologije djece i mladih, grešaka u psihoterapiji, radu s grupama, savjetodavnih tretmana parova , rada s djecom s teškoćama, prevenciji ovisnosti, sudjelovanje na Danima Leona Lojka-stručni skup psihoterapeuta, edukacije iz primjene psihološkog instrumentarija, primjene Zakona o ustanovama i dr.

*Motovunska škola zdravlja*

Motovunska ljetna škola zdravlja planira se u Istri 30. godinu za redom kao projekt Hrvatske mreže zdravih gradova, Istarske županije i Zdravog grada Poreč. Realizaciju projekta svih ovih godina podupire najuspješniji zdravi grad Istre-Zdravi grad Poreč. Posljednjih godina se ova ljetna škola ne održava isključivo u Motovunu te sve više poprima karakter Istarske škole zdravlja, čemu značajno doprinosi realizacija projekata i tematskih cjelina škole u vrlo istaknutim zdravim gradovima kao što je to Poreč. Realizaciju dijela Motovunske škole zdravlja uz HMZG i IŽ preuzima Zdravi grad Poreč. Tečaj koji će se realizirati u Poreču dogovara se sa HMZG i IŽ, a sadržajno će biti usmjeren zdravom urbanom planiranju s naglaskom na klimatske promjene i utjecaj istih na zdravlje.

*Suradnja s Hrvatskom mrežom zdravih gradova (HMZG)*

HMZG je krovna nacionalna organizacija koja okuplja hrvatske zdrave gradove. Hrvatski zdravi gradovi, pa tako i Poreč, su članovi HMZG, uplaćuju mreži godišnju članarinu te dio vlastitih godišnjih aktivnosti usmjeravaju povezivanju i suradnji sa HMZG i Europskom mrežom zdravih gradova. HMZG prenosi temeljne postavke, principe i faze razvoja projekta zdravih gradova Svjetske zdravstvene organizacije (SZO) na nacionalnu razinu u cilju razvoja projekta zdravi grad SZO na području RH. Tijekom 2025. ustanova će pratiti događanja i smjernice rada i djelovanje HMZG, uključivati se u sva važna događanja HMZG te će upravljati lokalnim projektom Zdravi grad Poreč.

*Osnaživanje timova Nastavnog zavoda za hitnu medicinu Istarske županije* *(NZHMIŽ)*

U suradnji sa Istarskom županijom u 2022. godini je inicirana suradnja na projektu osnaživanja kadrova u zdravstvu koji su posebno izloženi stresu na poslu, krizama i potencijalnom sagorijevanju na poslu. Isto u sklopu Plana za zdravlje i socijalno blagostanje Istarske županije

za razdoblje 2022.-2025. godine te prioriteta u Planu naziva - Zaštita mentalnog zdravlja. Aktivnosti će tijekom 2025. godine sadržavati grupne oblike rada radioničko supervizijskog tipa s timovima ispostava NZHMIŽ, djelatnicima prijavno dojavne jedinice, djelatnicima službe saniteta te po potrebi s voditeljima domova za starije u IŽ.

*Zaštita mentalnog zdravlja radnika Plave Lagune tijekom zahtjeva ljetne sezone*

U međusobnoj suradnji planira se od 22. godine podrška mentalnom zdravlju i prilagodbi sezonskih radnika. Tijekom ljetne sezone 2025. obuhvatiti će se programom podrške radnike Plave Lagune koji su u riziku za funkcionalnost u izazovima posla zbog problema adaptacije, emocionalnih, ponašajnih i drugih teškoća. U svezi suradnje potpisat će se međusobni ugovor o suradnji tijekom ljetnih mjeseci.

*Unapređenje rada savjetovališta Istre u suradnji sa Istarskom županijom*

Zdravi grad Poreč svojim programima za zaštitu zdravlja, posebice mentalnog zdravlja, prerastao je u ekspertni centar za zaštitu mentalnog zdravlja u okviru HMZG, a  od 2016./2017. stekao je status jednog od ekspertnih centra Istarske županije (IŽ) za edukacije i unapređenje mentalnog zdravlja stanovnika i stručnih timova Istre. U svezi navedenog od IŽ je ustanovi povjereno vođenje županijskog projekta *Unapređenje rada savjetovališta  Istre* u okviru županijskog prioriteta za zdravlje – zaštita mentalnog zdravlja djece, mladih i obitelji. Ujedno to je prvi takav pilot projekt regionalne zaštite mentalnog zdravlja u RH. Cilj je projekta osnažiti i standardizirati rad funkcionalnih psiholoških savjetovališta Istre po uzoru na porečko te učiniti uslugu psihološke pomoći i podrške dostupnijom svim stanovnicima Istre u najvećem izazovu za zdravlje 21. stoljeća – zaštiti mentalnog zdravlja stanovnika.  Projekt će se nastaviti i u 2025. godini edukacijom kadrova istarskih savjetovališta, supervizijama, individualnim savjetovanjima lokalnih timova i ključnih ljudi zajednice te supervizijama rada svakog savjetovališta u projektu (Buzet, Buje, Umag, Rovinj, Pula, Labin i Pazin). Projekt financira IŽ, a realiziraju kadrovi ustanove.

*Program Tjedna psihologije 24.*

U 2025. godini planira se obilježavanje *18. Tjedna psihologije*, tradicionalno u veljači, a pod okriljem Hrvatskog psihološkog društva. U Poreču se Tjedan psihologije obilježava brojnim aktivnostima psihologa (radio emisije, radionice sa građanima, djecom) u cilju približavanja psihologije i rada psihologa svim građanima. Isto se planira u timskom radu psihologa Poreča uz koordinaciju Zdravog grada zajedničkim koordiniranim prigodnim programom.

*Hoditi i zdravi biti – La salute viene camminando*

Zdravi grad koordinira za Poreč javnozdravstvenu manifestaciju Hoditi i zdravi biti koje je nositelj ZZJZ IŽ. U 2025. godini se planira održati manifestaciju *Hoditi i zdravi biti* u suradnji sa ZZJZ IŽ. U aktivnosti se očekuje se sudjelovanje okvirno do 2500 osoba svih dobnih skupina.

*Ekologija i zdravlje te promocija zdravih životnih navika*

Višekratno je dokazano da zdravlje na nekom teritorijalnom području ovisi o međuovisnosti životnog prostora, životinja, bilja i ljudi na nekom prostoru. Na području zajednice žive divlje i domaće životinje, njegovani ljubimci i još uvijek napuštene životinje. O zdravlju životinja u zajednici uvelike ovisi zdravlje ljudi naročito kada su životinje i ljudi u neposrednom kontaktu, a iz razloga što se mogu prenositi zoonoze odnosno bolesti koje od životinja mogu preći na ljude. Slijedom navedenog iz projektnog ureda Zdravog grada Poreč osigurava se za Grad Poreč-Parenzo stručna podrška i koordinacija slijedećih programa: *Ja i moj kućni ljubimac* baziran na podizanju svijesti građana o značaju podizanja razine kulture skrbi o kućnim ljubimcima, Monitoring i kontrola galeba klaukavca i suzbijanje rizika za zdravlje ljudi, edukacija djece, mladih i odraslih iz oblasti zaštite i kulture čuvanja kućnih ljubimaca i prostora na kojemu borave s ljudima u cilju suzbijanja zoonoza, podrška osmišljavanju i uređivanju eko šuma, edukativnih eko staza te rekreativnih staza zdravlja na području Poreča. Sve navedeno u suradnji s projektnim partnerima i to Veterinarskom bolnicom Poreč, Veterinarskim fakultetom Zagreb, veterinarskom inspekcijom, udrugama za zaštitu životinja, Centrom za invazivne vrste pri Institutu za poljoprivredu i turizam Poreč i dr. partnerima.

**Programske aktivnosti Centra Zdravi grad**

U realizaciji programskih aktivnosti stručni tim ustanove realizira suradnju s vanjskim edukatorima, supervizorima i vanjskim stručnim suradnicima na projektima/programima, u cilju podizanja kvalitete te principa rada u multidisciplinarnim timovima. Sredstva u ovom dijelu namijenjena su programskim troškovima realizacije svakog pojedinog programa ustanove (izdaci za vanjske suradnike-intelektualne usluge, materijalni troškovi za realizaciju programa, usluge tiskanja, materijali za informiranje i promidžbu, edukacije djelatnika i suradnika, troškovi telefona, pošte, te ostali programski, materijalni te tekući i/ili investicijski troškovi).

Programske aktivnosti ustanove navodimo kako slijedi:

- PROGRAM SAVJETOVALIŠTE I PSIHO-SOCIJALNO-ZDRAVSTVENA SKRB

(Savjetovalište za djecu, mlade i obitelj, logopedske usluge, krizne intervencije)

- PROGRAMI PREVENCIJE (vrtići, škole, zajednica)

- PROGRAM VANBOLNIČKO LIJEČENJE OVISNOSTI O ALKOHOLU I DROGAMA

(Vanbolničko liječenje ovisnosti o drogama, Terapijska zajednica za liječenje ovisnika

o  akoholu, kockanju i klađenju)

- PROGRAM PREVENCIJA I TRETMANI POREMEĆAJA VEZANIH UZ PREHRANU

Sredstva se u 2025. godini planiraju za sljedeće programe:

|  |  |  |
| --- | --- | --- |
| Naziv programa | Proračun  2024. | Proračun  2025. |
| Program savjetovalište i psiho-socijalna podrška u zajednici | 46.130 | 46.800 |
| Programi prevencije | 21.900 | 21.900 |
| Program vanbolničko liječenje ovisnosti | 14.050 | 15.250 |
| Program prevencija i tretmani poremećaja vezanih uz prehranu | 10.200 | 10.200 |
| **Ukupno** | **92.280** | **94.150** |

***Program Savjetovalište i psiho-socijalno-zdravstvena skrb***

*Savjetovalište za djecu, mlade i obitelj*

Programom psihološkog savjetovališta za djecu, mlade i čitave obitelji osigurava se pomaganje savjetovanjem, psihoterapijom te pružanjem psihosocijalne podrške u okviru gradskog psihološkog Savjetovališta za djecu, mlade i obitelj. Lokalno savjetovalište ima karakter centra usmjerenog osnaživanju ljudskog resursa zajednice i centra usmjerenog prihvaćanju ranjivih skupina građana odnosno osoba u riziku za osobne i/ili obiteljske teškoće ili teškoće funkcionalnosti u različitim sferama života i rada. Mentalno zdravlje (i bolesti) predstavljaju najveći izazov 21. stoljeća prema pokazateljima SZO. Depresija će biti najučestalija dijagnoza 21. stoljeća, te će do 2030., prema procjenama SZO, preteći i kardiovaskularne bolesti. HZJZ evidentira da su najviše propisivani lijekovi u RH antidepresivi te da 25% ukupnog bolničkog pobola otpada na oboljele od mentalnih bolesti. Oko 50% mentalne patologije se počinje razvijati do 14 godine života, a 75% do 25 godine života. Tijekom pandemije broj anksioznih i depresivnih poremećaja višestruko se povećao, posebice kod djece i mladih, uslijed krize, nesigurnosti, poremećenih radnih i životnih uvjeta, socijalnih i fizičkih izolacija, egzistencijalnih i drugih strahova (globalne krize, ratovi, prirodne katastrofe…). Praćenje pokazatelja SZO ali i HZZJ kao i naših lokalnih podataka iz Savjetovališta ukazuju na to da mentalne teškoće najčešće imaju osobe dobi 20 do 59 godina, dakle radno aktivno stanovništvo. Pomoć u porečkom Savjetovalištu pruža se svim dobnim skupinama, u godinama najučestalije stanovnicima odrasle dobi (27-50 godina). Cilj razvoja dostupnih savjetovališnih usluga je pružanje psihosocijalne podrške ljudima u zajednici i njihovo osnaživanje u svim životnim situacijama i sferama u neposrednom okruženju. Savjetovališta odgovaraju na suvremene zahtjeve života i rada ljudi, na nove rizične čimbenike te tako osiguravaju zaštitu pojedinaca, obitelji i zajednice u cijelosti. Savjetovališne usluge osnažuju ljude u segmentu psihološkog (mentalnog) funkcioniranja te omogućavaju uspješnije savladavanje životnih stresova, donošenje odluka, uspješniju životnu organizaciju, veću radnu efikasnost, manje bolovanja te omogućavaju osobne promjene za veću opće životnu funkcionalnost svake osobe koja potraži pomoć i podršku.

Programski segmenti porečkog savjetovalište su: savjetovalište za djecu, mlade, odrasle, starije, za čitave obitelji s emocionalnim i/ili ponašajnim teškoćama, problemima adaptacije, problemima u odnosima u obiteljima ili u radnom okruženju. U savjetovalište se javljaju zdrave osobe s teškoćama u raznim fazama osobnih ili obiteljskih razvojnih ciklusa, mladi parovi u programe osnaživanja za prihvat novog člana, pripremi za porođaj i roditeljstvo, roditelji u svladavanju odgojnih strategija, osobe koje ne mogu uskladiti osobne/obiteljske i profesionalne obveze ali i rizične skupine mladih i odraslih, odrasli prilikom razvoda, osobe s lošim međuljudskim odnosima, emocionalnim i drugim teškoćama, bolesne osobe i/ili članovi njihovih obitelji, osobe s invaliditetom, osobe koje su doživjele gubitke tijekom procesa žalovanja i u brojnim drugim situacijama i sl. U 2025. godini u porečkom savjetovalištu očekuje se do 900 direktnih klijenata u prostorima savjetovališta te više od 900 osoba u indirektnom savjetovanju (telefon, facebook kontakti, skype, viber video pozivi, mail i dr.). Ukupno u direktnom i indirektnom savjetovanju se očekuje oko 8000 različitih psihosocijalnih usluga.

*Logopedsko savjetovanje i usluge*

U programu savjetovališta realizirat će se i u 2025. usluge logopedskog savjetovanja roditelja djece s teškoćama govornog razvoja te logopedske procjene i tretmani djece predškolskog uzrasta. U savjetovalištu će se realizirati usluge logopeda za djecu koja imaju uredan psihomotorni razvoj uz utvrđene govorno-jezične teškoće. Suradnja se ostvaruje s logopedima Centrom za rehabilitaciju Veruda iz Pule te po potrebi s drugim logopedima. Logopedskim tretmanima se potiče govor i govorno jezično izražavanje te korekcije govorno jezičnog razvoja posebno pred školu kao prevencija školskog neuspjeha. U 2025. godini očekuje se da će usluge koristiti okvirno do 80 djece i 90 njihovih roditelja. Jednako tako očekuje se da će se ostvariti okvirno 500 tinjak logopedskih usluga (testiranja i procjene, pisanje nalaza i mišljenja, savjetovanja roditelja, tretmani s djecom). U periodu 2025.-2027. se očekuje zapošljavanje logopeda.

*Savjetovalište za prehranu-nutricionističko savjetovalište*

U suradnji Zdravog grada Poreč, Grada Poreča-Parenzo i ZZJI IŽ uspostavljena je usluga Savjetovališta za prehranu. Savjetovalište se realizira mjesečno u prostorima Savjetovališta Zdravog grada, a usmjereno je stanovnicima Poreča i Poreštine, besplatno je za sve korisnike jer financiranje osigurava Grad Poreč-Parenzo u direktnom ugovornom odnosu sa ZZJZ IŽ. Nutricionisti Zavoda rade i pružaju usluge nutricionističkog savjetovanja svim klijentima u potrebi, mladim sportašima, pomažu u slaganju menija i kontrolnih praćenja klijenata. Savjetovalište će djelovati i u 2025. godini. Nutricionisti će savjetovati korisnike o principima zdrave prehrane, s posebnom pažnjom u odnosu na osobe sa specifičnim zdravstvenim problemima odnosno dijagnozama (šećerna bolest, visok krvni tlak, hormonalni poremećaji, pretilost i sl.). U Poreču su ugovorena dva radna dana mjesečno, 10 mjeseci u godini (dakle ukupno 20 radnih dolazaka u godini), u poslijepodnevnim satima od 12 do 20 sati u unaprijed dogovorenom danu. Očekuje se okvirno do 90 korisnika svih dobnih skupina te okvirno do 200 nutricionističkih savjetovanja.

*Krizne intervencije*

Psihološke krizne intervencije predstavljaju poseban vid intervencije stručnjaka u slučajevima iznenadnih nesreća u zajednici i/ili na širem teritorijalnom području. To su intervencije koje slijede nakon događanja u kojima se dogodila prijetnja po život bilo sa ili bez žrtvi u smislu mogućih smrtnih ishoda ili kad ih je bilo (npr. oružane pljačke, teroristički napadi, prirodne  katastrofe, bolesti po tipu epidemija ili pandemija i sl.). Radi se o događajima koji traumatiziraju pojedince, obitelji, velike grupe ali i stručnjake u službama za pomaganje (zdravstveni kadar, policija, vatrogasci). Vođenje psiholoških kriznih intervencija zahtijeva i kontinuirano educiranje kadrova zajednica/regija za provođenje psiholoških kriznih intervencija. Stručni tim Zdravog grada godinama osposobljava i osnažuje vlastiti stručni tim, a s tim će nastaviti i u 2025. godini.

***Programi prevencije***

*Program „Zajedno protiv ovisnosti“*

Sveobuhvatni program prevencije ovisnosti i rizičnih ponašanja djece i mladih za Grad Poreč-Parenzo naziva "Zajedno protiv ovisnosti" specifičan je na razini čitave države. Ovim programom porečki stručnjaci i Grad Poreč-Parenzo su partnerski intenzivirali sustavnu skrb za djecu i mlade u području suzbijanja rizika za njihov nesmetan rast i razvoj realizacijom lokalnih preventivnih programa od kojih većina ima karakter generacijskih programa. U javnozdravstvenom pristupu generacijskog obuhvata omogućava se jednakost u zaštitnom pristupu svoj generaciji djece i mladih. Oko ovog programa su okupljeni predstavnici svih relevantnih institucija Grada Poreča-Parenzo koje skrbe o djeci i mladima na različite načine (vrtići, škole, Zdravi grad, Centar za socijalnu skrb Poreč, Istarski domovi zdravlja–Ispostava Poreč, policija, civilni sektor i dr.). Ovaj vrijedan porečki preventivni program je u periodu od 2020. do 2022. značajno reduciran u grupno generacijskom obuhvatu djece zbog pandemije. Tijekom 2025. očekuje se redovan rad odgojno obrazovnih ustanova te se planiraju grupni zaštitni porečki preventivni programi u direktnom radu. Porečki program „Zajedno protiv ovisnosti“ se sastoji od sljedećih programskih cjelina: edukacija djece i mladih, poučavanje važnih odraslih u okruženju djece i mladih (roditelja, odgajatelja, učitelja, voditelja udruga, trenera). Program sadrži niz projektnih aktivnosti usmjerenih unapređenju zdravlja krajnjih korisnika (djeca, mladi, roditelji, učitelji, odgajatelji) koje su detaljno opisane i u posjedu ustanove. Ovdje ističemo samo najveće generacijske programske cjeline iz Programa usmjerene djeci i mladima te važnim odraslima:

*Programi socioemocionalnog učenja za predškolce (RARA) i osnovnoškolce (PATHS****)***usmjerenih usvajanju socijalnih i komunikacijskih vještina za kontrolu i usmjeravanje emocija, izbor komunikacije koja doprinosi nenasilnom rješavanju sukoba, samokontroli, odgovornom donošenju odluka i usmjeravanju emocija,

*Rasplesani razredi –* osnaživanje djece kroz ples (porečki autorski preventivni projekt, generacijski obuhvat i edukacija svih 7. i 8. r. u plesnim vještinama kao zdravog izbora za život i neformalnog načina učenja za prevladavanje socijalnih barijera, unapređenje komunikacijskih i socijalnih vještina, jačanje samopouzdanja te socijalnih veza i odnosa djece i mladih), *Rasplesani vrtići-* osnaživanje djece predškolskih grupa porečkih dječjih vrtića Radost i Paperino kroz ples,

*Muzikoterapija* – radionički tip rada koristeći tehnike i metode muzikoterapije usmjeren radu s učenicima osnovnih i srednjih škola u cilju kanaliziranja emocija i modifikacije ponašanja za „teške“ razrede. Usmjeren jačanju grupne povezanosti, pozitivnoj afirmaciji pojedinaca i čitavih razreda, učenje kontrole i usmjeravanja emocija kroz glazbu kao medij koji je mladima razvojno dobno blizak,

*Ja u ogledalu-* radionice usmjerene prevenciji poremećaja hranjenja za srednjoškolce,

*Naš izbor je zdrav život -* program usmjeren edukaciji djece i važnih odraslih – roditelja, odgajatelja, učitelja, svim porečkih škola (prevencija ovisnosti o drogama, alkoholu, kocki, elektroničke ovisnosti, prevencija nasilja u maloljetničkim vezama te program Mjeseca borbe protiv ovisnosti),

*Tko zapravo pobjeđuje?-* strukturirani program prevencije kockanja i klađenja za porečke srednjoškolce koji će izvoditi u srednjim školama za 2. razrede u radioničkom tipu rada, *Program Mladi – znanjem za zdravlje -* predavanja i radionice usmjereni specifičnim interesima mladih tijekom odrastanja (ovisnosti, međuodnosi spolova, nenasilne veze mladih, samopouzdanje, odgovornosti u odrastanju i dr. ) , socio-emocionalno učenje i povezivanje.

*Pilot projekt – zaštita mentalnog zdravlja srednjoškolaca* ŠTO JE TO NORMALNO? u porečkim SŠ-a će se realizirati tijekom 24/25. godine po prvi puta u strukturiranom programu radionica sa psihologom u svim 1. r. SŠ-a. Cilj je senzibilizirati mlade na skrb o vlastitom mentalnom zdravlju, prepoznavanju teškoća, samozaštiti te traženju pomoći stručnjaka.

Ukupno se godišnje u ovom programu ukupno obuhvati 2500 do 3000 osoba različitih dobnih skupina (djeca, mladi, roditelji, odgajatelji, učitelji…) te se isto planira i u 2025. godini.

***Program vanbolničkog liječenje ovisnosti o drogama i alkoholu***

*Vanbolničko liječenje ovisnosti o drogama*

U programu vanbolničkog liječenja ovisnosti Grada Poreča-Parenzo realizira se program usmjeren suzbijanju (prevenciji) bolesti ovisnosti i liječenju ovisnika o drogama u izvanbolničkom tretmanu u lokalnoj zajednici za područje Poreča, poreštine i sjeverozapadne Istre. Program se organizacijski realizira kroz Savjetovalište Zdravog grada, a operativno u suradnji Savjetovališta Zdravog grada (psihosocijalna pomoć) i projektnih partnera (liječnici Istarskih domova zdravlja-Ispostave Poreč, ZZJZ IŽ–Služba za mentalno zdravlje i dr.). Cilj rada s ovisnicima je prihvat i rehabilitacija te destigmatizacija problema ovisnosti radi zaštite mladih u okruženju. U procesu liječenja ovisnika kombinira se medicinski pristup/zamjenska terapija i savjetovanje / psihoterapijski tretman ovisnika i članova obitelji. Program osigurava dostupnost iznimno ranjivoj skupini (ovisnici o drogama i eksperimentatori), što je temeljni princip humanosti i zaštite u radu s ovom populacijom bolesnika i prvi uvjet za kontrolu i suzbijanje ovisnosti u okruženju zajednice. Program je lokalno mjesto pomoći i podrške kojim se prihvaćaju ovisnici, eksperimentatori i članovi njihovih obitelji. U okviru programa će se i nadalje osiguravati podrška ovisnicima u neposrednom okruženju kako bi bila dostupna i učinkovita jer se radi o jednoj od najranjivijih skupina pojedinaca/obitelji te dalekosežnim posljedicama za zajednicu u uvjetima kada ovisnosti izmiču kontroli. U 2025. godini očekuje se obuhvat do okvirno 250 osoba ukupno, od čega do 160 ovisnika te 100 članova obitelji. Isto tako planira se okvirno do 500 pruženih usluga individualnog i obiteljskog savjetovanja istim korisnicima.

*Terapijska zajednica za liječenje ovisnika o alkoholu*

Ovisnost o alkoholu je bolest koju je potrebno liječiti kao i svaku drugu kroničnu bolest. Liječenje ove bolesti ovisnosti izrazito je teško i kompleksno jer bolest pogađa čitavu obitelj, a dodatnu otežavajuću okolnost čine kulturološki utjecaji te tolerancija društva u odnosu na pijenje. Porečki program liječenja u van bolničkim uvjetima baziran je na individualnoj, obiteljskoj i grupnoj psihoterapiji u okviru metode rada Terapijske zajednice. Cilj rada s ovisnicima o alkoholu i obiteljima je što veći obuhvat liječenje ovisnika o alkoholu te njihova resocijalizacija kao i podrška čitavoj obitelji ovisnika, posebice djeci.  Aktivna uloga u programu svakom korisniku programa tj. ovisniku u procesu liječenje iznimno koristi u promjeni ponašanja i doprinosi funkcionalnosti obitelji. Nerijetko se ostvaruje suradnja i sa poslodavcima ovisnika. Posljednje dvije godine program se širi i na obuhvat ovisnika o kockanju jer je ova ovisnost iznimno zastupljena već i među mladom populacijom. U program se uključuju sve mlađi ovisnici, dominantno muškarci u dobi od 35 do 40 godina. U 2025. godini nastavit će se osiguravati zaštita ovoj vrlo osjetljivoj i zastupljenoj skupini u populaciji. Očekuje se obuhvat u programu do 90 osoba od čega 50 ovisnika i 40 članova obitelji, 50 grupnih susreta godišnje za dvije grupe korisnika i 30 individualnih i/ili obiteljskih tretmana.

***Program Prevencija i tretmani poremećaja vezanih uz prehranu***

Poremećaji prehrane kompleksni su i utječu na čitav niz rizika za organske bolesti i psihološke teškoće. Hrvati su jedni od najdebljih nacija te posljednjih godina u epidemiji debljine sustižu najdeblje nacije, što je iznimno loš pokazatelj ukupnog zdravlja populacije. Sve je više i pretile djece. Sve navedeno, uz životno podneblje kojemu je karakteristična mediteranska prehrana kao jedna od dokazano najzdravijih prehrana, ti su podaci još lošiji u ukupnom promatranom kontekstu. Danas se zna da je čak 75% prekomjernog jedenja izazvano neugodnim emocijama i drugim emocionalnim stanjima, te da hrana često biva način suočavanja s problemima. Stoga se među mladima identificiraju i drugi poremećaji hranjenja (anoreksija, bulimija..). Pretilost je iznimno značajan rizik za zdravlja i vezuje uz sebe niz psiholoških i zdravstvenih teškoća. Poremećaji prehrane se također mogu intenzivirati te biti učestaliji u populaciji uslijed raznih stresova i kriza. Ovaj program se realizira u više segmenata od kojih su dva ključna:

stručno vođeni grupni program redukcije tjelesne težine i usvajanja zdravih navika hranjenja u 20 bazičnih radionica i tretman osoba s poremećajima hranjenja i obitelji individualno/obiteljski u paru. Cilj stručno vođenih radionica u ovom programu je da polaznici mijenjaju svoje ponašanje i prehrambene navike, da prepoznaju i razumiju „emocionalno jedenje“ te da uvedu redovitu fizičku aktivnost. Odnosno da se kroz edukaciju i modifikaciju ponašanja osoba u programu modificiraju prehrambene navike čitavih obitelji. Nakon bazičnog programa klijenti mogu nastaviti rad na sebi putem psihoterapijske grupe za samoodržavanje. Tretman osoba s poremećajima hranjenja (anoreksija, bulimija) usmjeren je individualnom i obiteljskom radu. Savjetovalište Zdravog grada postalo je centar za vanbolnički tretman poremećaja hranjenja, a prema stručnim kriterijima koji podržavaju vanbolnički rad. Vanbolnička podrška se provodi i po povratku klijenata s poremećajima hranjenja s bolničkog liječenja. U 2025. očekuje se okvirno 50 osoba u grupnoj redukciji težine, te 20-tak osoba s različitim poremećajima hranjenja, okvirno 60 grupnih psihoterapijskih susreta/usluga i 30 tak individualnih tretmana.

**Nabava opreme**

Sredstva su planirana za nabavu informatičke opreme zbog dotrajalosti postojeće opreme (za nabavu laptopa i kompjutora).

**DNEVNI CENTAR ZA REHABILITACIJU VERUDA – PULA**

Dnevni centar za rehabilitaciju Veruda – Pula (u daljnjem tekstu: Centar) javna je ustanova socijalne skrbi koja od 2000. godine djeluje kao Dnevni centar za rehabilitaciju djece, mladeži i odraslih osoba s teškoćama u razvoju. Osnivači, uz Grad Poreč-Parenzo, su jedinice lokalne samouprave u Istarskoj županiji, i to gradovi: Buje, Buzet, Labin, Novigrad, Pazin, Pula, Rovinj, Umag i Vodnjan i općine: Medulin i Vrsar. Centar ima svojstvo pravne osobe upisane u sudski registar i upisnik ustanova koji vodi ministarstvo nadležno za poslove socijalne skrbi. Centar je samostalan u obavljanju svoje djelatnosti i poslovanju sukladno zakonu, na zakonu utemeljenim propisima i aktu o osnivanju.

Vizija Centra je podizanje kvalitete života djeci s teškoćama u razvoju i osoba sa invaliditetom i njihovim obiteljima sa misijom osiguranja najpovoljnijih uvjeta za rad s korisnicima i provođenje procjena kojom se definiraju različita patološka stanja koja vode do dijagnoze. Glavni je cilj prepoznati teškoću što ranije sa najvećom mogućom pouzdanošću kako bi djeci i njihovim obiteljima mogli pružiti najbolju moguću odgovarajuću stručnu pomoć.

Korisnici ove ustanove su djeca rane i predškolske dobi koja odstupaju u neuromotornom i psihomotornom razvoju, djeca školske dobi s motoričkim i utjecajnim teškoćama u razvoju te odrasle osobe s motoričkim i utjecajnim teškoćama u razvoju. Također, obuhvaćena su djeca rane i predškolske dobi s oštećenjem vida i sluha te djeca sa dodatnim senzornim oštećenjima.

Ustanova kroz svoja dva odjela (Odjel za djecu rane i predškolske dobi i Odjel za djecu školske dobi, mladež i odrasle osobe) i pet stručnih jedinica pruža korisnicima s područja cijele Istarske županije usluge rane razvojne podrške, odgoja i obrazovanja djeci rane i predškolske dobi s teškoćama u razvoju, poludnevni boravak za djecu, mladež i odrasle osobe od 7 godine života na dalje, psihosocijalnu podršku za djecu školske dobi integriranu u redovan sustav te pomoć u uključivanju u redovan sustav odgoja i obrazovanja. Korisnike u rastu i razvoju prate stručni timovi Centra, a čine ih edukacijski rehabilitatori, logopedi, psiholozi, fizioterapeuti, vanjski stručni suradnici i roditelji kao partneri. U školskoj godini 2024./2025. godini, planirano je uključenje 495 korisnika u rehabilitacijske programe i procjene razvoja.

U okviru *Odjela za djecu rane i predškolske dobi* djeluje:

1. Stručna cjelina za ranu razvojnu podršku,

2. Stručna cjelina za odgoj i obrazovanje djece rane i predškolske dob.

U okviru *Odjela za djecu školske dobi, mladež i odrasle osobe* djeluje:

1. Stručna cjelina za psihosocijalnu podršku djece školske dobi integrirane u redovan sustav

odgoja i obrazovanja,

2. Stručna cjelina - poludnevni boravak za djecu i mladež od 7 -21.godine života s motoričkim

i utjecajnim teškoćama,

3. Stručna cjelina – poludnevni boravak za odrasle osobe starije od 21 godine života s

tjelesnim oštećenjem.

*Odjel za djecu rane i predškolske dobi*

U Odjelu za djecu rane i predškolske dobi ukupno će u kontinuirani tretman ili odgojno obrazovni rad biti uključeno 300 korisnika.

*1. Stručna cjelina* za ranu razvojnu podršku

U stručnu cjelinu za ranu razvojnu podršku uključuju se u program praćenja i savjetodavnog rada sva djecu sa područja Istarske županije koja su rođena sa faktorima rizika, neurološkim smetnjama, te sva djeca od 0-7 godina života kod koje su uočena odstupanja u razvoju sa ciljem poticanja i optimalnog rasta i razvoja djeteta kako bi ono razvilo svoje potencijale na emocionalnom, socijalnom i kognitivnom području, a koje pružaju fizioterapeuti, logopedi, psiholozi, edukacijski rehabilitatori, uz stručno praćenje fizijatra (liječnika vanjskog suradnika).

Usluge rane razvojne podrške pružaju su se na tri lokacije:

- Pula, Vidikovac 7 (dijagnostička procjena djece - logoped, psiholog, edukacijski rehabilitator), kontrolna praćenja djece, NRT procjena, habilitacija i rehabilitacija (jedan fizioterapeut), pružanje usluga rane intervencije (logoped, edukacijski rehabilitator) te savjetodavni rad sa roditeljima,

- Pula, Budicinova 23, usluge rane razvojne podrške pružaju edukacijski rehabilitatori, i to usluge flloortime i edukacijski rehabilitatori - senzorni pedagozi koji pružaju usluge rada u senzornoj sobi,

- Ispostava Poreč, pružanje usluga djeci sa područja sjeverozapadne Istre, koja su dijagnostičku procjenu prošla u Puli. Korisnici dobivaju usluge rane razvojne podrške, gdje usluge pružaju logoped, edukacijski rehabilitator, fizioterapeut i psiholog. Jednom tjedno usluge pruža i fizioterapeut.

*2. Stručna cjelina za djecu za odgoj i obrazovanje djece rane i predškolske dobi*

U vrtićku skupinu „Pčelice“ uključeno je troje djece, tri djevojčice, kronološke dobi od 3 do 6 godina s višestrukim teškoćama u razvoju. U vrtićku skupinu „Krijesnice“ uključeno je troje djece, dvije djevojčice i jedan dječak, kronološke dobi od 3 do 6 godina. Sva su djeca uključena u poludnevni (6 satni) odgojno-obrazovni program. Program u skupinama realiziraju odgojitelj i edukacijski rehabilitator (jedan dan u tjednu). U svakodnevni rad s djecom uključen je i njegovatelj koji uz edukacijskog rehabilitatora i odgojitelja sudjeluje u aktivnostima hranjenja, provodi njegu i sudjeluje u praćenju djece u unutarnjem i vanjskom prostoru (igra u dvorištu i šetnje). Sva djeca su, prema rasporedu, tijekom boravka u vrtiću, uključena u individualni rad koji provode edukacijski rehabilitator, senzorni terapeut i fizioterapeut te su uključena u tromjesečne ciklus kod logopeda i stručnjak za asistivnu tehnologiju i komunikaciju. Cilj je stvaranje integriranih programa terapeutskog i odgojno - obrazovnog djelovanja kako bi se omogućio maksimalan razvoj potencijala djeteta. U planiranju i realizaciji odgojno obrazovnih ciljeva vodit će se računa o potrebama i mogućnostima svakog djeteta uzimajući u obzir kompletnu djetetovu ličnost. Želja nam je djecu uključiti u aktivnosti uže i šire društvene zajednice te im omogućiti stjecanje što raznovrsnijih iskustava primjerenih njihovoj dobi i specifičnostima u razvoju.

Odgojno obrazovni rad planira se i realizira prema Godišnjem planu i programu izrađenom prema Programima predškolskog odgoja, naobrazbe i skrbi djece s intelektualnim teškoćama i djece s cerebralnom paralizom s većim teškoćama u razvoju i temelji se na Nacionalnom kurikulumu za rani i predškolski odgoj i obrazovanje. Za svako dijete izradit će se individualni edukacijski plan rada (IEP) kao osnova za provođenje individualnog rada kroz godinu na temelju edukacijsko rehabilitacijske procjene s pomoću Opservacijske liste te Evidencijskog lista za opservaciju i praćenje napredovanja djece s motoričkim poremećajima.

Metode rada u skupini uključivat će individualni rad i grupni rad kroz individualizirani pristup svakom djetetu.

*Odjel za djecu školske dobi, mladež i odrasle osobe*

*1. Stručna cjelina za psihosocijalnu podršku djece školske dobi integrirane u redovan sustav odgoja i obrazovanja*

Psihosocijalna podrška je socijalna usluga koja podrazumijeva rehabilitaciju, s ciljem poticanja razvoja kognitivnih, funkcionalnih, komunikacijskih ili socijalnih vještina korisnika.

Pomoć pri uključivanju djeteta s teškoćama u razvoju ili mlađe punoljetne osobe s invaliditetom u programe redovitih predškolskih ili školskih ustanova (integracija) je socijalna usluga koja se pruža odgajateljima, učiteljima i nastavnicima u predškolskim i školskim ustanovama.

Korisnici ove stručne cjeline su učenici redovitih osnovnih škola koji se školuju po redovitom programu uz individualizirane postupke ili redovitom programu uz prilagodbu sadržaja i individualizirane postupke.

Krajem školske godine nadležnom Zavodu za socijalni rad poslane su Stručne procjene za svakog korisnika. Na zahtjev roditelja, Zavod tijekom kolovoza i rujna dostavlja Uputnice za svakog učenika o vrsti i trajanju Usluga za školsku godinu 2024/25. pored Uputnice, za nove korisnike potrebno je izraditi procjenu i mišljenje, kako bi Zavod na temelju našeg mišljenja mogao napraviti individualan plan i program usluga.

Trideset dvoje djece koristilo je Usluge rane intervencije u predškolskom Odjelu do navršenih sedam godina. Petnaestero djece od navedenih navršilo je sedam godina do svibnja 2024. Oni su s rehabilitaciju nastavili u Stručnoj cjelini za psihosocijalnu podršku. Djeca koja su navršila sedam godina nakon 1.5.,a školski su obveznici, (sedamnaestero djece), prošlo je procjenu edukacijskog rehabilitatora i logopeda Stručne cjeline za djecu školske dobi, kako bi se utvrdila daljnja potreba za korištenjem naših usluga, te ukoliko je potrebno odredio broj i vrstu usluga. Za dvadeset petero djece je utvrđeno da im je potrebna podrška, od toga petero djece će dobiti podršku kroz kontrolna praćenja i savjetodavan rad, a dvadesetoro djece koristit će Uslugu psihosocijalne podrške i Uslugu uključivanja u redovan sustav odgoja i obrazovanja.

Početkom školske godine 24/25. u Stručnu cjelinu za psihosocijalnu podršku biti će uključeno osamdeset devetoro djece školske dobi od 7 do 16. godina. Nakon izrade rasporeda za učenike osnovnih škola (do kraja rujna), školski tim će donijeti odluku o broju i dinamici upisa djece koja nemaju više pravo na ranu intervenciju u našem Centru s obzirom da su napunili sedam godina. Prema izvještaju Tima za ranu intervenciju do svibnja ove školske godine 26 djece će napuniti sedam godina te će im biti potrebna usluga psihosocijalne podrške. U rujnu je uključeno u rad četvoro djece koja imaju odgodu školovanja za ovu školsku godinu (psihosocijalna podrška prema uputnici Zavoda). Korisnici iz ove skupine koristiti će jednu uslugu u trajanju od 45 min (ER ili log), ovisno o dijagnozi i rasporedima djelatnika, u slučaju da imaju potrebu za medicinskom reh./hab. dobiti će uslugu i fizioterapeuta. Dinamika ulaska djece kojima završava Usluga rane intervencije ovisi o zapošljavanju novog edukacijskog rehabilitatora na upražnjeno mjesto.

Planirano je da u Stručnoj cjelini rade četiri edukacijska rehabilitatora (jedan ER je i voditelj Odjela), dva logopeda, psiholog (za cijeli Odjel) i fizioterapeut. Jedan ER je na kraju školske godine dao otkaz, a na raspisani natječaj u kolovozu nije pristigla niti jedna molba, tako da školsku godinu započinjemo s jednim djelatnikom manje što može dovesti do nerealiziranih planiranih programa.

*2. Stručna cjelina – poludnevni boravak za odrasle osobe starije od 21 godine života s tjelesnim oštećenjem*

Stručna cjelina broji ukupno 17 korisnika, od kojih je 9 ženskog i 8 muškog spola. Cjelina je izrazito heterogena. Članovi cjeline razlikuju se po dobi, spolu, stupnju motoričkog deficita, intelektualnim sposobnostima kao i obrazovnom statusu. Svi članovi su u većoj ili manjoj mjeri ovisni o tuđoj njezi i pomoći. Osim navedenih teškoća, kod većine su prisutni i oštećenja vida, vizualne percepcije, smetnje govora, emocionalne teškoće i epilepsija. Zbog specifičnih potreba i sposobnosti naših korisnika rad je prilagođen njihovim mogućnostima i potrebama. Budući se radi o skupini koja zbog motoričkih i/ ili intelektualnih poteškoća neće biti u mogućnosti u potpunosti se osposobiti za samostalan život ili rad, težnja je da se korisnici u najvećoj mogućoj mjeri osposobe za samostalno obavljanje dnevnih zadaća i aktivnosti te brizi o sebi. Za svakog se korisnika izrađuju individualizirani programi rehabilitacije koji se provode u našoj ustanovi.

Usluge ustanove  u Ispostavi Poreč koristi 50-tak djece s područja sjeverozapadne  Istre, od toga 26-oro djece iz Poreča (3 u programu neurorazvojne terapije u Puli, 15 u programu rane intervencije u Ispostavi Poreč, 6 u programu psihosocijalne podrške za djecu školske dobi od od 7. do 21. godine života uključenu u redovne osnovne i srednje škole u Puli, a 2 djece dobiva uslugu fizikalne terapije).  Grad Poreč-Parenzo, kao suosnivač ove ustanove, participira u njenom sufinanciranju, temeljem ugovorne obveze.

**NAKNADE I POMOĆI OSOBAMA/OBITELJIMA U SOCIJALNOJ POTREBI**

***Program socijalne skrbi u novcu***

**Naknade za podmirenje troškova stanovanja u novcu**

Na temelju Zakona o socijalnoj skrbi i Odluke o socijalnoj skrbi Grada Poreča-Parenzo, Proračunom se osiguravaju sredstva za dodjelu naknade za podmirenje troškova stanovanja korisnicima zajamčene minimalne naknade (troškova najamnine, vode, odvodnje otpadnih voda, ogrjeva,). Pored ove kategorije korisnika za koje Grad mora osigurati sredstva za podmirenje troškova stanovanja, na temelju Odluke o socijalnoj skrbi osiguravaju se sredstva za podmirenje troškova stanovanja i drugim korisnicima koji ispunjavaju uvjete iz Odluke i to troškova najamnine, električne energije i vode. Naknade se isplaćuju izravno korisniku pomoći.

**Jednokratne pomoći građanima**

Temeljem Odluke o socijalnoj skrbi Grada Poreča-Parenzo jednokratna naknada može se odobriti samcu ili obitelji koji zbog trenutačnih materijalnih teškoća nisu u mogućnosti djelomično ili u cijelosti podmiriti neke osnovne životne potrebe, a koje su nastale zbog rođenja ili školovanja djeteta, bolesti ili smrti člana obitelji, elementarnih nepogoda ili iz drugih razloga, iznimno i zbog nabavke osnovnih predmeta u kućanstvu ili nabavke neophodne odjeće i obuće, ako ne postoji mogućnost da se nabavka istog osigura u suradnji s humanitarnim organizacijama. Jednokratna naknada odobrava se u novcu ili naravi, po mogućnosti do iznosa koji podmiruje potrebu. Odluku o iznosu jednokratne naknade donosi Upravni odjel, građani mogu ostvariti pravo na ovu naknadu više puta godišnje. Ukupan iznos priznatih jednokratnih naknada u jednoj kalendarskoj godini može iznositi najviše 331,81 eura za samca i 464,53 eura za obitelj. U osobito opravdanim slučajevima Odbor za socijalnu politiku i zdravstvo može donijeti odluku o dodjeli jednokratne naknade u iznosu do 1.327,23 eura.

**Naknade za dopunsku zaštitu boraca NOR-a**

Temeljem Odluke o socijalnoj skrbi Grada Poreča-Parenzo sudionicima NOB-a koji su ostvarivali pravo na posebnu zaštitu po propisima važećim do stupanja na snagu Odluke o socijalnoj skrbi Grada Poreča-Parenzo koja je donesena 2016. godine, ostvaruju je i dalje. Naknadu prima 1 osoba, u iznosu od 26,54 eura mjesečno.

**Naknade socijalno ugroženim umirovljenicima Grada Poreča-Parenzo**

Umirovljenici s malim prihodima ostvaruju pravo na novčanu pomoć za podmirenje osnovnih životnih troškova. S obzirom na visinu prihoda, umirovljenici su razvrstani u 2 skupine, te ostvaruju pravo na novčanu pomoć u iznosu od 27 eura (umirovljenici s prihodima od 185,01 do 230 eura) ili 54 eura (umirovljenici s prihodima do 185 eura). Uvjete, način ostvarivanja prava i visinu naknade utvrđuje gradonačelnik na početku godine posebnim aktom (Odlukom o pomoći umirovljenicima s malim prihodima).

***Program socijalne skrbi u naravi***

**Naknade za podmirenje troškova stanovanja u naravi**

Na temelju Zakona o socijalnoj skrbi i Odluke o socijalnoj skrbi Grada Poreča-Parenzo, Proračunom se osiguravaju sredstva za dodjelu naknade za podmirenje troškova stanovanja korisnicima zajamčene minimalne naknade (troškova komunalne naknade, odvoza komunalnog otpada, zajedničke pričuve zgrade). Pored ove kategorije korisnika za koje Grad mora osigurati sredstva za podmirenje troškova stanovanja, na temelju Odluke o socijalnoj skrbi osiguravaju se sredstva za podmirenje troškova stanovanja i drugim korisnicima koji ispunjavaju uvjete iz Odluke. Sredstva se isplaćuju neposredno pružateljima usluga.

**Naknade za plaćanje pogrebnih troškova**

Sredstva su namijenjena za podmirivanje pogrebnih troškova (troškova lijesa, ukopa i nadgrobnog obilježja). Pravo na naknadu može ostvariti obitelj umrlog ili njegova rodbina, ako ispunjavaju uvjete iz Odluke o socijalnohj skrbi. Grad snosi troškove pogreba za osobe koji umru bez poznatih srodnika ili skrbnika. Sredstva su planirana za pogrebne troškove dvije osobe.

**Ostale naknade iz socijalnog programa u naravi**

Povodom božićnih i novogodišnjih blagdana, Grad Poreč-Parenzo daruje prigodnim poklon paketima porečke sugrađane smještene u ustanove socijalne skrbi (u domove za starije i nemoćne osobe u Poreču i Istri i u domove za psihički oboljele odrasle osobe u Motovunu i Puli), djecu i odrasle osobe smještene u udomiteljske obitelji u Istri i Hrvatskoj, te članove Društva invalida Poreč. U 2024. godini poklon paket dobili su korisnici Doma za starije i nemoćne osobe u Poreču i članovi Društva invalida Poreč, ukupno 396 osoba, poklon paket dobilo je i 35 korisnika domova diljem Istre, te 7 djece bez adekvatne roditeljske skrbi koji su smješteni u ustanove socijalne skrbi ili udomiteljske obitelji. U ovoj aktivnosti planirana su i sredstva za realizaciju projekta „Socijalna košarica“, projekt pomoći u hrani starijim i nemoćnim osobama i osobama/obiteljima u socijalnoj potrebi, koji se realizira u suradnji s Gradskim društvom Crvenog križa Poreč, planira se 10.000 eura.

**Naknade vezane uz socijalno-zdravstvenu zaštitu građana**

Sredstva su planirana za plaćanje usluga Savjetovališta za djecu, mlade, brak i obitelj u Centru za pružanje usluga u zajednici Zdravi grad Poreč-parenzo osobama koje ispunjavaju uvjete određene Odlukom o socijalnoj skrbi, u punom iznosu participacije za pruženu uslugu. Preporuku za ostvarivanjem ovog prava nadležnoj službi gradske uprave daje stručni tim Zdravog grada Poreč na temelju procjene potreba korisnika i vrste usluge koju treba pružiti. Sredstva su planirana za 2-4 korisnika.

***Sufinanciranje potreba obitelji i djece***

**Naknade za prehranu dojenčadi**

Ovu naknadu u punom iznosu koštanja hrane za dojenčad ostvaruju roditelji koji ispunjavaju jedan od uvjeta određenih Odlukom o socijalnoj skrbi Grada Poreča-Parenzo. Preporuku o vrsti hrane za koju ostvaruju naknadu daje odabrani liječnik pedijatar. Naknada se isplaćuje mjesečno, do godine dana starosti djeteta.

**Naknade za prijevoz učenika**

Naknadu za plaćanje troškova prijevoza u punom iznosu mjesečne putne karte javnog prijevoza ostvaruju učenici srednjih škola iz obitelji koje ispunjavaju uvjete određene Odlukom o socijalnoj skrbi Grada Poreča-Parenzo. Odnosi se na učenike srednjih škola koji putuju u srednje škole na području Grada i u srednje škole u susjedne gradove (Buje, Pazin, Pulu i Rovinj). Pravo ostvaruju i osobe s invaliditetom i djeca s teškoćama u razvoju, koji pohađaju srednje škole na području Grada, ako nemaju osiguran prijevoz po nekoj drugoj osnovi.

**Naknade za boravak djece u jaslicama i vrtićima**

Naknadu za plaćanje troškova boravka djeteta u dječjim jaslicama i vrtićima u iznosu kojeg plaćaju roditelj/i (učešće roditelja), može se ostvariti za dijete čiji roditelj/i ispunjava/ju uvjete određene Odlukom o socijalnoj skrbi Grada Poreča-Parenzo. Pod troškom boravka podrazumijeva se cijena smještaja djece utvrđena Odlukom Gradonačelnika o cijeni smještaja djece i učešću roditelja u cijeni programa u predškolskim ustanovama kojima je osnivač Grad, a kojom se određuje i učešće roditelja u cijeni programa. Ova cijena primjenjuje se i na plaćanje naknada za djecu smještenu u vrtiće i jaslice kojima nije osnivač Grad.

**Naknade za prehranu djece u osnovnim školama**

Naknadu za plaćanje troškova prehrane organizirane u osnovnoj školi, u punom iznosu cijene obroka, može ostvariti roditelj učenika iz obitelji koja ispunjava uvjete određene Odlukom o socijalnoj skrbi Grada Poreča-Parenzo te, iznimno od uvjeta određenih Odlukom, na temelju preporuke Hrvatskog zavoda za socijalni rad, Područnog ureda Poreč-Parenzo.

**Naknade za produženi boravak učenika u osnovnim školama**

Naknadu za plaćanje troškova produženog boravka učenika u osnovnim školama u punom iznosu cijene produženog boravka može ostvariti roditelj učenika iz obitelji koja ispunjava uvjete određene Odlukom o socijalnoj skrbi Grada Poreča-Parenzo, a iznimno od uvjeta određenih Odlukom, na temelju preporuke Hrvatskog zavoda za socijalni rad, Područnog ureda Poreč-Parenzo.

**Naknade za novorođeno dijete**

Naknadu za novorođeno dijete ostvaruju roditelji ili jedan od roditelja ili skbnik djeteta, do navršene prve godine života djeteta, a ista se u pravilu koristi za nabavu neophodne opreme za dijete i pokrivanje drugih troškova u vezi s rođenjem djeteta. Uvjete, način ostvarivanja prava i visinu naknade za novorođeno dijete utvrđuje gradonačelnik na početku godine posebnom Odlukom. Za 2024. naknada je iznosila 200 eura, a od sredine 2024. godine uvodi se poklon paket dobrodošlice za svako novorođeno dijete.

**Prijevoz djece u Dnevni centar za rehabilitaciju Veruda-Pula**

Naknadu za plaćanje troškova prijevoza djece od Poreča do Pule radi korištenja usluga ustanove Dnevni centar za rehabilitacijuVeruda-Pula, ostvaruju roditelji djeteta koje koristi usluge ustanove, u iznosu koji odgovara uprosječenoj cijeni putnih troškova osoba upućenih na specijalističke i druge zdravstvene preglede u zdravstvene ustanove u Pulu, a koje priznaje Hrvatski zavod za zdravstveno osiguranje. Djeca koja se na takav način osposobljavaju za samozbrinjavanje izvan mjesta svog prebivališta, a ne koriste skrb izvan vlastite obitelji u okviru smještaja, već dolaze na rehabilitaciju u ugovorene dane, nemaju osnova ostvariti novčanu naknadu za putne troškove niti po Zakonu o socijalnoj skrbi niti po Zakonu o obveznom zdravstvenom osiguranju.

***Stipendije iz socijalnog programa***

Grad Poreč-Parenzo godišnje dodjeljuje stipendije iz programa socijalne skrbi i to učeničke i studentske stipendije i stipendije za studente s invaliditetom. Na temelju Odluke o dodjeli učeničkih i studentskih stipendija, Grad dodjeljuje stipendije uspješnim učenicima i studentima čije obiteljske financijske prilike nisu dostatne za nesmetano školovanje. Sredstva su planirana za dodjelu novih stipendija (2 učeničke i 5 studentskih) i nastavak isplate ranijih godina dodijeljenih stipendija. Učenička stipendija iznosi 160 eura, studentska 213 eura. Po završetku studija ili ako student prekine studij, stipendije se ne vraćaju. Na temelju Odluke o stipendijama Grada Poreča-Parenzo za studente s invaliditetom, Grad dodjeljuje stipendije studentima s težim i teškim oblicima invaliditeta kako bi mogli ravnopravno sudjelovati u obrazovnom sustavu. Stipendija se ne vraća.

**UDRUGE**

**Sufinanciranje programa i projekata udruga u socijalnoj skrbi**

Sredstva su planirana za financiranje programa i projekta udruga u ovom području. Po donošenju Proračuna Upravni odjel će objaviti Javni natječaj za financiranje programa i projekata udruga, nakon što prethodno odredi prioritna područja financiranja. Financirat će se projekti i programi koji se mogu odnositi na: prevenciju nasilja u obitelji; podršku liječenim ovisnicima i članovima njihovih obitelji; kvalitetno provođenje slobodnog vremena te aktivno sudjelovanje u životu zajednice osoba starije životne dobi; sprječavanje rizika društvene isključenosti; osiguravanje punog i aktivnog sudjelovanja osoba s invaliditetom u životu  zajednice; uključivanje osoba s invaliditetom u sportske, rekreativne i druge aktivnosti u zajednici i olakšavanje zapošljavanja i pristupa svim izvorima, pravima, dobrima i uslugama u zajednici osobama s invaliditetom. Planirana sredstva za javni natječaj iznose 42.620 eura.

Sukladno odrebama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilnika o financiranju programa i projekata koje provode organizacije civilnog društva Grada Poreča-Parenzo, određenim udrugama koje ispunjavaju uvjete određene ovim propisima financijska sredstva dodjelit će se izravno, jer se radi o udrugama koje imaju isključivu nadležnost u području djelovanja i zemljopisnog područja za koje se financijska sredstva dodjeljuju i operativno su sposobne za rad na području djelovanja i zemljopisnom području na kojem se financirane aktivnosti provode. To su udruga *Sigurna kuća Istra (12.000 eura)* i udruga *Centar za inkluziju i podršku u zajednici (za Našu dnevnu zajednicu Poreč 31.850),* obje sa sjedištem u Puli.

*Sigurna kuća Istra*

Ova udruga,koja ima sjedište u Puli, provodi program pod nazivom „Pomoć ženama žrtvama obiteljskog nasilja“,kojim se osigurava besplatna psihosocijalna, psihološka i pravna podrška, hitni smještaj i smještaj u skloništa za žene žrtve obiteljskog nasilja i njihovu djecu na području Istarske županije. Ciljane skupine su: žene izložene nasilju koje traže psihosocijalnu, psihološku i pravnu podršku u savjetovalištu Sigurne kuće Istra (predviđa se da će oko 80 žena godišnje zatražiti takvu vrstu podrške); žene i djeca izložene obiteljskom nasilju koje se žele dugoročnije udaljiti iz nasilnog obiteljskog okruženja smještajem u sklonište Sigurne kuće Istra (predviđa se smjestiti oko 20 osoba); žene i djeca s područja Istarske županije izložene obiteljskom nasilju koje se žele kratkoročno udaljiti iz nasilnog obiteljskog okruženja putem hitnog smještaja (predviđa se 10-ak zahtjeva); djelatnici policije, sudova, centara za socijalnu skrb i zdravstvenih ustanova, kroz aktivnost međuresorne suradnje; mladi i građanstvo na području Istarske županije koji će sudjelovati u aktivnostima udruge; stručni tim Sigurne kuće Istra. Programske aktivnosti Sigurne kuće Istra usmjerene su na: zbrinjavanje i potporu ženama i djeci žrtvama obiteljskog nasilja; savjetodavnu pomoć ženama i djeci s iskustvom nasilja u obitelji (psihosocijalna, psihološka i pravna); programe primarne prevencije nasilja u partnerskim/bliskim vezama; senzibilizaciju javnosti za problematiku nasilja u obitelji (izrada i tisak pisanih materijala u cilju informiranja žrtava nasilja i javnosti, obilježavanje datuma vezanih uz problematiku nasilja u obitelji, zagovaranje potrebe i obveze prijavljivanja nasilja); unaprjeđenje međuresorne suradnje u području zaštite žrtava nasilja u obitelji. Sigurna kuća Istra je jedina organizacija civilnog društva na području Istarske županije koja pruža smještaj, pomoć i podršku žrtvama obiteljskog nasilja. Prije osnivanja Sigurne kuće Istra, u slučaju potrebe, žrtve nasilja sa područja Istarske županije bile su smještene u domove za djecu i odrasle žrtve obiteljskog nasilja izvan Istre. Sredstva su planirana za sufinanciranje plaća i naknada osobama koje provode program i drugih troškova provedbe programa.

*Centar za inkluziju i podršku u zajednici*

Ova udrugasa sjedištem u Puliu Poreču provodi program pod nazivom „*Naša dnevna zajednica Poreč“.*Provedbom ovog programa zadovoljavaju se potrebe zajednice za skrb o populaciji osoba s intelektualnim teškoćama. Aktivnosti programa usmjerene su na sprečavanje rizika društvene isključenosti osoba s intelektualnim teškoćama; osiguravanje njihovog punog i aktivnog sudjelovanja u životu zajednice; uključivanje u aktivnosti u zajednici kojima se kvalitetno organizira njihovo slobodno vrijeme i unapređuje kvaliteta života i zdravlja. Cilj programa je povećati sposobnosti korisnika projekta za svakodnevni život u obitelji i lokalnoj zajednici, povećati njihova praktična znanja i vještine i smanjiti stupanj društvene izoliranosti i ovisnosti korisnika i obitelji o institucionalnim programima. Suvremeni inkluzivni programi, po kojima udruga radi, pružaju odgovarajuću pomoć i podršku stručnih službi osobama s intelektualnim teškoćama. Život u zajednici uz podršku omogućava: nesporedivo veću kvalitetu života u odnosu na institucionalni oblik skrbi, veću osposobljenost u aktivnostima svakodnevnog života, značajno povećan stupanj realizacije razvojnih potencijala, višu razinu osobnih ambicija i očekivanja, obogaćene socijalne odnose, prevenciju nepoželjnih oblika ponašanja i psihičkih oboljenja. Program obuhvaća sljedeće aktivnost: radno-kreativne (likovno-oblikovnog te glazbeno-dramskog karaktera), rekreativne aktivnosti (tjelesno vježbanje, pješačenje, zabavne i sportsko-rekreativne igre, odlaske na more i bazene), edukacijske aktivnosti (radionice za stjecanje životnih vještina za kvalitetna život), inkluzivno volontiranje (s ciljem uključivanja u volonterske aktivnosti redovnih organizacija u zajednici), izleti i druženja, posjete i sudjelovanja u događajima u zajednici. Ciljane skupine su osobe s intelektualnim teškoćamau dobi od 20 godina i više, koje nisu zaposlene i žive u roditeljskom domu ili samostalno (14 osoba, od čega 9 s područja Poreča), obitelji korisnika i građani. Sredstva su planirana za sufinanciranje plaća i naknada osobama koje provode program i drugih troškova provedbe programa.

U ovoj aktivnosti planirana su i sredstva za realizaciju projekta *Centar za inkluziju i podršku u zajednici – Stambena zajednica Poreč* (6.750 eura). Sredstva su planirana za pokriće troškova provedbe projekta za 4 korisnika s područja Grada Poreča-Parenzo.

Iznos od 10.000 eura planiran je u ovoj aktivnosti za ostale potrebe za udruge.

*Gradsko društva društvo Crvenog križa Poreč*

Financiranje Crvenog križa obaveza je svake jedinice lokalne samouprave temeljem Zakona o Hrvatskom crvenom križu. Jedinice lokalne i područne (regionalne) samouprave (dalje: JLPS) osiguravaju sredstva za javne ovlasti i redovne djelatnosti, za što se izdvaja 0,5% sredstava prihoda JLPS i to za rad ustrojstvenih oblika Crvenog križa, te za rad i djelovanje Službe traženja, za što se na razini JLPS izdvaja 0,2% sredstava prihoda JLPS. Pod prihodima se smatraju prihodi poslovanja JLPS ostvareni u prethodnoj godini umanjeni za: dodatni udio u porezu na dohodak za decentralizirane funkcije, pomoći izravnanja za decentralizirane funkcije, vlastite prihode i namjenske prihode. Gradsko društvo Crvenog križa Poreč provodi aktivnosti usmjerene na educiranje i senzibiliziranje građana, te pruža neposrednu pomoć građanima kroz programe: Dobrovoljno davanje krvi, Pomladak i mladež Crvenog križa, Prva pomoć, Zdravstveno preventivni program i Služba traženja.

**PROGRAMI ZA POSEBNE DRUŠTVENE SKUPINE**

**Pomoć za kupnju udžbenika obiteljima u socijalnoj potrebi**

Planirana sredstva namijenjena su za pomoć obiteljima u socijalnoj potrebi u snošenju troškova kupnje udžbenika i drugog obrazovnog materijala učenicima osnovnih i srednjih škola. Uvjeti i postupak ostvarivanja ovog prava uređuju se Odlukom o su/financiranju troškova kupnje drugih obrazovnih materijala učenicima osnovnih škola, te kupnju obaveznih udžbenika i drugih obrazovnih materijala učenicima srednjih škola. Iznos novčane naknade zaključkom utvrđuje gradonačelnik jednom godišnje prije početka školske godine Naknada za školsku 2024./2025. godinu iznosi do 100 eura za učenike nižih razreda osnovne škole, do 160 eura za učenike viših razreda osnovne škola i do 250 eura za učenike srednjih škola. Naknada se isplaćuje na temelju dokazanog (nastalog) troška.

**Naknade za dopunsko zdravstveno osiguranje umirovljenicima – Porečka božićnica**

Sredstva su planirana za sufinanciranje dopunskog zdravstvenog osiguranja u 100% iznosu godišnje obveze za 2.800 osoba (za 2.600 umirovljenika i 200 osoba starijih od 65 godina koji nemaju mirovinu ili su korisnici nacionalne naknade za starije osobe). Uvjeti i postupak ostvarivanja ovog prava uređuju se Odlukom sufinanciranju dopunskog zdravstvenog osiguranja osoba starije žvotne dobi koju za tekuću godinu donosi Gradonačelnik. Sredstva su planirana za isplatu naknada u iznosu do 111,49 eura godišnje po osobi.

**Naknada za grobna mjesta hrvatskih branitelja Domovinskog rata**

Temeljem Zakona o pravima hrvatskih branitelja iz Domovinskog rata i članovima njihovih obitelji jedinice lokalne samouprave dužne su osloboditi ih (obitelj) plaćanja pola iznosa naknade za grobno mjesto, ako nemaju od ranije vlastito grobno mjesto. Naknada za dodjelu grobnog mjesta za jednu osobu na porečkom groblju iznosi 601,41 eura.

**Ostale potrebe u socijalnoj skrbi**

Sredstva su planirana za pomoć građanima u novcu ili naravi kod iznenadnih životnih situacija zbog kojih se nalaze u financijskim poteškoćama.

**Prekvalifikacije teže zapošljivih u lakše zapošljiva zanimanja**

Sredstva su planirana za prekvalifikaciju osoba iz teže zapošljivih zanimanja u lakše zapošljiva zanimanja (njegovateljice i druga tražena zanimanja).

**Naknade za pomoć osobama zbog zbog poslovno uvjetovanog otkaza**

Sredstva su planirana za pomoć osobama koje će se naći u teškoj socijalno ekonomskoj situaciji ukoliko dobiju poslovno uvjetovani otkaz. Uvjeti i postupak ostvarivanja ovog prava uređuju se Odlukom koju, po donošenju Proračuna, za tekuću godinu donosi Gradonačelnik na početku te godine.

**Naknade za pomoć osobama u teškoj socijalno ekonomskoj situaciji uzrokovanoj porastom cijena energenata**

Sredstva su planirana za pomoć osobama koje će se naći u teškoj socijalno ekonomskoj situaciji zbog porasta cijena energenata. Uvjeti i postupak ostvarivanja ovog prava uređuju se Odlukom koju, po donošenju Proračuna, za tekuću godinu donosi Gradonačelnik na početku te godine.

**OBVEZE IZ RANIJE REALIZIRANIH PROGRAMA**

**Zakup zgrade Doma za starije i nemoćne osobe**

Zbog posebnog interesa Grada u obavljanju djelatnosti iz područja socijalne skrbi za starije i nemoćne osobe sklopljen je Ugovor o korištenju objekta Doma za starije i nemoćne osobe između trgovačkog društva Dom Poreč d.o.o. i ustanove Dom za starije i nemoćne osobe Poreč, temeljem kojeg se planiraju proračunska sredstva za plaćanje zakupa zgrade Doma.

**Subvencije kamata za poticanu stanogradnju**

Odlukom o kriterijima i uvjetima za kupnju stanova iz Programa poticane stanogradnje Grada Poreča-Parenzo definirani su uvjeti za kupnju stana, odnosno za subvenciju kamata za stambene kredite, koje je ostvarilo ukupno 23 građana. Zaključkom Gradskog poglavarstva od 2.4.2002. godine Grad se obvezao subvencionirati kamate na kredite kod poslovnih banaka u visini od 2%.

**Subvencije kamata za kupnju prvog stana**

Grad Poreč-Parenzo je s Privrednom bankom Zagreb d.d bio sklopio Ugovor o poslovnoj suradnji kojim su bila regulirana međusobna prava i obveze vezano uz odobravanje stambenih kredita građanima koji sudjeluju u Programu subvencije kamata za kupnju prvog stana. Planiranim sredstvima Grad subvencionira dio kamate (2%) za ukupno 3 korisnika kredita.

**KAPITALNI PROJEKT**

**Dogradnja zgrade Doma za starije i nemoćne osobe Poreč**

Sredstva su planirana za financiranje radova i usluga na dogradnji Doma za starije i nemoćne osobe u Poreču, čiji je početak planiran u prvom dijelu 2025. godine.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradsko vijeće**  **KLASA:**  **UR.BROJ:**  **Poreč-Parenzo, ……….2024.** |

Na temelju članka 19. stavak 1. i članka 35. stavak 2. točka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćen tekst, 137/15 ispravak, 123/17, 98/19 i 144/20), članka 75. stavak 3. Zakona o sportu (“Narodne novine“ br. 141/22) i članka 41. Statuta Grada Poreča-Parenzo (“Službeni glasnik Grada Poreča-Parenzo“ br. 2/13, 10/18, 2/21 i 12/24), Gradsko vijeće Grada Poreča-Parenzo na sjednici od ……2024. godine donijelo je

**Program javnih potreba u sportu i rekreaciji**

**Grada Poreča-Parenzo za 2025. godinu**

**Članak 1.**

Programom javnih potreba u sportu i rekreaciji utvrđuju se aktivnosti, poslovi i djelatnosti od značaja za Grad Poreč-Parenzo koji se odnose na: poticanje i promicanje sporta; provođenje sportskih aktivnosti djece i mladih; djelovanje sportskih udruga, sportskih zajednica i saveza; sportsku pripremu, domaća i međunarodna natjecanja, te opću i posebnu zdravstvenu zaštitu sportaša; zapošljavanje osoba za obavljanje stručnih poslova u sportu; sportsko-rekreacijske aktivnosti građana; sportske aktivnosti osoba s teškoćama u razvoju i osoba s invaliditetom te održavanje i korištenje sportskih građevina.

**Članak 2.**

U 2025. godini Grad Poreč-Parenzo su/financirat će rashode za sljedeće programe, projekte i aktivnosti:

1. dugoročni zakup sportske dvorane Žatika,
2. stručne službe i aktivnosti Sportske zajednice Grada Poreča,
3. programe i projekte udruga u sportu,
4. održavanje sportskih dvorana i rekreacijskih objekata,
5. izgradnju nogometnih igrališta na Nogometnom kampusu
6. adaptacija i opremanje SRC Veli Jože i
7. članstvo u Hrvatskoj olimpijskoj obitelji.

**Članak 3.**

Financijska sredstva za ostvarivanje javnih potreba u sportu i rekreaciji osiguravaju se u Proračunu Grada Poreča-Parenzo za 2025. godinu.

Raspodjelu financijskih sredstava iz stavka 1. ovog članka obavlja Upravni odjel za društvene djelatnosti (u daljnjem tekstu: Upravni odjel), sukladno Planu raspodjele sredstava, koji je sastavni dio ovog Programa i Odluci o izvršavanju proračuna Grada Poreča-Parenzo za 2025. godinu.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u Proračunu Grada Poreča-Parenzo za 2025. godinu, prema priljevu sredstava u Proračun.

**Članak 5.**

Sredstva za realizaciju javnih potreba iz ovog Programa isplaćivat će se korisnicima na temelju ugovora kojima se utvrđuju programi/projekti/aktivnosti koji se su/financiraju te međusobna prava i obveze davatelja i primatelja financijskih potpora, zahtjeva i priloženih računa ili izdanih računa, ovisno o korisniku i namjeni planiranih sredstava.

**Članak 6.**

Sportska zajednica Grada Poreča obvezna je dostaviti izvješće o ostvarenju programa i utrošku sredstava za proteklu godinu na temelju i u skladu s odredbama Odluke o izvršavanju Proračuna Grada Poreča-Parenzo za 2025. godinu.

**Članak 7.**

Korisnici sredstava Proračuna s kojima se zaključuju ugovori o izvođenju projekata obvezni su Upravnom odjelu dostaviti izvješće o ostvarenju projekta najkasnije do 30. ožujka 2026. godine.

Ukoliko korisnici sredstava Proračuna ne postupe kako je određeno prethodnim stavkom, može im se obustaviti isplata sredstava.

Po prispjelim izvješćima, Upravni odjel podnosi izvješće o ostvarivanju njihovih projekata gradonačelniku Grada Poreča-Parenzo.

**Članak 8.**

Upravni odjel prati namjensko korištenje sredstava iz članka 3. ovog Programa.

Ukoliko Upravni odjel ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 9.**

Izvješće o ostvarenju ovog Programa podnosi se Gradskom vijeću do 30. lipnja 2026. godine.

**Članak 10.**

Ovaj Program objavit će se u „Službenom glasniku Grada Poreča-Parenzo“, a stupa na snagu 1. siječnja 2025. godine.

**PREDSJEDNIK**

**GRADSKOG VIJEĆA**

**Zoran Rabar**

**PLAN RASPODJELE SREDSTAVA**

|  |  |  |
| --- | --- | --- |
| **Red.**  **broj** | **KORISNIK**  **PROGRAM/PROJEKT/AKTIVNOST** | **IZNOS**  **EUR** |
| **1.** | **DUGOROČNI ZAKUP SPORTSKE DVORANE „ŽATIKA“** | **770.250,00** |
| **2.** | **SPORTSKA ZAJEDNICA GRADA POREČA** |  |
|  | Korištenje sportske dvorane Žatika za gradske manifestacije | 33.200,00 |
|  | Troškovi za EU natjecanja sportskih klubova | 26.550,00 |
|  | Stručne službe za organizaciju rekreacije i sportskih aktivnosti | 576.030,00 |
|  | Redovna djelatnost sportskih klubova | 397.000,00 |
|  | Zajedničke potrebe sportskih klubova | 284.410,00 |
|  | Organizacija Rukometnog prvenstva | 275.000,00 |
|  | Održavanje sportskih objekata | 195.470,00 |
|  | Redovno održavanje sportske dvorane Žatika | 230.940,00 |
|  | Kapitalne donacije za nabavu kombi vozila | 41.000,00 |
|  | Fond izvrsnosti | 39.820,00 |
|  | Ukupno 2. | **2.099.420,00** |
| **3.** | **FINANCIRANJE PROGRAMA I PROJEKATA UDRUGA** | **10.650,00** |
| **4.** | **ODRŽAVANJE SPORTSKIH DVORANA I REKREACIJSKIH OBJEKATA** | **200.000,00** |
| **5.** | **OSTALE POTREBE U SPORTU I REKREACIJI** | **1.000,00** |
| **6.** | **IZGRADNJA NOGOMETNIH IGRALIŠTA** | **950.000,00** |
| **7.** | **ADAPTACIJA I OPREMANJE SRC VELI JOŽE** | **164.500,00** |
| **8.** | **HRVATSKI OLIMPIJSKI ODBOR** |  |
|  | Članstvo u Hrvatskoj olimpijskoj obitelji | 15.930,00 |
|  | Ukupno 8. | **15.930,00** |
|  | **UKUPNO od 1. do 8.** | **4.211.750,00** |

**OPIS PROGRAMA**

**DUGOROČNI ZAKUP SPORTSKE DVORANE ŽATIKA**

Planiran sredstva namijenjena su za plaćanje zakupnine temeljem Ugovora o zakupu Višenamjenske sportske dvorane Žatika, sklopljenog između Grada Poreča-Parenzo i trgovačkog društva Parentium d.o.o. Ugovorom je definirano da je visina zakupnine jednaka iznosima, rokovima i uvjetima otplate ugovorene redovne kamatne stope temeljem Ugovora o kreditu sklopljenih s bankom. Glavnice kredita planirane su i utvrđene Ugovorom o davanju kapitalnih pomoći za otplatu kredita, sklopljenog također između Grada i trgovačkog društva Parentium d.o.o. (dalje: TD Parentium), a sukladno ugovorenim kreditnim uvjetima s bankom usklađenim s prijedlogom Odluke o davanju suglasnosti na zaduživanje TD Parentium, radi refinanciranja postojećih kreditnih zaduženja TD Parentium s ciljem zatvaranja obveza po partijama kredita 5010240707 i 5010307475 ugovorenih kod Privredne banke Zagreb d.d.

**OSNOVNA DJELATNOST SPORTSKE ZAJEDNICE GRADA POREČA**

Sportska zajednica Grada Poreča, sukladno odredbama Zakona o sportu, provodi aktivnosti na ostvarivanju zajedničkih ciljeva i interesa u sportu na području Grada Poreča-Parenzo. Zadaće Sportske zajednice su sljedeće: usklađivanje aktivnosti svojih članova; poticanje i promicanje sporta u skladu s aktima strateškog planiranja na nacionalnoj, regionalnoj i lokalnoj razini, a osobito sporta djece, mladeži i studenata, osoba s invaliditetom te zdravstveno usmjerenog tjelesnog vježbanja i zdravstveno usmjerene tjelesne aktivnosti; objedinjavanje i usklađivanje sportskih programa, predlaganje programa javnih potreba u sportu i njegovo provođenje; skrb o kategorizacijama sportaša; utvrđivanje načina ostvarivanja prava sportaša; sudjelovanje u stvaranju uvjeta za pripremu sportaša za za olimpijske igre, paraolimpijske igre, olimpijske igre gluhih, svjetska i europska prvenstva te druga velika međunarodna natjecanja; suradnja u ostvarivanju programa Hrvatskog olimpijskog odbora, Hrvatskog paraolimpijskog odbora i Hrvatskog sportskog saveza gluhih; promicanje stručnog rada u sportu; edukacija, informiranje i savjetovanje sportaša, sportskih djelatnika, građana i ostalih sudionika u sportu o pitanjima bitnim za bavljenje sportskim aktivnostima i djelatnostima; edukacija sportaša o antidopingu; sprječavanje negativnih pojava u sportu; skrb o javnim sportskim građevinama koje su joj povjerene na upravljanje; ostali poslovi propisani općim aktima.

Za potrebe izvršenja programa Sportske zajednice u 2025. planirana su sredstva za sljedeće aktivnosti:

**Korištenje sportske dvorane Žatika za gradske manifestacije**

Planirana sredstva namijenjena su za podmirivanje troškova zamjenskog korištenja drugih sportskih objekata zbog zauzetosti dvorane Žatika u vrijeme održavanja raznih sportskih i drugih manifestacija pod pokroviteljstvom Grada (Promohotela, Vinistre, maturalnih zabava, svjetskih/evropskih/drugih sportskih natjecanja i drugih manifestacija), kao i troškova električne energije, vode, čišćenja i prekovremenog rada zaposlenih u vrijeme održavanja navedenih manifestacija.

**Troškovi za EU natjecanja sportskih klubova**

Planirana sredstva namijenjena su za podmirivanje troškova porečkih sportskih klubova zbog sudjelovanja na evropskim natjecanjima (putnih troškova i troškova smještaja).

**Stručne službe za organizaciju rekreacije i sportskih aktivnosti**

Odlukom o unutarnjem ustroju Sportske zajednice Grada Poreča (dalje: SZ Poreč) SZ Poreč čine slijedeće organizacijske jedinice: tajnik, služba računovodstvo, tehnička služba i služba tekućih poslova i održavanja. Sredstva su planirana za plaće djelatnika i njihova ostala materijalna prava (putne troškove, jubilarne nagrade i dar djeci) te su povećana u odnosu na 2023. zbog povećanja osnovice za obračun plaća temeljem odluke iz rujna 2024. godine.

**Redovna djelatnost sportskih klubova**

Sredstva su namijenjena za redovnu djelatnost sportskih klubova. U sustavu financiranja Sportske zajednice nalazi se ukupno 30 klubova i Zajednica boćarskih klubova (12 klubova) koji su u sustavu natjecanja. Iz ovih sredstava klubovi podmiruju troškove službenih natjecanja (kotizacije i delegatske troškove, članarina, sudačke troškove, izdatke za sportsku opremu i rekvizite, konzumaciju pića i hrane na putu i režijske troškove, naknade sportašima do visine neoporezivog iznosa, potrošni materijal, fiksne i mobilne telefonske mreže i druge troškove). U ta su sredstva uključene i naknade za rad trenera i tajnika pojedinih klubova.

**Zajedničke potrebe sportskih klubova**

Aktivnost podrazumijeva rashode za zajedničke troškove klubova, koji se jednako primjenjuju na sve klubove. To su troškovi organiziranog prijevoza na službena natjecanja, troškovi redarskih i zaštitarskih službi prilikom održavanja natjecanja, troškovi liječničkih pregleda, troškovi najma sportskih objekata i školovanja trenera. Kako su se NK Jadran i Ženski rukometni klub Poreč plasirali u višu ligu, potrebno je u skladu sa odredbama koje propisuje MUP osigurati veći broj zaštitara, odnosno redara na službenim natjecanjima. S obzirom da su gore navedeni klubovi prešli iz regionalne u državne lige porasli su i troškovi prijevoza na službena takmičenja. Kako se svake godine povećava broj članova (49 klubova/udruga), povećavaju se i troškovi obaveznih sistematskih pregleda za sportaše koji se po novom Zakonu o sportu i dodatno proširuju na dodatne pretrage.

**Održavanje sportskih objekata**

U ovu stavku su uključeni svi režijski troškovi: troškovi električne energije, utroška vode, odvoza komunalnog otpada, troškovi redovitog održavanja objekata (ličenje, razni sitni i drugi popravci), košnja trave, nabava i popravci sitnog inventara i opreme, troškovi fiksne i mobilne telefonije, nabava i potrošnja kancelarijskog materijala, potrošnog materijala za održavanje čistoće i higijene, ptt troškovi, nabava i održavanje informatičke opreme i programa, pričuva, komunalna naknada i slično. U ovu stavku uključeni su svi sportski objekti, osim sportske dvorane Žatika. Izgradnjom nove škole na Finidi, osnovne i srednje škole koriste sportsku dvoranu Veli Jože isključivo u jutarnjoj smijeni, a klubovi u popodnevnim i večernjim satima, uslijed čega se koristi veća količina energenta za grijanje dvorane i boćališta. U 2025. godini Sportska zajednica Grada Poreča planira u dvorani Veli Jože opremiti renoviranu salu za sastanke i klubove sa potrebnom opremom i namještajem kako bi svi klubovi imali primjereni prostor za rad, održavanje skupština, sastanaka i pohranu dokumentacije. Na nogometnom kampusu NK Jadran planira se izgraditi montažno skladište za traktor, opremu i alate koji su potrebni za održavanje kampusa. U kuglani obrtničkoga doma potrebno je renovirati kuglačke staze kako bi kuglana zadovoljavala uvjete za održavanje službenih takmičenja.

**Redovno održavanje sportske dvorane Žatika**

Sportska dvorana Žatika vodi se i prati kao posebno troškovno mjesto. U tu stavku su uključeni troškovi: električne energije, energenata (lož ulja), vode, servisiranja i popravaka sustava za vatrodojavu, protuprovalnog sustava, video nadzora, redovnog tekućeg održavanja, materijala za održavanje čistoće i higijene, održavanja ispravnosti sustava liftova, fizičke i tehničke zaštite objekta, redovitih servisa sustava grijanja i hlađenja, odvoza smeća, fiksne i mobilne telefonije i drugi troškovi. U ovoj aktivnosti planirana su i sredstva za podmirenje police osiguranja objekta. Za održavanje i servisiranje limenog krova dvorane. Od otvorenja multifunkcionalne polivalentne dvorane održavaju se razne manifestacije i sajmovi, a u 2025-toj godini planirana su Svjetska prvenstva u rukometu, hokeju, judu, karateu, taekwondo i cornholu. Kako bi se dvorana na vrijeme pripremila za navedene manifestacije potrebno je tijekom godine uložiti dodatna sredstva u renoviranje prostora dvorane na etaži -2,-1 i O.

Oprema koja je u dvorani ,a prije svega odnosi se na svlačionice ne zadovoljava standarde svjetskih i europskih federacija te je iz tog razloga potrebno bilo istu promijeniti sa novom koja zadovoljava standarde i norme svih federacija kako bi se i dalje u dvorani mogle održavati sve manifestacije. Veći dio svlačionica smo uspjeli tijekom 2024-e godine ( 5 velikih svlačionica) , a u 2025-oj je u planu i ostatak (4 manje svlačionice).

**Fond izvrsnosti**

Pod izvrsnosti u sportu podrazumijeva se postizanje izuzetnih rezultata i uspjeha u ekipnom i pojedinačnom natjecanju na svjetskim i europskim prvenstvima, u svjetskim i europskim ligama i kupovima, olimpijskim i mediteranskim igrama, univerzijadi, domaćem ligaškom i kup natjecanju. Odlukom o načinu prikupljanja i raspodjele sredstava namijenjenih sportskim klubovima-članovima Sportske zajednice Grada Poreča, koju Gradonačelnik donosi za kalendarsku godinu, utvrđuju se kriteriji za raspodjelu prikupljenih novčanih sredstava. Korištenje novčanih sredstava uređuje se Odlukom Gradonačelnika Grada Poreča-Parenzo i aktima Izvršnog odbora Sportske zajednice Grada Poreča.

**Nabava kombi vozila**

Sredstva planirana za nabavku kombi vozila za potrebe prijevoza članova sportskih klubova.

**Organizacija svjetskog prvenstva u rukometu**

Grad Poreč-Parenzo domaćin je jedne grupe i President cupa Svjetskog prvenstvo u rukometu za muškarce – IHF World championship for Men 2025- koje će se održati od 14-29.01.2025-e u dvorani Žatika, kao dio Svjetskog prvenstva kojemu su domaćini Hrvatska, Norveška i Danska. Krajnji rok za dovršetak priprema za Svjetsko prvenstvo je 7. siječnja 2025. godine , do kad Dvorana Žatika mora biti uređena po svim standardima i instrukcijama IHF-a. Potrebno je postaviti veliku montažnu tribinu i dvije pomične iza golova, pripremiti pozicije za službeno osoblje i televizijske prijenose, kao i VIP i press lože. Organizirati svu potrebnu infrastukturu unutar i okolo dvorane, te opremiti dvoranu svim potrebnim uređajima i sustavima kako bi se prvenstvo moglo odvijati.

**FINANCIRANJE PROGRAMA I PROJEKATA UDRUGA**

Ova aktivnost odnosi se na financiranje programa i projekata udruga. Upravni odjel će po donošenju Proračuna za 2025. objaviti Javni natječaj za financiranje programa i projekata koji će se odnositi na organizaciju sportskih aktivnosti za osobe s invaliditetom u teretani na spravama koje odgovaraju njihovim mogućnostima i potrebama, a s ciljem povećanja njihove socijalne uključenosti i stvaranja navike svakodnevnog bavljenja tjelesnom aktivnošću.

**ODRŽAVANJE SPORTSKIH DVORANA I REKREACIJSKIH OBJEKATA**

Sredstva su planirana za tekuće i investicijsko održavanje sportskih objekata u vlasništvu ili u posjedu Grada Poreča-Parenzo, koji su dani na upravljanje Sportskoj zajednici Grada Poreča. Sredstva se planiraju za ulaganja u SRC Veli Jože, Dvoranu Palestra i Kuglanu Obrtničkog doma. Planiraju se slijedeća ulaganja:

SRC V. JOŽE :

1. krovišta dvorane V. Jože/boćališta

- rekonstrukcija (sanacija) krovišta 66.762,50 eura

- glavni ulaz u boćalište

2.tenis centar – postaviti klupske kućice/kontejner, stepenište za prelazak na tvrdi teren -pripremni radovi i nabavka kontejnera 15.000 eura

3. vanjski prostor ulaza u boćalište /stepenište amfiteatar/sanacija potporni zid 35.000 eura

4. sanacija -zamjena rasvjetnih tijela i stupova na pristupnoj stazi, nabava i zamjena stupova i rasvj. tijela 6.250 eura, postavljanje novih stupova s rasvjetnim tijelima 13.750 eura, ukupno 20.000 eura

DVORANA PALESTRA

5. sanacija krovišta iznad svlačionica i zidova u svlačionicama 14.375 eura

KUGLANA OBRTNIČKOG DOMA

6. sanacija i izmjena staza za kuglanje 10.938 eura

KAMPUS NK JADRAN

7. izrada i montaža nadstrešnice za traktor i alate 15.000 eura

**OSTALE POTREBE U SPORTU I REKREACIJI**

Sredstva su planirana za pokriće raznih neplaniranih rashoda.

**IZGRADNJA NOGOMETNIH IGRALIŠA**

Sredstva su planirana za izgradnju dva nogometna igrališta s pravom travom na Nogometnom kampusu.

**ADAPTACIJA I OPREMANJE SRC VELI JOŽE**

Sredstva planirana za realizaciju projekta Adaptacija i opremanje SRC Veli Jože za koji je ugovoreno sufinanciranje od 43,39% s Ministarstvom turizma, a Grad će osigurati preostali iznos potreban za provedbu projekta. Nositelji projekta Grad Poreč-Parenzo i Sportska zajednica planirali su niz ulaganja s ciljem unaprjeđenja infrastrukture dvorane SRC„Veli Jože“. Među ključnim zahvatima su adaptacija svlačionica, zamjena rasvjete, adaptacija kabineta, te prenamjena spremišta u klupski prostor za manje klubove u sklopu velike dvorane. Također, planira se nabava viseće kuglane za osobe s invaliditetom. Adaptacijom i opremanjem navedene sportske infrastrukture očekuju se značajne uštede na potrošnji energije (od preko 80 posto u glavnoj dvorani i preko 50 posto na boćalištu), kao i povećanje iskoristivosti same dvorane, te poboljšanje kvalitete usluga za korisnike.

**ČLANSTVO U HRVATSKOJ OLIMPIJSKOG OBITELJI**

Sredstva su planirana za plaćanje članarine za članstvo u Hrvatskoj olimpijskoj obitelji **(**dalje: HOO). Između Hrvatskog olimpijskog odbora, Grada Poreča-Parenzo, Turističke zajednice Poreč i Plave lagune d.d. zaključen je ugovor kojim su određena prava koja se stječu članstvom u HOOkao što su: korištenje naziva „Poreč-grad partner hrvatskih olimpijaca“ ili drugi slogan, pravo da grb Grada i logotipovi TZ Poreč i Plave lagune budu istaknuti na memorandumu HOO, pravo na posebnu tiskovnu konferenciju na kojoj će biti istaknut njihov doprinos ukupnom razvoju hrvatskog sporta, pravo da se grb Grada i logotipovi TZ Poreč i Plave lagune istaknu na panou HOO u prostorijama gdje se održavaju sjednice i prijemi, a koje redovito prate radio i TV postaje, pravo na sudjelovanje u sastavu delegacije i o trošku HOO-a naših predstavnika na Olimpijskim, Mediteranskim i Europskim igrama, upućivanje na korištenje, za potrebe priprema i natjecanja nacionalnih selekcija i sportaša za velika svjetska natjecanja i odgovarajuće sportske manifestacije, hotelske objekte na području Poreča i sportsku infrastrukturu, ukoliko za tu vrstu priprema i manifestacija postoji adekvatna sportska infrastruktura.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradsko vijeće**  **KLASA:**  **URBROJ:**  **Poreč-Parenzo, ……….2024.** |
|  |

Na temelju članka 19. stavak 1. i članka 35. stavak 2. točka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćen tekst, 137/15 ispravak, 123/17, 98/19 i 144/20), članka 11. Zakona o zdravstvenoj zaštiti ("Narodne novine" broj 100/18, 125/19, 147/20, 119/22, 156/22, 33/23 i 36/24) i članka 41. Statuta Grada Poreča-Parenzo ("Službeni glasnik Grada Poreča-Parenzo“ br. 2/13, 10/18, 2/21 i 12/24), Gradsko vijeće Grada Poreča-Parenzo na sjednici od …..2024. godine donosi

**Program javnih potreba u zaštiti, očuvanju i unapređenju zdravlja**

**Grada Poreča-Parenzo za 2025. godinu**

**Članak 1.**

Programom javnih potreba u zaštiti, očuvanju i unapređenju zdravlja utvrđuju se djelatnosti i poslovi koji su od interesa za Grad Poreč-Parenzo, a odnose se na unapređenje i očuvanje zdravlja, prevenciju bolesti, edukacije građana za zdrave životne izbore, ispitivanje i praćenje čimbenika okoliša štetnih za ljudsko zdravlje u svrhu kreiranja i provođenja ekološko zdravstvenih programa, te podizanja kvalitete zdravlja i života svih dobnih skupina.

**Članak 2.**

U 2025. godini Grad Poreč-Parenzo sufinancirat će sljedeće javne potrebe u zdravstvenoj zaštiti:

1. programe, projekte i aktivnosti u zdravstvenim ustanovama,
2. programe, projekte i aktivnosti koji imaju svrhu unaprijediti i očuvati zdravlje, prevenirati bolesti i educirati građane za zdrave životne izbore,
3. kreditnu obvezu za adaptaciju i opremanje Specijalne bolnice „Martin Horvat“ Rovinj.

**Članak 3.**

Financijska sredstva za ostvarivanje javnih potreba iz članka 2. ovog Programa osiguravaju se u Proračunu Grada Poreča-Parenzo za 2025. godinu.

Raspodjelu financijskih sredstava iz stavka 1. ovog članka obavlja Upravni odjel za društvene djelatnosti (u daljnjem tekstu: Upravni odjel), sukladno Planu koji je sastavni dio ovog Programa i Odluci o izvršavanju Proračuna Grada Poreča-Parenzo za 2025. godinu.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u proračunu Grada Poreča-Parenzo za 2025. godinu, prema priljevu sredstava u proračun.

**Članak 5.**

Sredstva za realizaciju javnih potreba iz ovog Programa isplaćivat će se korisnicima na temelju ugovora kojima se utvrđuju međusobna prava i obveze davatelja i primatelja financijskih potpora, zahtjeva i priloženih računa ili izdanih računa, ovisno o korisniku i namjeni planiranih sredstava.

**Članak 6.**

Korisnici sredstava Proračuna s kojima se zaključuje ugovor o izvođenju programa/projekta/aktivnosti obvezni su Upravnom odjelu dostaviti izvješće o ostvarenju projekta najkasnije do 30. ožujka 2026. godine.

Ukoliko korisnici sredstava Proračuna ne postupe kako je određeno prethodnim stavkom, može im se obustaviti isplata sredstava.

Po prispjelim izvješćima, Upravni odjel podnosi izvješće o ostvarivanju njihovih projekata gradonačelniku Grada Poreča-Parenzo.

**Članak 7.**

Upravni odjel prati namjensko korištenje sredstava iz članka 3. ovog Programa.

Ukoliko Upravni odjel ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 8.**

Izvješće o ostvarenju ovog Programa podnosi se Gradskom vijeću do 30. lipnja 2026. godine.

**Članak 9.**

Ovaj Program objavit će se u „Službenom glasniku Grada Poreča-Parenzo“, a stupa na snagu 1. siječnja 2025. godine.

**PREDSJEDNIK**

**GRADSKOG VIJEĆA**

**Zoran Rabar**

**PLAN RASPODJELE SREDSTAVA**

|  |  |  |
| --- | --- | --- |
| **Red. broj** | **KORISNIK**  **PROGRAM/PROJEKT/AKTIVNOST** | **IZNOS**  **EUR** |
| **1.** | **SUFINANCIRANJE PROGRAMA I PROJEKATA U USTANOVAMA** | |
|  | *Nastavni zavod za hitnu medicinu Istarske županije*  *Istarski domovi zdravlja, Ispostava Poreč*  Najam stana za zdravstvene djelatnike | 8.200,00 |
| 1.2. | *Istarski domovi zdravlja, Ispostava Poreč*  Projekt „Prevencija kardiovaskularnih bolesti u gradu Poreču“ | 7.000,00 |
| 1.3. | *Opća bolnica Pula*  *Istarski domovi zdravlja*  *Nastavni zavod za hitnu medicinu Istarske županije*  Sufinanciranje nadstandarda hitne medicine i zdravstvene zaštite | 234.200,00 |
|  | Ukupno 1. | **249.400,00** |
| **2.** | **SUFINANCIRANJE PROGRAMA U PODRUČJU ZDRAVLJA I EKOLOGIJE** | |
| 2.1. | *Institut za poljoprivredu i turizam poreč*  Sufinanciranje projekta | 13.300,00 |
| 2.2. | *Veterinarska bolnica Poreč*  Sufinanciranje programa | 9.770,00 |
|  | Ukupno 2. | **23.070,00** |
| **3.** | **OSTALE POTREBE U PODRUČJU ZAŠTITE, OČUVANJA I UNAPREĐENJA ZDRAVLJA** | |
| 3.1. | Ostali nespomenuti rashodi poslovanja | 1.000,00 |
|  | Ukupno 3. | **1.000,00** |
| **4.** | **KAPITALNI PROJEKTI** |  |
| 4.1. | *Specijalna bolnica "Martin Horvat" Rovinj*  Sufinanciranje kreditne obveze za adaptaciju i opremanje | 20.730,00 |
|  | Ukupno 4. | **20.730,00** |
| **5.** | **OSTALE AKTIVNOSTI** |  |
|  | Projekt „Hoditi i zdravi biti“ | 8.150,00 |
|  | Ukupno 5. | **8.150,00** |
| **6.** | **SAVJETOVALIŠTA** |  |
| 6.1. | *Nastavni zavod za javno zdravstvo Istarske županije*  Savjetovalište za prehranu  Savjetovalište za spolno i reproduktivno zdravlje mladih | 3.500,00  3.500,00 |
| 6.2. | *Istarski domovi zdravlja*  Savjetovalište za žene oboljele od raka dojke | 6.650,00 |
|  | Ukupno 6. | **13.650,00** |
|  | **UKUPNO od 1. do 6.** | **316.000,00** |

**OPIS PROGRAMA**

**SUFINANCIRANJE PROGRAMA I PROJEKATA U USTANOVAMA**

Sredstva su planira za financiranje *najma stana za liječnike* (8.200,00 eura), za sufinanciranje *projekta „Prevencija kardiovaskularnih bolesti u gradu Poreču“* (7.000,00 eura)i za s*ufinanciranje nadstandarda hitne medicine i zdravstvene zaštite* (234.200,00 eura).

**Najam stana za zdravstvene djelatnike**

Sredstva su planirana za plaćanje najma stana za cijelu godinu za liječnike koji rade u Nastavnom zavodu za hitnu medicine IŽ, Ispostavi Poreč.

**Prevencija kardiovaskularnih bolesti**

Program se provodi u Ispostavi Istarskih domova zdravlja u Poreču (Domu zdravlja Poreč) od 2007. godine, s ciljem prevencije bolesti srca i krvožilnog sustava, smanjivanja pobola i smrtnosti od ovih bolesti, poboljšanja kvalitete života osoba srednje i starije životne dobi i poticanja svesnosti građana o visokom riziku od ovih bolesti u zajednici. Ciljevi programa su: prevencija KV bolesti, smanjiti pobol i smrtnost od KV bolesti, poboljšati kvalitu života osoba sredne i starije životne dobi; provoditi kontinuiranu i dostupnu vanbolničku KV prevenciju i rehabilitaciju. U Domu zdravlja Poreč provodi se sekundarna i tercijalna prevencija. Sekundarna prevencija obuhvaća rad s rizičnim skupinama: hipertoničari, pretili, dijabetičari i pušači. S pretilima stručnjaci rade u grupnom i individualnom radu. Svaka tri mjeseca formira se nova grupa s oko 15-ak osoba, ali se nastavlja rad i s ranije formiranim grupama koje su prošle edukaciju. Od 2009. provodi se i „nordijsko hodanje“ i tjelovježba tri puta tjedno po 60 minuta. Tercijalna prevencija provodi se od 2008. godine i obuhvaća rad s pacijentima koji su preboljeli infarkt ili su imali intervencije na srcu. S takvim pacijentima se provodi 3. faza rehabilitacije, trajna rehabilitacija koja uključuje nordijsko hodanje i tjelovježbe pod kontrolom kineziterapeuta. Od 2020. provodi se i 2.faza - post akutna rehabilitacija u sklopu projekta „Prevencija i rehabilitacija KV bolesti u Istarskoj županiji“. U 2025. godini bi se program posebno usmjerio na rizičnu populaciju, a to su muškarci u dobi od 45-65 godina, dijabetičari, pretili, pušači. Broj sudionika koji se upisuje u KV savjetovalište je oko 200 godišnje, a u svaku radionicu se uključuje prosječno 20-ak korisnika. Liječnici obiteljske medicine pacijente koji imaju evidentirane KV bolesti, upućuju na uključivanje u KV savjetovalište Istarskih domova zdravlja u Poreču, te na provođenje nefarmakološke prevencije bolesti uz vanbolničku rehabilitaciju. Aktivnosti koje KV savjetovalište provodi su edukativnog karaktera, aktivnosti tjelovježbe i nordijskog hodanja uz nadzor stručnih osoba, te aktivnosti kontinuiranog mjerenja aretrijskog tlaka kroz 24 sata (KMAT). Osim oboljelih, u program se uključuju i članovi njihovih obitelji. Sredstva su planirana za naknade izvoditeljima programa.

**Sufinanciranje nadstandarda hitne medicine i zdravstvene zaštite**

Sredstva su planirana za organiziranje i financiranje provođenja mjera zdravstvene zaštite za povećani broj korisnika zdravstvene zaštite koje se pružaju turistima *u Općoj bolnici Pula* i *Istarskim domovima zdravlja* te za povećan broj timova hitne medicinske službe u *Nastavnom zavodu za hitnu medicinu Istarske županije.*

*Opća bolnica Pula* i *Istarski domovi zdravlja*

Uslijed povećanog broja korisnika zdravstvene zaštite koja se pruža turistima u *Općoj bolnici Pula* u razdoblju od 1.6 do 30.9. nužno je povećati broj zaposlenika i pojačano organizirati rad na Objedinjenom hitnom prijemu i Odjelu pedijatrije, a kako bi se osigurala pravovremena zdravstvena zaštita turistima, odnosno kako se uslijed preopterećenosti velikim brojem pacijenata, koji nisu uračunati u mrežu zdravstvene zaštite, ne bi umanjila zdravstvena usluga stanovnicima Istarske županije (osiguranicima HZZO).

Nadstandard za navedene potrebe u Općoj bolnici Pula obuhvaća 1,5 doktora medicine, 3 medicinske sestre/tehničara i 3 administratora. Ukupni rashodi (rashodi za zaposlene i materijalni rashodi) iznose 191.000,00 eura.

Uslijed povećanog broja korisnika zdravstvene zaštite koja se pruža turistima u *Istarskim domovima zdravlja* u razdoblju od 1.6 do 31.8. nužno je otvoriti dodatne turističke ambulante, odnosno povećati broj zaposlenika i pojačano organizirati rad u najmanje 5 gradova- Umag, Poreč, Rovinj, Pula i Labin, a kako bi se osigurala pravovremena zdravstvena zaštita turistima, odnosno kako bi turisti i sezoski radnici u turizmu dobili odgovarajuću zdravstvenu zaštitu na lokalitetima gdje se u tim mjesecima nalaze u velikom broju i kako ne bi bilo nepotrebnih neželjenih događaja uslijed odgođene zdravstvene zaštite turista, odnosno kako se zbog preoterećenosti velikim brojem pacijenata, koji nisu uračunati u mrežu zdravstvene zaštite, ne bi umanjila zdravstvena usluga stanovnicima Istarske županije (osiguranicima HZZO).

Nadstandard za navedene potrebe uIstarskim domovima zdravlja obuhvaća 5 doktora medicine, 5 medicinskih sestara/tehničara i 5 administratora. Ukupni rashodi (rashodi za zaposlene i materijalni rashodi) iznose 167.001,00 eura.

Izvor financiranja za obje ustanove su jedinice lokalne samouprave (dalje: JLS) iz prihoda od turističke pristojbe (30%) namijenjenih za poboljšanje uvjeta boravka turista, način raspodjele po JLS je broj turističkih noćenja.

*Nastavni zavod za hitnu medicinu Istarske županije*

Na području na kojem je zbog tranzita i/ili boravka turista povećan broj korisnika zdravstvene zaštite potebno je osigurati povećani broj timova hitne medicinske službe u *Nastavnom zavodu za hitnu medicinu Istarske županije* (dalje: NZHMIŽ)u odnosu na broj timova određenih mrežom hitne medicinske službe za razdoblje od 1.4 do 30.9 kalendarske godine. U tom se razdoblju u Istarskoj županiji zbog boravka velikog broja turista značajno povećava broj stanovnika odnosno korisnika zdravstvene zaštite. Vrijeme početnog zbrinjavanja često je presudno za ishod liječenja te je uslijed boravka velikog broja turista nužno osigurati veći broj timova hitne medicinske službe od onoga dobivenog u Mreži hitne medicine. NZHMIŽ je županijska ustanova i za postizanje najboljih rezultata nema podjele terena već djeluje širom Županije po principu prvi raspoloživi tim dolazi do pacijenta. Radi se o minimalnom dodatnom broju timova hitne medicinske službe kako ne bi došlo do nepotrebne ugroze života i zdravlja zbog odgođene zdravstvene zaštite uslijed nedostupnosti tima hitne medicinske službe. Zakonom o turističkoj pristojbi („Narodne novine“ broj 52/19, 32/20 i 42/20) definirano je da se 30% raspoređene turističke pristojbe lokalne turističke zajednice doznačuje općin ili gradu na području kojih je osnovana Turistička zajednica za poboljšanje uvjeta boravka turista.

Nadstandard za dodatne timove hitne medicine u NZHMIŽ u razdoblju od 1.4 do 30.9.2023. obuhvaća 11 doktora, 15 medicinskih sestara/tehničara,15 vožača, 24 satna pripravnost tim T1 plus medicinske sestre/tehničari.

Ukupni rashodi (rashodi za zaposlene, materijalni rashodi i rashodi za nabavu nefinancijske imovine) iznose 1.641.999,00 eura.

Izvor financiranja za obje ustanove su jedinice lokalne samouprave (dalje: JLS) iz prihoda od turističke pristojbe (30%) namijenjenih za poboljšanje uvjeta boravka turista, način raspodjele po JLS je broj turističkih noćenja.

**SUFINANCIRANJE PROGRAMA U PODRUČJU ZDRAVLJA I EKOLOGIJE**

Sredstva su planirana za financiranje projekta koji se realizira u *Institutu za poljoprivredu i turizam u Poreču* (13.300,00 eura) i programa koje realizira *Vetrinarska bolnica Poreč* (9.770,00 eura).

**Institut za poljoprivredu i turizam**

Institut zapoljoprivredu i turizamće u 2025. realizirati projekt pod nazivom “*Praćenje promjena u okolišu i promocija ekološke pismenosti”.* Posebno zastupljen problemu okviru projekta je problem invazivnih vrsta. To jedan je od najvažnijih ekoloških i zdravstvenih problema današnjice i povezan je s globalnim klimatskim promjenama i ljudskim djelovanjem. Grad Poreč-Parenzo već godinama pokazuje osjetljivost na probleme koje uzrokuju invazivne vrste (ambrozija, pajasen, grozdasta kaulerpa, nutrije, tigrasti komarac,rebraši…) i daje podršku projektima s temom praćenja i upravljanja invazivnim vrstama, kao i promicanju svijesti o različitim ekološkim temama, te će i u 2025. godini sufinancirati projekt Instituta za poljoprivredu i turizam u Poreču. Predloženi projekt nadovezuje se na rezultate aktivnosti iz proteklih šest godina koje su obuhvaćale znanstvena istraživanja na invazivnim vrstama, kartiranje i izradu detaljnih interaktivnih karata rasprostranjenosti invazivnih vrsta te edukaciju građana, djece i šire javnosti.

Ciljevi ovog projekta su nastavak znanstvenog monitoringa i kartiranja invazivnih vrsta na području Poreča, suradnja s drugim dionicima (Zavod za javno zdravstvo IŽ, Udruga Zona, Udruga pčelara Nektar i drugi), objedinjavanje projekata s istom tematikom na području grada Poreča, educiranje javnosti na problematiku invazivnih vrsta, biti na raspolaganju građanima za sve upite i dojave vezane uz invazivne vrste te popularizacija biologije i ekologije. Cilj je i aktivno uključiti djecu (vrtiće i škole) te građane u očuvanje naše jedinstvene i iznimno vrijedne prirodne baštine kroz kampanje na društvenim mrežama i provedbom navedenih aktivnosti na području Poreča i šire.

U 2025. projekt će obuhvaćati slijedeće aktivnosti: ažuriranje popisa i baze podataka prisutnih stranih i domaćih invazivnih vrsta; izlazak na teren, identifikacije te kartiranje prisutnih invazivnih stranih vrsta; organiziranje info punktova o invazivnim vrstama za turiste i građane u ljetnim mjesecima; provođenje kontinuirane edukacije šire javnosti o invazivnim vrstama; izrada materijala za širenje informacija o aktualnostima vezanim uz invazivne vrste; stalni kontakt i pružanje informacija građanima i svim zainteresiranim; komunikacija sa svim interesnim grupacijama (poljoprivreda, turizam, ribarstvo, udruge, ustanove, mediji…); ostale aktivnosti vezane uz tematiku invazivnih vrsta i općenito ekologije i održivog razvoja; popularizacija vanjske učionice i poučne staze u šumi Sv. Marka kraj Instituta, pisanje eko članaka za posebnu rubriku na web stranici Grada Poreča-Parenzo; suradnja s Centrom za mlade (organizacija predavanja, radionica, volontiranja); revitalizacija lokvi na području Grada Poreča-Parenzo i šire.

Svi sakupljeni podaci bit će dostupni javnosti, a kroz kampanje popularizacije i jače vidljivosti omogućit će se veći utjecaj na građane, turiste i naročito mlađu populaciju. Komunikacija prema javnosti odvija se putem interaktivne web stranice o invazivnim vrstama čiji je link dostupan na stranicama Grada Poreča-Parenzo i Instituta, predstavljanjem na radio i TV emisijama te putem objava na društvenim mrežama Facebook i Instagram.

Sve predviđene aktivnosti odradit će stručnjaci s iskustvom u području biologije te jedna zaposlena osoba koja će omogućiti kontinuirani rad sa širom populacijom građana i djece. Sredstva su planirana za plaću zaposlene djelatnice, promotivni materijal i administrativne troškove provedbe aktivnosti.

**Veterinarska bolnica Poreč**

Planiranim sredstvima sufinancirat će se izvođenje aktivnosti vezanih uz realizaciju tri projekta koje Grad Poreč-Parenzo realizira već duži niz godina u suradnji s Veterinarskom bolnicom Poreč i to: projekt “*Kontrola i suzbijanje populacije galebova klaukavca i procjena rizika prekomjerne populacije za zdravlje ljudi*” s iznosom od 4.022 eura, projekt “*Psi kao rezervoari i indikatori opasnih zoonoza*” s iznosom od 930 eura i projekt “*Sterilizacija i kastracija mačaka lutalica“* s iznosom od 4.813 eura.

*Projekt “Kontrola i suzbijanje populacije galebova klaukavca i procjena rizika prekomjerne populacije za zdravlje ljudi”*

Prema zapažanjima stručnjaka u Poreču i Istri, te epidemioloških pokazatelja rizika prijenosa bolesti na ljude u našoj regiji, identificiran je problem uzrokovan povećanjem populacije galeba klaukavca (Larus cachinans), koji pripada skupini velikih galebova i najveći je galeb juga Europe. Galeb klaukavac se prirodno hrani vrlo različitom hranom, ribom, raznim morskim beskralješnjacima, malim sisavcima (glodavci), jajima ptica i sl., a u zadnje vrijeme, u urbanim zajednicama, otpacima na odlagalištima otpada, te se bilježe napadi galebova na djecu, građane i turiste. Stručnjaci su utvrdili da su Poreč i druga turistička mjesta izrazita meta galebova zbog velikih hotelskih kompleksa i velike količine otpada, što za galebove znači veliku količinu hrane. Od 2010. godine u Poreču je započela provedba pilot projekta, a od 2011. projekta usmjerenog kontroli i suzbijanju populacije galebova zbog mogućih značajnih zdravstvenih rizika i šteta za ljude. Humanom metodom suzbijanja populacije galebova na Poreštini i u drugim gradovima u kojima se provodi ovaj projekt (Rovinj, Pula, Novigrad), postavljanjem lažnih jaja broj galebova se značajno smanjio, a smanjio se i broj gnijezda u urbanim područjima. U proteklih 15 godina na području Poreča, Rovinja, Pule i Novigrad postavljeno je preko 30.000 lažnih jaja, a nadziranjem ležanja ptica na lažnim jajima utvrđeno je da je za toliko smanjen i broj ptića.

Dugoročni cilj projekta je uspostaviti sustav praćenja, kontrole i smanjenja populacije galeba kalukavca. Kratkoročni ciljevi projekta su: monitoring populacije galebova te razrada optimalnih mjera i aktivnosti koje će utjecati na smanjivanje populacije; onemogućavanje dodatnog hranjenja galebovima (putem deponija, neadekvatnog zbrinjavanja otpada); edukacija i informiranje građana i gostiju putem edukativno-informativnih materijala za područje Poreča i Istarske županije na temu adekvatnog odlaganja otpada i ponašanja u odnosu na galebove.

Nositelj projekta je Veterinarska bolnica Poreč dok su dionici projekta: Veterinarski fakultet Zagreb, Zdravi grad Poreč, Gradovi: Poreč-Parenzo, Novigrad, Rovinj i Pula, Općine: Vrsar, Funtana i Tar-Vabriga, turističke tvrtke (Valamar-Riviera, Plava laguna, Maistra, Laguna Novigrad, Arena Hospitality group, BMV group), Turistička zajednica Istarske županije i Turističke zajednice Grada Poreča-Parenzo, Novigrada, Rovinja i Pule te Općina Vrsar, Funtana i Tar-Vabriga.

U 2025. projekt će obuhvatiti sljedeće aktivnosti: monitoring galebova; poduzimanje mjera za smanjenje populacije galeba klaukavca, uzorkovanje izmeta i perja ptica i laboratorijske pretrage, kontrola rekreacijskih voda; prosvjećivanje građana i turista, medijska prezentacija projekta. Sve predviđene aktivnosti odraditi će stručni timovi Veterinarske bolnice Poreč, Veterinarskog fakulteta Zagreb, Zavod za javno zdravstvo IŽ te posebne grupe (ribolovna društva, lovci). Sredstva su planirana za sufinanciranje troškova plaća voditelja projekta, naknada stručnog suradnika, naknada tehničkog osoblja te drugih troškova provedbe aktivnosti (prijevoza, izrada edukativnih letaka i plakatiranje, opreme za monitoring i praćenje populacije galebova, nabavu umjetnih jaja i ostale potrebne opreme).

*Projekt „Psi kao rezervoari i indikatori opasnih zoonoza “*

Emergentne zoonoze su problem koji trenutno zabrinjava svjetsko zdravstvo, a među njima osobito one koje se prenose vektorima, kao i one za koje su rezervoari kućni ljubimci. Trend porasta broja kućnih ljubimaca bilježi se i u Poreču, pa je važno naglasiti da i njihovim porastom zbog vrlo tijesne kohabitacije rastu i potencijalne opasnosti zaraze ljudi, osobito djece. Kontaminiranost javnih površina jajima parazita – temeljem dosadašnjeg montoringa parkova i objekata za dječju igru na području Poreča, može se zaključiti da je uočen rizik i od kontaminacije parazitskim stadijima podrijetlom iz izmeta pasa. Posebno je zabrinjavajući nalaz istih u pješčanicima u kojima tijekom ljetnih mjeseci borave djeca. Pas kao rezervoar i indikator emergentih zoonoza - psi mogu biti izvrsni indikatori jer, premda ne obolijevaju vidljivim znakovima, svakako pokazuju razinu prokuženosti kao i razinu rizika za ljude.

Dugoročni ciljevi projekta jesu: određivanje rizika kontaminacije javnih površina, parkova, zelenih površina, šetališta, dječjih igrališta i objekta za zabavu djece na području Poreča temeljem nalaza parazitskih razvojnih oblika u izmetu pasa kao i kontaminiranost tla; rano otkrivanje razvojnih stadija parazita na kontaminiranim površinama i rano otkrivanje razvojnih stadija parazita i prevencija kod kućnih ljubimaca s ciljem sprječavanja prenošenja i suzbijanja parazitarnih bolesti. Kratkoročni ciljevi projekta: rano otkrivanje razvojnih stadija parazita na kontaminiranim površinama i sprečavanje mogućeg širenja parazitarnih bolesti; rano otkrivanje razvojnih stadija parazita te prevencija kod kućnih ljubimaca; određivanje zaraženosti pasa i mačaka za čovjeka opasnim crijevnim parazitima; onemogućavanje pristupa pasa i mačaka pješčanicima u dječjim vrtićima i dječjim igralištima i organiziranje sustava prosvjećivanja vlasnika pasa kao i ostalih građana kako bi se smanjio rizik zaraze.

U 2025. godini projekt će obuhvatiti sljedeće aktivnosti: izbor mikrolokacija temeljem zahtjeva naručitelja kao procjene gdje je najveći rizik zaraze za građanstvo i djecu; uzimanja uzoraka tla i pijeska; sakupljanja izmeta na području mikropopulacije; pretrage uzoraka tla, pijeska i izmeta; određivanja razine zaraženosti pasa i mačaka trakavicom odgovornom za pojavu ehinokokoze; određivanja zaraženosti pasa za čovjeka opasnim crijevnim parazitima; organiziranje sustava prosvjećivanja vlasnika pasa kao i ostalih građana kako bi se smanjio rizik zaraze, izradu edukativnih letaka za građane, te edukativna predavanja za građane i stručnjake. Sve predviđene aktivnosti odraditi će veterinarski tehničari, volonteri, doktori veterinarske medicine te profesori Veterinarskog fakulteta. Nositelj projekta je Veterinarska bolnica Poreč, dok su dionici projekta Veterinarski fakultet Zagreb i Zdravi grad Poreč. Sredstva su planirana za troškove plaća voditelja projekta i veterinarskog tehničara, naknada stručnim suradnicima

*Projekt „Sterilizacija i kastracija mačaka lutalica “*

Na području grada Poreča nekoliko je rizik lokacija na kojima se nalazi veći broj slobodnoživućih mačaka. Ovakvi prostori i životinje bez veterinarskog nadzora i kontrole povećanja populacije predstavljaju rizik za zdravlje građana i turista. Prema ranije prikupljenim pokazateljima na više gradskih lokacija, analizom prikupljenog izmeta na javnim površinama pronađeni su članci trakavice, koja je odgovorna za pojavu ehinokokoze, što zahtijeva suzbijanje i prevenciju pojave i širenja parazita na druge lokacije, životinje i ljude. Posebne skupine koje su u riziku su djeca predškolskog uzrasta i osobe s intelektualnim poteškoćama.

Dugoročni cilj projekta jest smanjenje rizika prijenosa zaraznih bolesti sa slobodnoživućih mačaka na ljude (zoonoze) i druge životinje na području Poreča. Kratkoročni ciljevi jesu: smanjenje populacije slobodnoživućih mačaka na javnim površinama na određenim gradskim lokacijama;, senzibilizacija građana za odgovorno postupanje i udomljavanje ovakvih životinja; edukacija djece i osoba s intelektualnim poteškoćama o pravilnom postupanju s napuštenim životinjama; brendiranje Grada Poreča-Parenzo kao jedinice lokalne samouprave koja prepoznaje i humano rješava problem prekomjernog broja napuštenih mačaka, te time ujedno skrbi o zdravstvenoj sigurnosti građana i turista. Nositelj projekta je Veterinarska bolnica Poreč.

U 2025. godini projekt će obuhvatiti sljedeće aktivnosti: hvatanje napuštenih mačaka na javnim površinama Grada Poreča-Parenzo, sterilizacija/kastracija, označavanje, dehelmintizacija, cijepljenje protiv bjesnoće uhvaćenih mačaka; udomljavanje ili vraćanje u njihovo stanište i upoznavanje i edukacija o vrstama i veličini rizika za zdravlje, te pokazivanje postupanja s napuštenim životinjama. Sve predviđene aktivnosti odraditi će veterinarski tehničari, veterinarski bolničar i volonteri. Sredstva su planirana za podmirivanje troškova kastracija i sterlizacija, cijepljenje protiv zaraznih bolesti, tretranje protiv vanjskih parazita, dehelmintizaciju i stacionarno liječenje.

**OSTALE POTREBE U PODRUČJU ZAŠTITE, OČUVANJA I UNAPREĐENJA ZDRAVLJA**

Sredstva su planirana za pokriće neplaniranih rashoda.

**KAPITALNI PROJEKTI**

Sredstva su planirana za sufinanciranje kreditne obveze za adaptaciju i opremanje *Specijalna bolnice "Martin Horvat" Rovinj* (20.730,00 eura).

**Specijalna bolnica za ortopediju i rehabilitaciju „Martin Horvat“ Rovinj**

Specijalna bolnica, Istarska županija i gradovi i općine u Istarskoj županiji su u svibnju 2022. godine potpisali Pismo namjere o ostvarivanju suradnje na realizaciji projekta rekonstrukcije i opremanja Odjela za dječju rehabilitaciju u Secijalnoj bolnici. Zajednički cilj suradnje koji je utvrđen Pismom namjere, jest osigurati adekvatne uvjete za pružanje usluga zdravstvene zaštite pacijentima, prvenstveno djeci s neurorizicima i njihovim roditeljima s područja cijele Istarske županije. Skupština Istarske županije je na sjednici održanoj 3.11.2022. godine prihvatila prijedlog Sporazuma o sufinanciranju kreditne obveze za adaptaciju i opremanje Odjela za dječju rehabilitaciju u Specijalnoj bolnici u visini od 2.322.649,15 eura. Navedeni iznos predstavlja procijenjenu vrijednost, s time da će se konačni iznos utvrditi nakon provedbe svih postupaka nabave te dovršetka adaptacije i opremanja Odjela za dječju rehabilitaciju,, a temeljem okončanih obračuna za radove i opremanje. Gradsko vijeće Grada Poreča-Parenzo je na sjednici održanoj 20.4.2023. donijelo Odluku o prihvaćanju Sporazuma o sufinanciranju kreditne obveze za adaptaciju i opremanje Odjela za dječju rehabilitaciju u Specijalnoj bolnici. Temeljem ovog akta Grad Poreč-Parenzo preuzima obvezu sufinancirati dio kreditne obveze u ukupnom iznosu od 203.110,16 eura u razdoblju od 2023. do 2034. godine i u istom razdoblju u proračunu Grada Poreča-Parenzo planirati potrebna sredstva. Dinamika i rokovi otplate te obveza dostave zadužnica će se detaljnije urediti posebnim ugovorima koje će sklopiti Specijalna bolnica i Istarska županija s gradovima i općinama, a nakon zaključivanja ugovora o kreditu Specijalne bolnice i banke. U 2025. obveza Grada Poreča-Parenzo iznosi 20.730,00 eura.

**OSTALE AKTIVNOSTI**

**Projekt „Hoditi i zdravi biti“**

Sredstva su planirana za sufinanciranje troškova manifestacije koja se održava u mjesecu travnju povodom obilježavanja Svjetskog dana zdravlja. Sredstva su planirana za nabavu majica koje sudionici dobiju na početku pješačenja, te vode i toplog obroka koje dobiju na kraju pješečenja. Prijašnjih godina pješačilo se od zgrade Suda do ski-lifta u Zelenoj laguni. Nositelj projekta je Zdravi grad Poreč, parneri su Nastavni zavod za javno zdravstvo Istarske županije i Grad Poreč-Parenzo. Projekt se provodi s ciljem promocije važnosti kretanja i tjelesnih aktivnosti, te zdravih životnih izbora. U projektu sudjeluju građani, učenici osnovnih škola i njihovi učitelji, te djeca dječjih vrtića i njihovi odgojitelji.

**SAVJETOVALIŠTA**

**Savjetovalište za prehranu IŽ u Poreču**

U suradnji Zdravog grada, Grada Poreča-Parenzo i Nastavnog Zavoda za javno zdravstvo Istarske županije (dalje: Zavod) u prostorima Zdravog grada Poreč je tijekom 2019. godine po prvi puta uspostavljena usluga Savjetovališta za prehranu odnosno nutricionističkog savjetovališta. Nutricionističko savjetovalište s nutricionisticom Zavoda je usmjereno stanovnicima Poreča i Poreštine i besplatno je za sve korisnike. Nutricionistica Zavoda radi u prostorima Zdravog grada s klijentima koji su unaprijed dogovorili termin, dva puta mjesečno, 9 mjeseci u godini, u poslijepodnevnim satima od 13 do 19 sati. Nutricionistica savjetuje o principima zdrave prehrane, s posebnom pažnjom u odnosu na osobe sa specifičnim problemima (šećerna bolest, visok krvni tlak, hormonalni poremećaji, pretilost i sl.). Cilj je pružiti građanima uslugu individualnog nutricionionističkog savjetovanja te redovito praćenje korisnika u promjeni navika i poboljšanju zdravlja. U Savjetovalištu se obavljaju sljedeće aktivnosti: uzimanje nutritivne anamneze; rad s korisnicima svake životne dobi; medijska aktivnost; održavanje i organizacija radionica, stručnih predavanja, tribina i manifestacija; izrada raznih promotivnih materijala, javnozdravstvenih programa i izvješća o radu; e-savjetovanje i održavanje društvenih mreža (Facebook i Insagram). Sredstva su planirana za: redovni i prekovremeni rad nutricinista, prezentacije epidemiologa, troškove korištenja službenog vozila, tiskanje letaka i troškove ostalog potrošnog radnog materijala.

**Savjetovalište za spolno i reproduktivno zdravlje mladih u IŽ**

Nositelj projekta je Nastavni zavod za javno zdravstvo IŽ (dalje: Zavod). Ključna svrha Savjetovališta je primarna prevencija radi poboljšanja spolnog zdravlja mladih, koja će se provoditi kroz multidisciplinarna Savjetovališta Zavoda u IŽ. Projekt se u Poreču počeo razvijati 2020. godine otvaranjem i organiziranjem rada Savjetovališta u prostorijama ambulante za školsku i adolescentnu medicinu. U Savjetovalištu radi specijalistica školske medicine s potrebnom edukacijom i dugogodišnjim iskustvom za rad s mladima, koja u svom radu po potrebi surađuje s psiholozima i epidemiolozima Zavoda, obrazovnim ustanovama, jedinicama lokalne samouprave i drugima. Savjetovalište će u 2025. provoditi edukacije ciljanih skupina i to učenika 5. i 8. razreda osnovnih škola i 3. razreda srednjih škola, ukupno oko 700 učenika. Teme će biti: ravnopravnost spolova, nenasilje u vezama, pravo na različitost spolne orjentacije, ugodno i sigurno spolno iskustvo beze prisile, kontracepcija, spolnopreosive infekcije, sexting i zaštita od cyberbullynga. Promovirat će se i provoditi cijepljenje protiv infekcije humanim papilloma virusom (HIV) koje je od ove školske godine omogućeno besplatno učenicama i učenicima svih viših razreda osnovne škola, kao i mladima do navršene 24. godine života. Planiraju se i 2 edukativna predavanja obrazovnih radnika iz tema bliskih spolnom zdravlju (spolne orjentacije, spolno prenosivih bolesti, psihoseksualni razvoj mladih), koje će provoditi stručnjaci iz tih područja. Savjetovalište će pružati uslugu savjetovanja pojedinaca i parova, te će ih po potrebi uputiti da se jave u Centar za savjetovanje i testiranje na HIV Nastavnog zavoda za javno zdravstvo IŽ, da zakažu ginekološki, urološki pregled i slično. Pristup Savjetovalištu je slobodan za učenike i studente, ali i druge osobe te dobi koje nisu u sustavu redovnog školovanja. Dolazak je potrebno najaviti telefonom ili mailom.

Broj korisnika se od otvaranja Savjetovališta stidljivo povećava (2020. godine 4 korisnika, 2021. godine 8 korisnika, 2022. godine 22 korisnika s 26 savjetovanja, 2023. godine 42 korisnika s 53 savjetovanja). Planirani troškovi odnose se na rad liječnika školske medicine i podmirivanje dijela režijskih troškova u Savjetovalištu u Poreču.

**Savjetovalište za žene oboljele od raka dojke**

U proteklom razdoblju u okviru grupnog savjetovanja za osobe oboljele od malignih bolesti na području Poreča, koja su se provodila 6-9 puta na godinu, istaknuta je potreba za dodatnim češćim susretima koji omogućuju stručnu psihološku podršku navedenoj ciljnoj skupini. Istarski domovi zdravlja i Grad Poreč-Parenzo su početkom 2023. godine uvidjeli potrebu za dodatnim susretima psihološke podrške osobama oboljelim od malignih bolesti, te je započeo s provedbom Projekt „Savjetovalište za žene oboljele od raka dojke“ u okviru kojeg dr.med.spec. psihijatar pruža svoju stručnu pomoć oboljelima

Zahvaljujući ostvarenoj suradnji s Istarskim domovima zdravlja Ispostave Poreč i dr. spec. medicine, psihijatrom Tomislavom Pehardom Grad Poreč će i u 2025. godini financirati projekt kojem je cilj psihološka podrška ženama oboljelim od raka dojke na području Poreča, te jačanje kapaciteta liječnika obiteljske medicine u Ispostavi Poreč za pružanje pomoći oboljelim pacijentima. Aktivnosti kroz koje će se projekt provoditi su: grupna savjetovanja, individualna savjetovanja i edukativna predavanja (važnost psihološke podrške u fazi suočavanja s malignim oboljenjima, tijekom procesa liječenja i nakon liječenja (podizanje svijesti građana), upoznavanje oboljelih, članova obitelji i liječnika obiteljske medicine o održavanju grupnih i individualnih savjetovanja. Planirani troškovi odnose se na putne troškove i troškove rada liječnika spec.psihijatra.

**Obrazloženje**

**Pravna osnova**

Pravna osnova financiranja javnih potreba u: predškolskom odgoju i obrazovanju, obrazovanju, kulturi, sportu, zaštiti, očuvanju i unapređenju zdravlja i socijalnoj skrbi sadržana je u odredbama: Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22, 101/23), Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23), Zakona o kulturnim vijećima i financiranju javnih potreba u kulturi („Narodne novine“ br. 83/22), Zakona o sportu („Narodne novine“ br.141/22), Zakona o zdravstvenoj zaštiti („Narodne novine“ br. 100/18, 125/19, 147/20, 119/22, 33/23, 36/24), Zakona o socijalnoj skrbi („Narodne novine“ br. 18/22, 46/22, 119/22, 71/23, 156/23), Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i Statuta Grada Poreča-Parenzo („Službeni glasnik Grada Poreča-Parenzo“ br. 2/13, 10/18, 2/21, 12/24).

**Ocjena stanja**

Navedenim propisima određeno je da su jedinice lokalne samouprave dužne u svom proračunu osiguravati sredstva za ostvarivanje javnih potreba u područjima za koje se predlaže donošenje programa javnih potreba. Javne potrebe za koje se sredstva osiguravaju u proračunu utvrđuju se programima javnih potreba, koje donosi predstavničko tijelo jedinice lokalne samouprave, zajedno s godišnjim proračunom.

**Osnovna pitanja koja treba urediti Programima**

Programi javnih potreba predstavljaju akte kojima se utvrđuju djelatnosti i poslovi, programi/projekti/aktivnosti i manifestacije od značaja za Grad Poreč-Parenzo u: predškolskom odgoju i obrazovanju, obrazovanju, kulturi, sportu i rekreaciji, zaštiti, očuvanju i unapređenju zdravlja i socijalnoj skrbi.

Financijska sredstva za ostvarivanje javnih potreba osiguravaju se u Proračunu Grada Poreča-Parenzo za 2025. godinu, a raspodjela istih korisnicima sredstava obavljat će se sukladno Planovima raspodjele sredstava, koji su sastavni dio Programa javnih potreba. Kontrolu i nadzor nad provedbom programa iz donesenih Programa javnih potreba obavlja Upravni odjel za društvene djelatnosti. Doznačenim financijskim sredstvima nositelji programa mogu raspolagati isključivo namjenski, po načelima dobrog gospodarenja, te su obvezni prilikom realizacije svojih programa postupati sukladno odredbama Programa javnih potreba, ugovora koji se s njima sklapaju na temelju tog Programa i Odluke o izvršavanju proračuna Grada Poreča-Parenzo.

**Cilj donošenja Programa**

Cilj donošenja Programa javnih potreba u: predškolskom odgoju i obrazovanju, obrazovanju, kulturi, sportu i rekreaciji, zaštiti, očuvanju i unapređenju zdravlja i socijalnoj skrbi, je utvrditi javne potrebe koje su od interesa za Grad Poreč-Parenzo u navedenim područjima za narednu godinu i planirati sredstva u Proračunu za njihovo ostvarenje.

**Sredstva potrebna za ostvarenje Programa**

Sredstva potrebna za ostvarenje Programa planirana su u Proračunu Grada Poreča-Parenzo za 2025. godinu.